ישיבת מליאה, כנסת 25, פרוטוקול מספר 17, 2022-12-20 00:00

יריב לוין: חברות וחברי הכנסת, היום כ"ו בכסלו התשפ"ג, 20 בדצמבר 2022, יום שלישי, אני פותח את הישיבה

יריב לוין:  הודעה למזכיר הכנסת, בבקשה

דן מרזוק: ברשות יושב-ראש הכנסת, אבקש להודיעכם, כי הונחה היום על שולחן הכנסת, לקריאה ראשונה מטעם הכנסת, הצעת חוק לתיקון פקודת המשטרה (מס' 39) (סמכויות), התשפ"ג–2022, כ/943

דן מרזוק:  תודה

יריב לוין: תודה רבה

יריב לוין: אנחנו עוברים לנאומים בני דקה

יריב לוין:  מי שמעוניין לדבר, נא ללחוץ על כפתור ההצבעה בעד

יריב לוין:  בבקשה

יריב לוין:       חבר הכנסת דלל, אתה לחצת בטעות על המושב של משה סעדה

יריב לוין:  לא נורא, קורה

אליהו דלל: סליחה

יריב לוין: אין שום בעיה

יריב לוין:  אבל אני מזמין אותך ראשון, בבקשה

אליהו דלל: כבוד היושב-ראש, כנסת נכבדה, חג אורים שמח, חג חנוכה שמח לכל עם ישראל

אליהו דלל:  אני רוצה לדבר על תוכנית המטרו

אליהו דלל:  תוכנית המטרו היא תוכנית שמתייחסת בעיקר לגוש דן, והוצגה לאחרונה גם בין הרצליה בצפון לבין רחובות בדרום

אליהו דלל:       שתבינו, יש לנו משבר לא רק בדיור אלא גם בתחבורה

אליהו דלל:  כשאנחנו היום צריכים להגיע מנתניה לכיוון תל אביב ולוקח לנו שעה, שעה ורבע, ולהפך מכיוון ראשון לכיוון תל אביב, אז יש לנו פה משבר תחבורה, שהנגזרת שלו זה גם משבר בתחום הדיור

אליהו דלל:  ולכן אני חושב שהממשלה הבאה תצטרך לקדם את נושא המטרו לא בין הרצליה לבין רחובות, אלא להרחיב אותו בין אשדוד לנתניה, מנתניה לאשדוד

אליהו דלל:  וצריך לתכנן את זה כבר עכשיו, לקדם את זה כבר עכשיו, ובהמשך לקדם תוכנית רכבות מהירות בכל אורכה ורוחבה של מדינת ישראל, כי זה מה שיפתור את בעיות התחבורה, זה מה שיפתור את בעיות הדיור לזוגות צעירים וגם את בעיות התחבורה לזוגות צעירים ולכל האוכלוסייה בארץ

אליהו דלל:  תודה

יריב לוין: תודה לחבר הכנסת אלי דלל

יריב לוין:  חבר הכנסת יאסר חוג'יראת, בבקשה

יאסר חוג'יראת: בוקר טוב לכולם

יאסר חוג'יראת:  כבוד יושב-ראש הכנסת, גם אני מאחל חנוכה שמח לכל בני יצחק, חג אורים שמח

יאסר חוג'יראת:       גם השבוע אני אדבר על בריאות

יאסר חוג'יראת:  השבוע אדבר על מחלה נדירה הנקראת ASPS, Alveolar Soft-Part Sarcoma

יאסר חוג'יראת:  זה סוג של סרקומה נדירה

יאסר חוג'יראת:  מדובר במחלה נדירה, מקרה אחד בשנה בממוצע במדינת ישראל, עם סבירות של כמעט 100% לפיזור גרורתי גם אחרי ניתוח

יאסר חוג'יראת:  טיפול כימותרפי למחלה זו אינו יעיל

יאסר חוג'יראת:  הטיפול היעיל כיום למחלה זו הוא רק טיפול ביולוגי או אימיוני או משולב

יאסר חוג'יראת:  הטיפול אינו בסל; עלות הטיפול החודשי נאמדת ב-42,000 שקל

יאסר חוג'יראת:       אני אזכיר כאן צעירה בת 24, נשואה ואימא לילדה בת שנתיים

יאסר חוג'יראת:  הצעירה סובלת מהמחלה הארורה

יאסר חוג'יראת:  בעלה משתכר שכר מינימום

יאסר חוג'יראת:  אני פונה במעמד זה לוועדת הסל ולקופות החולים להתחשב במקרים כאלו, במקרה הספציפי הזה וגם במקרים אחרים, ולאשר את הטיפול כדי למנוע הריסת משפחות מהסוג הזה

יאסר חוג'יראת:  ומה שנאמר בפתגם "כל המציל נפש אחת כאילו הציל עולם ומלואו" – בערבית גם יש פתגם שאומר (אומר בערבית: מי שמחיה נפש כאילו מחיה אנשים רבים)

יאסר חוג'יראת:  תודה

יריב לוין: תודה רבה לחבר הכנסת יאסר חוג'יראת

יריב לוין:  חבר הכנסת אבי מעוז, בבקשה

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 68, והפעם על העברית כשפה פוגענית

אבי מעוז:       השרה מרב מיכאלי מקפידה, כידוע, על שימוש בלשון רבים נקבה, בגלל שלדעתה העברית היא שפה פוגענית שפוגעת בנשים, היות שלשון רבים היא בלשון זכר

אבי מעוז:  מה לעשות שזאת עוד הנדסת תודעה פמיניסטית רדיקלית

אבי מעוז:  בלשון הקודש דווקא המילים החשובות והנשגבות ביותר הינן בלשון נקבה – כך למשל מדינה, ממלכה, אומה, שכינה, תורה, גאולה, נשמה, נפש, אהבה, אמונה, תשובה, תפילה, צדקה, ועוד שלל מילים שכולן-כולן בלשון נקבה

אבי מעוז:  אבל למה לתת לעובדות ולמציאות לבלבל את האג'נדה והטרלול הרגרסיבי? אני ממליץ לאזרחי ישראל לשמור על לשון הקודש בת אלפי השנים, שמבטאת בצורה הכי נאמנה את רוח ישראל, ולא להתפתות אחרי מי שמנסים להשליט את האג'נדות והטרלול הרגרסיבי שלהם על ידי עיוות השפה העברית

אבי מעוז:  תודה רבה

יריב לוין: תודה רבה

יריב לוין:  חברת הכנסת לימור סון הר מלך, בבקשה

לימור סון הר-מלך: אדוני היושב-ראש, כנסת ישראל הנכבדה, נאום קול המושתקים מס' 4

לימור סון הר-מלך:       השבוע זכיתי לנס חנוכה משלי

לימור סון הר-מלך:  ביום ראשון האחרון, נר ראשון של חנוכה, הצטרפתי למשפחות הגרעין של היישוב המגורש שא-נור, שעלו להדלקת נרות חגיגית שנועדה להציב שוב את הדרישה הציבורית להחזרת ההתיישבות לצפון השומרון

לימור סון הר-מלך:  האירוע תואם והיה בליווי כוחות הביטחון, מה שלא מנע מהמחבלים הערבים לצאת למתקפה

לימור סון הר-מלך:  כששני האוטובוסים הממוגנים שבהם נסענו יצאו חזרה מהיישוב לכיוון מבוא דותן, התחיל מסע ארוך של כמעט חצי שעה שבה בוצעו לעברנו עשרות ניסיונות רצח

לימור סון הר-מלך:  מאות מחבלים עמדו בצידי הדרך, ולאורך כל הנסיעה רגמו את השיירה באבנים, השליכו בקבוקי תבערה ואף פתחו לעבר האוטובוס בירי חי

לימור סון הר-מלך:  תשעה כדורים פגעו בשמשה הממוגנת, שהצילה אותנו

לימור סון הר-מלך:  אין ספק שזה נס חנוכה שכולנו יצאנו בחיים

לימור סון הר-מלך:  כל זה קרה בכביש ראשי שנמצא במרכז הארץ, עשר דקות מחריש, עפולה ועוד

לימור סון הר-מלך:  לצערי אפילו כדור אחד לא נורה לעבר המחבלים מצד כוחות הביטחון שליוו אותנו ונאלצו לנצור את נשקם בעקבות המדיניות הרופסת והמכילה שמתווה הדרג המדיני

לימור סון הר-מלך:       על הפיגוע הזה מן הסתם רובכם שמעתם

לימור סון הר-מלך:  לא נעים להודות בכך, אבל הסיבה לכך היא שעל האוטובוס שהתה הפעם במקרה חברת כנסת

לימור סון הר-מלך:  איך אני יודעת שזו הסיבה? משום שבשבוע החולף התרחשו 62 פיגועי אבנים נוספים, שבעה ניסיונות רצח באמצעות בקבוקי תבערה וארבעה פיגועי ירי לעבר חיילים ואזרחים בגזרת יהודה ושומרון

לימור סון הר-מלך:  כמה שמעתם עליהם? משערת שלא יותר מדי, או שבכלל לא

לימור סון הר-מלך:  דמם של חצי מיליון התושבים האחרים ביהודה ושומרון, שהטרור הפך לשגרת חייהם, לא פחות סמוק מדמם של חברי הכנסת, אך הם זוכים לפרסום וחשיפת הפיגועים שיש מי שמנסה להשתיק

לימור סון הר-מלך:  אני פה כדי להשמיע את קולם, כי דמם של יהודים אינו הפקר

לימור סון הר-מלך:  תודה רבה

יריב לוין: תודה רבה

יריב לוין:  חברת הכנסת נעמה לזימי, בבקשה

נעמה לזימי: כל פעם שצעד נעשה כלפי אוכלוסיות קצה ואוכלוסיות בעוני, מהדלת האחורית פוגעים בהן

נעמה לזימי:  "ויהי אור" – במילים האלה פסק בג"ץ לפני כמה חודשים את הפסיקה החשובה, כי חשמל הוא זכות יסוד; שאסור לנתק משפחות מעוטות יכולת מחשמל; והינה דווקא בחג החנוכה, חג האור אנחנו שומעים על ניתוקי חשמל אכזריים ועל חיים בפחד של משפחות עניות

נעמה לזימי:       רשות החשמל מצאה דרך לעקוף את פסיקת בג"ץ החשובה הזו, ולאפשר ניתוקי חשמל דה-פקטו

נעמה לזימי:  בעבור רשות החשמל הכסף עולה על פני צרכים בסיסיים של משפחות החיות בעוני ומצוקה כלכלית

נעמה לזימי:  על אף הפסיקה החשובה של בג"ץ, רשות החשמל הצליחה, מהדלת האחורית, למצוא דרך לגבות כסף ממי שאין לו, וקבעה כי משפחות שיוכיחו קושי כלכלי, ויהיו פטורות מגביית חובות, יוכלו לצרוך חשמל רק עד 400 קילוואט לשעה בחודש, כשהממוצע החודשי למשק בית הוא 666 קילוואט לשעה

נעמה לזימי:       במעשה הזה, רשות החשמל גוזרת על מאות ואלפי משפחות לחיות בחשש וחרדה מפני מצב שבו יעברו את מכסת החשמל, ולא יוכלו להשתמש בחשמל בעבור חימום בחורף, הטענת מכשירי שמיעה, או אפילו הדלקת אור

נעמה לזימי:       המבחן הראשון של הממשלה העתידה לקום יהיה להחליט אם היא עוסקת בריסוק הדמוקרטיה, או שלשם שינוי יפעלו למען השכבות המוחלשות, ויבטיחו חיים בביטחון ובכבוד לכל אזרחי ואזרחיות המדינה

נעמה לזימי:  תודה רבה

יריב לוין: תודה רבה

יריב לוין:  חבר הכנסת עופר כסיף, בבקשה

עופר כסיף: כבוד היושב-ראש, חברי הכנסת, אתמול במסגרת חגיגות הכריסטמס מרקט בכפר יאסיף, הופיע חברי תאמר נפאר – אומן נפלא שביצירותיו מצליח להעביר ביקורת נוקבת, אנושית ומעוררת מחשבה והשראה

עופר כסיף:       בימים אלה, שבהם קואליציית הרודנות המתגבשת עושה כל מאמץ כדי להקים משטרת מחשבות, תחת שר גזען ועבריין מורשע, מדובר באיום שיש לנטרל

עופר כסיף:  שוטרים במקום עשו כל מאמץ לסיכול האירוע, משום שלטענתם תאמר שר נגד המדינה

עופר כסיף:  התרבות הפלסטינית והמחשבה החופשית לא תיעלמנה, על אף כל הניסיונות לדכאן

עופר כסיף:       אני מברך ומחזק את חברי שאדי שווירי ראש מועצת כפר יאסיף, את המארגנים והמשתתפים, שבנחישות אך ברוגע, מנעו את חיסולו הבלתי-חוקי של האירוע, ואפשרו את קיומו המוצלח

עופר כסיף:  בעיקר אני מודה להם על ששימשו אות ומופת למאבק דמוקרטי נגד השתקה ודיכוי

עופר כסיף:  כדאי שנלמד מהם, ונפעל כך כולנו נגד תוכניות הרודנות של הממשלה המתהווה

עופר כסיף:  תודה

יריב לוין: תודה רבה

יריב לוין:       אם כן חברות וחברי הכנסת, עד כאן נאומים בני דקה

יריב לוין: [רשומות (הצעות חוק, חוב' כ/943)

יריב לוין: ] 

יריב לוין: מכאן אנחנו עוברים לנושא הבא על סדר-היום

יריב לוין:  לאחר הרבה חבלי לידה, אנחנו מביאים בקריאה הראשונה את הצעת חוק לתיקון פקודת המשטרה (מס' 39) (סמכויות), התשפ"ג–2022, של חבר הכנסת איתמר בן גביר

יריב לוין:  אני מזמין אותך, בכבוד, לעלות ולהציג את הצעת החוק, בבקשה

איתמר בן גביר: תודה, אדוני יושב-ראש הכנסת

איתמר בן גביר:  ברשות חבריי, יושב-ראש הוועדה חבר הכנסת אופיר כץ, יושב-ראש הוועדה המסדרת חבר הכנסת יואב קיש, השרה כמובן שנמצאת כאן, יושב-ראש הכנסת לשעבר וחברים יקרים שנמצאים כאן

איתמר בן גביר:  אני מוכרח להודות שאני הייתי בטוח שתהיה יותר התעניינות – לפחות מהצד של האופוזיציה המיועדת – בהצעה הזו

איתמר בן גביר:  הם צעקו ודיברו ואמרו, אמרו שהתנגדו לה, והינה אנחנו היום – וכולם קיבלו הודעה שאני מגיע להציע את החוק – ואין אופוזיציה

איתמר בן גביר:  הם לא נמצאים כאן

איתמר בן גביר:  אני חייב להודות שזה מפתיע אותי, כי בוועדה היו דיונים כל כך ערים - -      

אורנה ברביבאי: תשאל את היו"ר למה הוא מאפשר ועדות

איתמר בן גביר: - - ואמרו שיבואו להתנגד להצעה ויצאו בשצף קצף

איתמר בן גביר:  אני מקווה שמצלמות ערוץ הכנסת מצלמות את זה: אין אופוזיציה

איתמר בן גביר:  אין אופוזיציה

איתמר בן גביר:  מה הם מעדיפים לעשות עכשיו? לישון? איפה הם נמצאים היום?     

אורנה ברביבאי: שלחתם אותם לוועדות

אורנה ברביבאי:  שלחתם אותם לוועדות

איתמר בן גביר: אבל אדוני היושב-ראש, ההצעה הזאת – גם שהאופוזיציה המיועדת נמצאת או לא נמצאת

איתמר בן גביר:  האופוזיציה המיועדת – היא הצעה היסטורית

נעמה לזימי: הצעה היסטורית - - -     

איתמר בן גביר: היא באה לתקן פקודה מנדטורית משנת 1926

איתמר בן גביר:  1926 – כשמדינת ישראל לא הייתה מדינת ישראל, לא הייתה קיימת

איתמר בן גביר:  ההצעה הזאת באה אחרי שהתיקון הגדול, המהותי, של הפקודה הזאת היה ב-1970

איתמר בן גביר:  ריבונו של עולם, אנחנו היום ב-2022

אופיר כץ: עוד מעט 2023

איתמר בן גביר: עוד מעט 2023

איתמר בן גביר:  דברים השתנו; המדינה התקדמה, התקדמנו, אבל יש דבר אחד שנשאר אותו דבר, וזו הפקודה המיושנת הזאת, שבאמת מתאימה לימי המנדט הבריטי

איתמר בן גביר:       ההצעה שלנו, אדוני היושב-ראש, באה להציב את ישראל לצד מדינות דמוקרטיות רבות בעולם כולו

איתמר בן גביר:  בכל העולם, בכל הדמוקרטיות בעולם, השר הממונה על המשטרה – בארצות הברית יש מושלים, יש ראשי עיר, הם אלה שקובעים את המדיניות – מתווה את הדרך; השר הוא זה שלוקח אחריות, ומי שבא לקחת אחריות, צריך גם לקבל את הסמכות

איתמר בן גביר:       אדוני היושב-ראש, בישראל השר לביטחון הפנים, כשמו הקודם וכשמו הבא השר לביטחון הלאומי, נושא באחריות, נושא בטענות, אם יש מחדלים, אם יש כישלונות, אבל מלכתחילה לא מקבל סמכות

איתמר בן גביר:       ואני רוצה להקריא קטע מתוך ועדת מירון, שעדיין כמובן לא קבעה באשר לחברי השר אוחנה – שאגב לטעמי - -     

נעמה לזימי: התנגדתם לה, התנגדתם לזה

איתמר בן גביר: - - הוא היה אחד השרים המוצלחים כאן, השר לשעבר והשר המיועד אמיר אוחנה

איתמר בן גביר:  שימו לב, באזהרה שלו מה כותבת ועדת מירון, היא אומרת השר לביטחון הפנים הטענות כלפיו זה שהוא גיבש את דעתו ונתן ביטוי פומבי לכך, מבלי שהדבר נבחן בעבודת מטה מסודרת

איתמר בן גביר:  שימו לב למה שהיא אומרת: הוא לא נתן משקל לחומרת הסכנות, לא שאל שאלות, לא ביקש לבחון את ההחלטה, לא בחן חלופות, לא בדק דברים

איתמר בן גביר:       כלומר, כל הטענות שנטענו על ידי חברינו באופוזיציה המיועדת, בוועדה: מה פתאום, מה אתה רוצה להתערב? מה אתה רוצה לדבר? מה אתה רוצה לעשות? ועדת מירון באה ואומרת: אם אתה לא עושה את זה, זו בעיה

איתמר בן גביר:       ועדת מירון לא לבד; ועדת מירון היא המשך של ועדות קודמות, שדנו במערכת היחסים בין המשטרה לשר לביטחון הפנים – וכפי שאנחנו יודעים, ועדות חשובות מאוד

איתמר בן גביר:  ועדת אור, מה היא אמרה על שלמה בן עמי? שהוא היה פסיבי, שלא היה מעורב, שהיה צריך להיכנס יותר לדברים

איתמר בן גביר:       ופתאום כאן, כשיש מישהו שרוצה להיכנס לדברים, יש מישהו שרוצה לקחת אחריות, יש מישהו שרוצה לשנות את המצב, את המציאות – שכולם כאן זועקים עליה, שכולם כאן מכירים אותה, שכולם כאן רואים אותה יום יום – פתאום כשיש מישהו כזה, ישר קופצים, וכאילו במקהלה מתוזמרת, בסיוע כל מיני גורמים כאלה ואחרים – תיכף אולי נדבר עליהם כאן קצת – אז פתאום זועקים: השוד והשבר

איתמר בן גביר:        התיקון שאנחנו מביאים הוא ברכה לדמוקרטיה

נעמה לזימי: - - -     

איתמר בן גביר: בדמוקרטיה השר הממונה - -     

נעמה לזימי: גם אם תגיד את זה 20 פעם, אתה לא מאמין בזה

איתמר בן גביר: - - הממשלה היא זאת שקובעת

איתמר בן גביר:  אבל אתם, הדמוקרטיה לא מעניינת אתכם

נעמה לזימי: ברור, אותנו היא לא מעניינת, אותך היא מעניינת, רק אתה הדמוקרט - - -      

איתמר בן גביר: כי אף פעם לא הייתם דמוקרטים; אתם אנשים חשוכים, אתם אנשים לא ליברלים, אתם אנשים שלא מסוגלים לקבל שיש דעות שונות

איתמר בן גביר:  אתם אנשים – לא נעים להגיד, אבל – לא מתכתבים עם שיטת המשטר הדמוקרטית, כי הדמוקרטיה היא מכם והלאה

נעמה לזימי: - - -     אבל אני לא מדבר רק עליכם, אני מדבר גם – כל מיני אנשים שפתאום צצו בתקשורת

נעמה לזימי:  כל מיני מופעים של אנשים שפתאום אנחנו רואים אותם היום בתקשורת, שצועקים ועוברים מאולפן לאולפן, מאולפן לאולפן

נעמה לזימי:  קחו למשל את המפכ"ל לשעבר, רוני אלשיך – היה מפכ"ל כושל כמו רוני אלשיך? היה אדם שהביא עלינו כל כך הרבה כישלונות? – עובר בימים האחרונים מאולפן לאולפן, מאולפן לאולפן, אבל מה מדהים? שלפני חצי שנה, אדוני היושב-ראש, כששאלו את רוני אלשיך על השר לביטחון פנים, על התפקיד הכל-כך חשוב הזה, מה הוא אומר? "השר לביטחון פנים זה תפקיד קצת מתסכל, מפני שאין לו באמת סמכויות

נעמה לזימי:  בטח לא על המשטרה"

נעמה לזימי:  אז אני לא מבין, לא מבין – לפני חצי שנה, כשזה היה עמר בר לב, רוני אלשיך פתאום מדבר על זה שלשר לביטחון פנים אין סמכויות, ופתאום כשזה איתמר בן גביר אז הוא יוצא בשצף קצף ואומר שלא צריך לשנות את הפקודה

נעמה לזימי:       ועוד אחד, לא נעים להגיד, מהגיבורים האלה שמתראיינים – משה קראדי, שהיה מפכ"ל המשטרה

נעמה לזימי:  הוא גם עובר מאולפן לאולפן ותוקף

נעמה לזימי:  הוא יושב-ראש פורום הניצבים, אגב, זה פורום חשוב, נפגשתי עם חלק גדול מחבריו

נעמה לזימי:  אני חייב להגיד, אני לא מבין את זה – איך אתה לא מתבייש, אדון קראדי? איך אתה לא מתבייש? הרי ועדת זיילר - - -     

אורנה ברביבאי: תעצור אותו, תעצור אותו גם

איתמר בן גביר: ועדת זיילר היא ועדת בדיקה ממשלתית שמונתה ב-4 בדצמבר 2005 לבדוק את פעולת המשטרה בפרשת האחים פריניאן

איתמר בן גביר:  בראש הוועדה הזאת עמד השופט ורדי, זיכרונו לברכה – ורדימוס זיילר

איתמר בן גביר:  אני מקווה שאתם מקבלים שיש שופטים במדינת ישראל, כי השיטה שלכם, התפיסה שלכם היא לא דמוקרטית

איתמר בן גביר:  אני חושש שאתם לא מבינים את מהותה של הדמוקרטיה

איתמר בן גביר:  אגב, אפרופו שופטים, הערת ביניים, זה פשוט מדהים שהם כל הזמן מגיעים לוועדה, חברי האופוזיציה: "בית משפט יבטל לך", "בית משפט יבטל" – מאיפה אתם יודעים? מאיפה אתם יודעים? מה, מישהו מכם בקשר עם בית משפט?     

מירב בן ארי: זה מבחינת החוק, אתה מסתכל על - - -     

איתמר בן גביר: אני לא מאמין, אני לא מעלה על הדעת – בית המשפט

איתמר בן גביר:  איך מישהו אמר לי בוועדה? – יואב, אתה שומע? – אומר לי מישהו בוועדה: בג"ץ זה המגרש הביתי שלנו

איתמר בן גביר:  ככה הם אומרים

איתמר בן גביר:  בג"ץ זה המגרש הביתי שלנו

איתמר בן גביר:  ככה הם אומרים

איתמר בן גביר:  אני לא מאמין

אורנה ברביבאי: מי אמר את זה? מי אמר?     

איתמר בן גביר: תצילנה האוזניים

יריב לוין: חבר הכנסת בן גביר, אנא אל תפיל את היושב-ראש מהכיסא, בבקשה

מירב בן ארי: מי אמר? אני אשמח לדעת

מירב בן ארי:  אני ישבתי כל היום בוועדה הזאת

מירב בן ארי:  מי זה? מי זה אמר?     

איתמר בן גביר: היית מאמין לאמירה כזאת? היית מאמין לאמירה כזאת? "בית המשפט זה המגרש הביתי שלנו"

מירב בן ארי: מי אמר?      

נאור שירי: שקרן

איתמר בן גביר: עכשיו – ועדת זיילר

מיקי לוי: פשוט שקר מוחלט

איתמר בן גביר: בוא אגיד לך על מי ועדת זיילר אמרה "שקרן"

איתמר בן גביר:  בוא הנה, מיקי, תשמע

נאור שירי: אתה שקרן

איתמר בן גביר: ועדת זיילר דיברה על קראדי ואמרה ששלוש הפרשיות הנידונות כאן הן חמורות, ומצביעות במקרה הנוח ביותר שלמפכ"ל קראדי היה חוסר העמקה בבחינת הנורמות - -     

מירב בן ארי: אבל למה אתה מדבר על קראדי?     

איתמר בן גביר: - - אדם לא מקצועי

איתמר בן גביר:  אגב, אחרי זה הביקורת הופכת להיות הרבה הרבה יותר קשה: גילה חוסר יכולת להשית נורמות תקינות - -      

מירב בן ארי: למה, אבל למה אתה עושה דבר כזה?     

איתמר בן גביר: - - ליצור משטר שיחשוף פעילויות כאלה ויגרום להבאתה לפניו

איתמר בן גביר:  והוא נכשל, הוא נכשל

איתמר בן גביר:  למה? כי מי - -     

מירב בן ארי: בגלל שהוא התראיין?     

איתמר בן גביר: - - שוועדה כותבת עליו שהוא נכשל, מי שוועדה סילקה אותו – סילקה אותו מלהיות מפכ"ל – הייתי מצפה לקצת יותר צניעות, קצת יותר ענווה, קצת יותר – פחות להיות נחרץ

מירב בן ארי: גם אתה יכול להגיד על עבר בעייתי - - -     

איתמר בן גביר: אבל אין מה לעשות, הצניעות היא מכם והלאה

יריב לוין: חבר הכנסת בן גביר, מכיוון שיש לנו כאן סדרי דיון, אז אנא תתכנס למשפט אחרון

איתמר בן גביר: למה? 20 דקות דיון

יריב לוין: עשר דקות

מירב בן ארי: יש, יש, אתה חבר כנסת

אורנה ברביבאי: - - - למרות שאתה בעצמך - - -     

מירב בן ארי: בושה חרפה - - -     

איתמר בן גביר: אדוני, אני אסיים, רק עוד שתי דקות, הייתי בטוח שיש לי קצת יותר

איתמר בן גביר:  אני רק רוצה בכל זאת לעבור ישר לחוק, וכן להגיד כמה דברים על החוק

איתמר בן גביר:       אני הייתי בהלם כשהיועצת המשפטית התנגדה לזה שאנחנו נכתוב שהמפכ"ל כפוף לממשלה

איתמר בן גביר:  למי המפכ"ל כפוף? ליועצת המשפטית? לפרקליטות? רק במדינות משטרה – רק במדינות משטרה המפכ"ל הוא עובד ברשות עצמו או שהוא לא כפוף

איתמר בן גביר:  זה לא יקרה

איתמר בן גביר:  ואני יודע למה אתם כל כך מתנגדים

איתמר בן גביר:  אתם יודעים שבעזרת השם הממשלה הבאה תהיה ממשלת ימין מלא מלא, שזה מה שהבטחנו לציבור

איתמר בן גביר:  כל מה שנכשלתם, כל מה שבר לב וסגלוביץ' נכשלו - -     

מירב בן ארי: מה זה נכשלו?     

איתמר בן גביר: - - הביאו טרור לרחובות, גילו כניעה מול טרוריסטים, מול בריונים

איתמר בן גביר:  האלימות בשיאה - -      

מירב בן ארי: - - - סיסמאות

מירב בן ארי:  כולך סיסמאות

איתמר בן גביר: - - הסכינאות בשיאה

איתמר בן גביר:  אתם יודעים, אתם יודעים היטב שאנחנו באים להביא מדיניות אחרת

מירב בן ארי: תוכנית אחת לא הבאת

איתמר בן גביר: ובואו נגיד את האמת, הרי אם זה לא היה איתמר בן גביר – אם עמר בר לב היה נושא את ההצעה הזאת, הייתם מוחאים לו כפיים

מירב בן ארי: לא היינו מוחאים כפיים

איתמר בן גביר: הייתם מוחאים לו כפיים

איתמר בן גביר:  הייתם אומרים: סוף-סוף בא שר שרוצה לשנות; סוף-סוף יש כאן שר שרוצה לקחת אחריות; סוף-סוף יש כאן שר שרוצה להחזיר את הביטחון לרחוב

איתמר בן גביר:  וזה מה שמפריע לכם - -     

מירב בן ארי: למה אתה בלחץ? תיכנס למשרד

איתמר בן גביר: - - שאנחנו נחזיר את הביטחון לרחוב

מירב בן ארי: קודם כול תהיה שר לביטחון פנים

איתמר בן גביר: הרי אדוני, לא היה אחד בוועדה, אחד, שלא אמר שצריך לתקן את הפקודה

איתמר בן גביר:  צריך לתקן את הפקודה

מירב בן ארי: נו, אז מה הלחץ? למה אתה בלחץ? תענה

איתמר בן גביר: צריך לתקן את הפקודה, צריך לתקן את הפקודה

איתמר בן גביר:  ופתאום, כשבא מישהו ורוצה לתקן את הפקודה, אז אתם פתאום - -     

מירב בן ארי: אבל למה אתה בלחץ?      

איתמר בן גביר: - - פתאום נזכרים

מירב בן ארי: אתה הולך להיות חמש שנים

מירב בן ארי:  ימין מלא מלא

מירב בן ארי:  השר המיועד

איתמר בן גביר: עכשיו אני אגיד משפט אחרון

איתמר בן גביר:  אני בדרך כלל לא עונה לקריאות ביניים, אבל בגלל שאני מכבד את חברתי מירב בן ארי, אני אענה לך לקריאת ביניים

איתמר בן גביר:  היא אומרת – ובזה אני אסיים, אדוני - - -     

מירב בן ארי: מה הלחץ? תענה

יריב לוין: חברת הכנסת בן ארי – הוא עונה לך

איתמר בן גביר: אומרת חברת הכנסת בן ארי, מה הלחץ? הינה, אני עונה לך, תשמעי

איתמר בן גביר:  אני לא מאמין, אבל השאלה הזאת לא מתאימה לך, את יודעת למה? כי זו שאלה של מישהו שנחת מהמאדים עכשיו

איתמר בן גביר:  הלחץ שאזרחי ישראל מופקרים

איתמר בן גביר:  הלחץ שבנות שהולכות בבאר שבע – תוקפים אותן

מירב בן ארי: - - -      

יריב לוין: חברת הכנסת בן ארי, הוא עונה לך

איתמר בן גביר: הלחץ שבן אדם יוצא לעבודה בבוקר, מפחד לצפור בכביש כי אולי ידקרו אותו בדקירת סכין

איתמר בן גביר:  הייתם מנותקים, אתם נשארים מנותקים

מירב בן ארי: אני מנותקת? אני? מה עשיתם כל השנה האחרונה?     

איתמר בן גביר: האופוזיציה המיועדת מנותקת

איתמר בן גביר:  תתעוררו

איתמר בן גביר:  תתעוררו

איתמר בן גביר:  בואו לבאר שבע - -      

מירב בן ארי: וכולם אוכלים את הסיסמאות - - -     

איתמר בן גביר: - - בואו לתל אביב, בואו לצפון, בואו לדרום - -     

מירב בן ארי: הייתי בבאר שבע

מירב בן ארי:  ראיתי את הכול - - -     

איתמר בן גביר: - - תראו מה קורה שם ותבינו מה הלחץ שלשר יהיו סמכויות ושהמדיניות תיקבע על ידי ממשלת ישראל

איתמר בן גביר:  ככה זה בדמוקרטיה

איתמר בן גביר:  זו דמוקרטיה

איתמר בן גביר:  ואתם לא רוצים באמת דמוקרטיה

מירב בן ארי: לא מבינים בדמוקרטיה

איתמר בן גביר: אני מזמן הבנתי את זה

איתמר בן גביר:  מצער מאוד, אבל הדמוקרטיה תנצח – לא סתימת הפיות, לא ההשתקות, לא הקמפיין המתוזמר שלכם

נעמה לזימי: - - -     

איתמר בן גביר: אזרחי ישראל הצביעו בקלפי, והם יקבלו את מה שהצביעו

איתמר בן גביר:  תודה רבה

מירב בן ארי: יותר מנתניהו מראיינים אותך

מירב בן ארי:  - - -     

יריב לוין: תודה רבה

יריב לוין:  תודה, תודה רבה לחבר הכנסת איתמר בן גביר

יריב לוין:  אני מזמין את יושב-ראש הכנסת העשרים-וארבע חבר הכנסת מיקי לוי, בבקשה

יריב לוין:  אנחנו עוברים לדיון אישי, שלוש דקות לכל אחד מהדוברים

יריב לוין:  בבקשה

מיקי לוי: תודה רבה, אדוני היושב-ראש

מיקי לוי:  האמת היא שתכננתי לדבר, חבר הכנסת בן גביר, רק לגופו של עניין, לגופו של החוק

מיקי לוי:  אבל אתה גלשת והזכרת את חבר הכנסת סגלוביץ' ואת רב-ניצב קראדי, אז של נא נעליך מעל רגליך

מיקי לוי:  אתה גם בעוד 20 שנה לא תעשה מה ששני האנשים האלה עשו

מיקי לוי:  אחד לוחם בצנחנים – שניהם מהצנחנים

מיקי לוי:  קצינים, תרמו למדינת ישראל גם מה שלא תתרום בעוד 20 שנה

מיקי לוי:  כשאתה מדבר עליהם, של נעליך

אופיר כץ: - - - מותר לדבר עליהם, הם לא קדושים

מיקי לוי: לא התכוונתי - - -     

מירב בן ארי: אין לו ביקורת

מירב בן ארי:  זה לא על ביקורת

אופיר כץ: מותר לדבר ולהעביר ביקורת

מירב בן ארי: זאת לא הייתה

מיקי לוי: לא התכוונתי לדבר עליך, לא זו דרכי

מיקי לוי:  אבל מכיוון שהזכרת אותם, אתה חבר כנסת עם שבע הרשעות; עם הרשעה אחת בתמיכה בטרור, עבירה שיש עימה קלון

מיקי לוי:  אז מעט מעט תהיה צנוע בדרך שלך

מיקי לוי:  אתה היחיד שיושב פה עם עבירה מן הסוג הזה

מיקי לוי:  היחיד, והולך להיות השר שיהיה אחראי על אלה שאוכפים את העבירה הזו

מיקי לוי:  בושה

מיקי לוי:       כשאתה מדבר על רב ניצב קראדי – תתבייש

מיקי לוי:  מה שהאיש הזה תרם מדינת ישראל

מיקי לוי:  אותו דבר חבר הכנסת סגלוביץ'

מיקי לוי:  שניהם שירתו בצנחנים

מיקי לוי:  אתה אפילו מדים לא לבשת

מיקי לוי:       ולכן אני מציע לך הצעה ידידותית: עזוב את לובשי המדים, גם הנוכחיים וגם לשעבר – בצד

מיקי לוי:  תתרכז בתפקיד שלך

מיקי לוי:  אתה הולך לפקד עליהם

מיקי לוי:      ועכשיו לעצם העניין, תראו איזה פרצוף יש לכם

מיקי לוי:  במקום להביא את זה לדרך המלך, אדוני היושב-ראש, במקום להקים ממשלה ולאחר מכן להביא את החוקים האלה אתם עדיין נמצאים באופוזיציה – לא שלא תקימו ממשלה, אתם תקימו – ומביאים ארבעה חוקים כבדים, חלקם שינוי חוקי יסוד

מיקי לוי:  מן הראוי שגם החוק הזה היה מגיע אחרי שהשר היה מתמנה, לומד את עבודתו, מביאים הצעה ממשלתית

מיקי לוי:  לא שהצעה פרטית פסולה, חלילה וחס, אבל הצעות מן הסוג הזה – 45 יום, לתגובות הציבור, יעבור בדרך המלך, ידונו, ישנו

מיקי לוי:  השר המיועד ילך ללמוד את עבודתו

אופיר כץ: למה צריך לחוקק? הממשלה תחוקק הכול

אופיר כץ:  למה צריך כנסת?     

מיקי לוי: לכן אני אומר שהיה ראוי שזה ילך בדרך המלך

אופיר כץ: מי קבע - - -     

מיקי לוי: לכן העיסוק הזה הוא איננו ראוי

מיקי לוי:  זהו בליץ בלתי הגיוני, בלתי סביר; ארבעה חוקים מהותיים, שינוי משטרי, חלקם עוסקים בשינוי חוקי יסוד

מיקי לוי:  אבל הכול נובע גם מפחד

מיקי לוי:  תודה רבה

יריב לוין: תודה רבה ליושב-ראש הכנסת העשרים-וארבע, חבר הכנסת מיקי לוי

יריב לוין:  אני מזמין את השר מאיר כהן, בבקשה

מאיר כהן:  אדוני היושב-ראש, חברות וחברי כנסת נכבדים, חבריי השרים, השרים לעתיד, יש נושאים בוערים כל כך בחברה הישראלית שאני קצת לא מבין, אדוני היושב-ראש, למה פתחתם בבליץ של חוקים שהם חוקים פרסונליים, מה שלא עשינו בפעם שעברה

מאיר כהן:  באנו, מצאנו בעיות כלכליות, חברתיות, רווחתיות, התנפלנו עליהן

מאיר כהן:  הפעם העולם כאילו עומד מלכת – חוקים פרסונליים

מאיר כהן:       חבר הכנסת בן גביר, אתה כל הזמן אומר: 1926 – זה ארכאי, צריך לשנות

מאיר כהן:  אתה יודע מתי קיבלנו את התורה, ואתה יודע שאני ואתה לא רוצים שישנו אותה

מאיר כהן:  אנחנו לא מהמחנה הזה שחושב לשנות, כי התורה היא תורה, כי הערכים שלה הם ערכים

מאיר כהן:  הדמוקרטיה היא דמוקרטיה, והחוק הזה, שאתה כל כך אומר שהוא מנדטורי וארכאי, שומר בדיוק על הערך ועושה את ההפרדה הברורה בין הפוליטיקאים לבין המשטרה

מאיר כהן:      יש פה סעיף שאילו היית מוריד אותו, תאמין לי, בסוף הוא יעמוד לפתחך כרועץ

מאיר כהן:  דע לך – 8ד

מאיר כהן:  השר רשאי להתוות מדיניות כללית בתחום החקירות

מאיר כהן:  כשאתה לוקח אליך את הכול, רצוי – כשאתה מנהל משרד, ואני ניהלתי משרדים פעמיים – א', אני רוצה להגיד לך, חבר הכנסת בן גביר, אתה לוקח משימה חשובה מאוד, באמת חשובה מאוד

מאיר כהן:  יש לך היום במצב הקיים את כל הסמכויות ואת כל האחריות

מאיר כהן:  אף אחד לא עומד בדרכך, לא היועצים המשפטיים

מאיר כהן:  תבוא עם תוכנית עבודה, תבוא עם תוכנת עבודה סדורה, תאמין לי שאף אחד לא יעמוד בדרכך

מאיר כהן:       יתרה מכך, אתה נכנס למשרד עם גיבנת על הגב

מאיר כהן:  למה אתה צריך את זה? והאמן לי שגם אתה בתוך-תוכך יודע שחלק מהדברים האלה מיותרים

מאיר כהן:  למה אתה צריך להתוות מדיניות של חקירות? מה לך ולזה? כשיהיה מישהו שזה ימצא חן בעיניו, הוא יחבק אותך; כשיהיה מישהו שזה לא ימצא חן בעיניו, הוא יגיד לך: אתה פוליטי

מאיר כהן:  למה אתה צריך את זה? תאמין לי, תזכה בתמיכה של הכנסת הזאת בכל מה שקשור לביטחון פנים

מאיר כהן:  בכל מה שקשור

מאיר כהן:  אבל אנחנו נבקר אותך על כל דבר

מאיר כהן:  על כל דבר שתהיה בו התערבות פוליטית

מאיר כהן:       ולכן אני אומר לך: טול קורה מבין עיניך, תעזוב את הסיפור הזה של 1926, כי אני אומר לך, לפעמים דברים עתיקים כמו התורה שלי ושלך ושלנו, יש בהם דברים חצובים בסלע, ואסור לשנות אותם

מאיר כהן:      בכל מקרה, כמו כולנו, ברור לנו שהביטחון הפנימי בארץ הזו צריך להשתפר, ונעשה הכול כדי שהוא יהיה

מאיר כהן:  תודה

יעקב מרגי: תודה רבה לשר מאיר כהן

יעקב מרגי:  תעלה ותבוא השרה חברת הכנסת קארין אלהרר

יעקב מרגי:  בבקשה, גברתי

קארין אלהרר: תודה רבה, אדוני היושב-ראש, חבריי וחברותיי השרים, כנסת נכבדה, ב-13 בנובמבר 2022 קיבל חבר הכנסת בנימין נתניהו את המנדט להקמת הממשלה; היום, 20 בדצמבר 2022, חודש ושבוע לאחר מכן, עוד אין הסכמים קואליציוניים

קארין אלהרר:  יש הסכמי תפקידים, חלוקת תיקים וג'ובים

קארין אלהרר:  יש ויש

קארין אלהרר:       מעבר לזה, מה עוד היה לנו? היה לנו חוק דרעי כדי להחזיר עבריין מורשע בעבירות מס לכנסת – ולא רק לכנסת, גם לממשלה, ולא רק לממשלה, אלא לשני תיקים בממשלה

קארין אלהרר:  ואם כבר, למה לא נגדיל – להיות שר האוצר; היה לנו את חוק סמוטריץ', חוק שבא ואומר שסמוטריץ' יהיה השר הנוסף במשרד הביטחון

קארין אלהרר:  הוא יהיה אחראי על איו"ש; והיה לנו את החוק שאנחנו דנים בו היום, חוק בן גביר

קארין אלהרר:      עכשיו, תראה, חבר הכנסת בן גביר, כל החברים בוועדה, כל היועצים המשפטיים אמרו: יש לך סמכות לפקח, יש לך סמכות להתוות מדיניות

קארין אלהרר:  מכיוון שיש לך, לא ברור הרציונל, למה אתה רוצה לחוקק את זה

קארין אלהרר:  הרי לא תחוקק חוק של סמכויות שכבר קיימות

איתמר בן גביר: זה לא בחוק

איתמר בן גביר:  תקראי את החוק

קארין אלהרר: אה, זה לא בחוק

קארין אלהרר:  אתה יודע מה? גם כשהשמש זורחת בבוקר זה לא בחוק, אבל זה קורה

קארין אלהרר:      ואני רוצה להציע לך עוד דבר, חבר הכנסת בן גביר, אתה הולך להיות השר האחראי על הביטחון בתוך מדינת ישראל

קארין אלהרר:  עצה קטנה: פחות להסתובב עם אקדחים שלופים ולתת דוגמה רעה לכל אזרחי מדינת ישראל, יותר להתמקד בתוכניות עבודה

קארין אלהרר:  תאמין לי, יכול להועיל, יוריד את מפלס האלימות

קארין אלהרר:  קח עצה בחינם

קארין אלהרר:      עכשיו אני אומרת לכם, חבריי וחברותיי חברי הכנסת: החוק הזה הוא באמת סממן נוסף לפחד והבהלה שאוחזים בחבר הכנסת בנימין נתניהו שמא "השותפים הטבעיים" לא ייתנו לו להקים ממשלה

קארין אלהרר:  איפה בנימין נתניהו של פעם, ואיפה זה של היום?     

יעקב מרגי: תודה

יעקב מרגי:  נא לסיים

קארין אלהרר: ולחבריי בליכוד, אני אומרת: צורה לכם

קארין אלהרר:  לאן הגעתם?     

יעקב מרגי: תודה לשרה קארין אלהרר

יעקב מרגי:  תעלה ותבוא חברת הכנסת השרה מירב כהן, בבקשה, גברתי

מירב כהן: שלום, כבוד היושב-ראש, שלום, חברי כנסת נכבדים

מירב כהן:  תראו, בדמוקרטיה בסוף יש איזונים

מירב כהן:  הצעת החוק הזאת, כמו הצעות אחרות שנידונות בימים אלה, מבקשת בעצם לשבור את כל האיזונים, לא לשים מגבלות לכוח

מירב כהן:  מה לעשות, כשפועלים מתוך ממשלה, יש אחריות גדולה – וכן צריך להקשיב ליועץ המשפטי, וכן יש מגבלת תקציב, ויש דברים שבהם הדרג המקצועי מקבל את ההחלטות, ולא הדרג הפוליטי

איתמר בן גביר: - - -     

מירב כהן: יש איזונים

מירב כהן:  יש מגבלות לכוח

מירב כהן:  בסוף זה הופך את עבודת הממשלה למאוזנת וטובה יותר

מירב כהן:      הצעת החוק הזאת מבקשת להפר את האיזון הזה

מירב כהן:  לי אין התנגדות שפקודה מנדטורית תעודכן

מירב כהן:  יש בזה אפילו היגיון מסוים, אני מבינה את זה

מירב כהן:  אבל לא בחופזה, לא ללא שקיפות, לא ללא שיתוף ציבור, הערות – ההצעה כרגע, כפי שהיא מובאת, היא הצעה מאוד מאוד קיצונית

מירב כהן:  אפילו בחוקים מקבילים, כמו למשל חוק השב"כ, נכתב מפורשות שהגוף הזה לא יעסוק בסוגיות שהן פוליטיות ומפלגתיות

מירב כהן:  כאן בחר המגיש, שהוא אדם מאוד קיצוני במהותו, להשמיט דברים כאלה

מירב כהן:  למשל, החוק הזה לא מציין מפורשות שלא תהיה פגיעה בסמכויות שיש היום לשוטרים

מירב כהן:  הרי אנחנו באים ואומרים שאנחנו רוצים לסייע למשטרה לבצע את עבודתה, אז מדוע אנחנו לא מגינים על הסמכויות שיש היום לשוטרים בשטח, אם זה בנושא מעצרים, עיכובים, הפגנות? האם נשמע לכם הגיוני שהשר בן גביר יהיה זה שיקבע אילו הפגנות יוכלו להתקיים בישראל ואילו לא? תחשבו שמחר-מוחרתיים יבוא שר אחר ממפלגה אחרת, אולי קיצוני גם הוא – אז מה יהיה פה? מדינת משטרה

מירב כהן:       אם באמת מה שהיה מעניין את חברי הקואליציה הנכנסת הוא לחזק את משטרת ישראל, הם לא היו מתנגדים להרבה מאוד הצעות חשובות וטובות שאנחנו הבאנו בעבר

מירב כהן:  למשל, הבאנו הצעה שתאפשר לשוטרים לעשות חיפוש בבתים של חשודים במקרים קיצוניים ללא צו בית משפט

מירב כהן:  אבל חבר הכנסת בן גביר הצביע נגד ההצעה הזאת, כיוון שמה שעניין אותו הוא לקבל כאן עוד כוח וסמכויות, ולא באמת לעזור לשוטרים לבצע את עבודתם

מירב כהן:      אומר השר המיועד בן גביר שאנחנו מתנגדים להצעה הזאת רק כיוון שזה הוא

מירב כהן:  אני אומר עם יד על הלב: אני מודאגת

מירב כהן:  אני מודאגת כשאני רואה בן אדם שיש לו רקורד כזה של שימוש לרעה, של הסתה, של אלימות, נכנס לתפקיד כזה, כשהוא מבקש עוד כל כך הרבה סמכויות

מירב כהן:  אני מודאגת

מירב כהן:  אני מודאגת שמי שאמור להיות אחראי על המשטרה ורוצה להיות שר-על, הוא בן אדם שכשהוא נכנס לחניון ולא נותנים לו בדיוק את מקום החניה שהוא רצה, הוא שולף אקדח

אוריאל בוסו: - - - עד היום? - - - אליכם

מירב כהן: הוא שולף אקדח

מירב כהן:  זה בן אדם לא נורמטיבי

מירב כהן:  זה באמת מדאיג אותי מאוד שהוא יהיה אחראי על משטרת ישראל

מירב כהן:  בן אדם שקורא לשחרר את הרוצח מדומא - -     

יעקב מרגי: תודה רבה לך

מירב כהן: - - רוצח שזרק בקבוק תבערה לבית של משפחה פלסטינית בעודם ישנים, משפחה שלא עשתה דבר

יעקב מרגי: נא לסיים

יעקב מרגי:  תודה

מירב כהן: המפכ"ל בעצמו אמר שהאיש הזה תרם למהומות ולאלימות במבצע שומר חומות, כשבסוף זה הוביל לאלימות קשה ביותר; האם זה הבן אדם שאנחנו רוצים לתת לו עוד ועוד סמכויות?     

יעקב מרגי: ובזה נסיים

מירב כהן: יש פה בעיה מבנית, אבל יש פה גם בעיה פרסונלית

מירב כהן:  תודה

יעקב מרגי: תודה

יעקב מרגי:  יעלה ויבוא השר, חבר הכנסת אלעזר שטרן

יעקב מרגי:  בבקשה, אדוני

המודיעין אלעזר שטרן: אדוני היושב-ראש, עמיתיי השרים, חברי הכנסת, לפני שנתייחס לגופם של דברים, השר המיועד בן גביר, אני דווקא הייתי מברך אם היית פועל לשנות את כל הפקודות שמסתמכות על החוק העות'מאני או המנדטורי

המודיעין אלעזר שטרן:  אתה יודע, הראשונה שבהן היא פקודת העדה הדתית, ההמרה, שבגינה נגרמות לנו כל כך הרבה צרות וכל כך הרבה – איך אגיד את זה – פעולות שמרחיקות אנשים מהיהדות, בגלל אותה פקודה עות'מאנית

אוריאל בוסו: - - -      

המודיעין אלעזר שטרן: אבל זה לא שם

המודיעין אלעזר שטרן:  שמעת, אדוני היושב-ראש? אתה היית במשרד הזה

המודיעין אלעזר שטרן:  זה משרד שמסתמך על פקודת העדה העות'מאנית, העדה הדתית

יעקב מרגי: רק להזכיר לטובת המאזינים: בין 2009 ל-2013, כשהייתי השר לשירותי הדת, הסוגיה הזאת חנתה במשרד ראש הממשלה

המודיעין אלעזר שטרן: אבל היא שם, הינה

המודיעין אלעזר שטרן:  והיא היום – אתה יודע את זה

המודיעין אלעזר שטרן:  ולכן, בעדינות - - -     

יעקב מרגי: וטוב שכך

המודיעין אלעזר שטרן: אוקיי

המודיעין אלעזר שטרן:  אז תגיד גם לשר בן גביר שלפעמים טוב שיש פקודות שמסתמכות על החוק העות'מאני

יעקב מרגי: כל מקרה לגופו, הייתי אומר

המודיעין אלעזר שטרן: אני באמת רוצה – תראה, השר המיועד, זה בכלל מונח שמעולם לא השתמשנו בו כל כך הרבה פעמים

המודיעין אלעזר שטרן:  אולי זה חלק מאוסף החוקים האלה שמביאים קודם

איתמר בן גביר: - - - הכול בסדר

המודיעין אלעזר שטרן: באמת, ראש הממשלה המיועד, השר המיועד, כל כך הרבה דברים שנופלים לתוך האולם הזה עוד לפני שיש ממשלה, וזה אומר דרשני

איתמר בן גביר: אני אשיב

איתמר בן גביר:  הכול בסדר

איתמר בן גביר:  הכול בסדר

המודיעין אלעזר שטרן: אבל אני רוצה לגעת בגופם של דברים: תראה, יש אלימות

המודיעין אלעזר שטרן:  רכבתם על זה – על האלימות בנגב, על האלימות בכבישים ועל האלימות בתל אביב

המודיעין אלעזר שטרן:  שיבחת כאן את השר אוחנה כשר המשפטים, דרך אגב, באותה תקופה של שומר החומות

המודיעין אלעזר שטרן:  זו האלימות שעליה אנחנו כולנו מדברים בערים המעורבות, אלה פעולות שהממשלה הקודמת, קודם קודמת, קודם קודם קודמת - - -      

רם בן ברק: זה כי לא היו לו סמכויות - - -     

מירב בן ארי: היו סמכויות, הכול - - -     

המודיעין אלעזר שטרן: עכשיו אני רוצה להגיד משהו, מהניסיון שלנו, מהניסיון שלי, חבר הכנסת איתמר בן גביר, אמרתי לך את זה: האסון הכי גדול שיכול לקרות למשטרה הוא שאנשים יגידו שזו המשטרה של מישהו, במיוחד אם יגידו שהיא של בן גביר

המודיעין אלעזר שטרן:  מעולם לא היה שר ביטחון או ביטחון פנים שזיהו את גופי הביטחון עם המדיניות שלו או עם האישיות שלו

המודיעין אלעזר שטרן:  מה שמוליך לזה הוא כל אותו תהליך חקיקה שבאמת מפחיד את כולנו, גם אותי

המודיעין אלעזר שטרן:  אני חושב – חבר הכנסת בן גביר, תקשיב שנייה אחת, בבקשה – א', אני מת שתביא פתרון, שנבין מה מסתתר בכל הדבר הזה – אנחנו נדביר את הטרור ונגביר את הביטחון

יעקב מרגי: נא לסכם

המודיעין אלעזר שטרן: רגע, שנייה

המודיעין אלעזר שטרן:  תביא, בבקשה, רעיון של מדיניות שלא היה עד היום, שאתה תביא אותו

המודיעין אלעזר שטרן:      אני רוצה להגיד לך משהו: דיברת על 14 או 15 פלוגות של משמר הגבולות שיעבירו

המודיעין אלעזר שטרן:  אולי צריך להעביר אותן, אבל, מי ימלא את המקום? מילואים? הם יבואו, אתה חושב? כשמי שלקח – גם ככה יש לנו בעיה עם זה

יעקב מרגי: תודה רבה

יעקב מרגי:  נא לסכם

המודיעין אלעזר שטרן: לא, אני רוצה להגיד עוד דבר אחד

יעקב מרגי: בבקשה

המודיעין אלעזר שטרן: אני חושב שהשר בן גביר, כשהוא לומד – הוא לא למד מספיק טוב

המודיעין אלעזר שטרן:  אני אגיד לך: שני שליש מכוחות מג"ב באיו"ש הם חיילי צה"ל

המודיעין אלעזר שטרן:  הצבא נותן אותם למשמר הגבול או למשטרת ישראל כדי למלא משימות של הצבא

המודיעין אלעזר שטרן:  מה אתה חשוב שיגיד אלוף פיקוד מרכז, ראש אכ"א או הרמטכ"ל, כשיגידו לו, אין 15 פלוגות מג"ב, וצריך להקנות ביטחון למתיישבי יש"ע?      

יעקב מרגי: תודה

יעקב מרגי:  נשאיר את זה כשאלה

המודיעין אלעזר שטרן: הוא יגיד: אני אקח את ה-10,000 האלה, ואני אעשה מהם פלוגות בצה"ל

המודיעין אלעזר שטרן:  אתה חושב שמישהו יפנה אותם לתל אביב או לחיפה?     בשורה התחתונה אני חושב שהחוק הזה, אדוני היושב-ראש, הוא מיותר, ודאי כחוק לפני שקמה הכנסת

יעקב מרגי: הממשלה

המודיעין אלעזר שטרן: אני חושב שאת הנזקים שלו אנחנו כבר משלמים – משלמים אזרחי מדינת ישראל פיזית וגם באופן תפיסתי

יעקב מרגי: תודה

המודיעין אלעזר שטרן: לכן אני קורא לך, השר בן גביר, למשוך את החוק, להמתין כמה שבועות, ולהעלות אותו בצורה מסודרת, ואולי גם אז לא תצטרך – תראה שבעצם שאתה יכול לעשות הכול בלי החוק הזה, כל זמן שזה בגבולות החוקה של מדינת ישראל

המודיעין אלעזר שטרן:  תודה

יעקב מרגי: תודה רבה

יעקב מרגי:  יעלה ויבוא חבר הכנסת בועז טופורובסקי

יעקב מרגי:  בבקשה, אדוני

יעקב מרגי:      מסגרת הדיון היא עד שלוש דקות לכל דובר

המודיעין אלעזר שטרן: אבל הדלקת נרות, אתה יודע - - -     

יעקב מרגי: לקחת שלוש – נתתי לך, אפילו בלי "בבקשה"

המודיעין אלעזר שטרן: לא, אין לי טענות

המודיעין אלעזר שטרן:  אין לי טענות

יעקב מרגי: אפילו לא אמרת: בבקשה

יעקב מרגי:  אמרת: לא, רגע, לא רגע, ונתתי לך

המודיעין אלעזר שטרן: בגלל שאלה דברים חשובים

יעקב מרגי: בבקשה, בועז

בועז טופורובסקי: אני בא, אני בא

יעקב מרגי: בועז, מותר לו

יעקב מרגי:  בבקשה, אדוני

בועז טופורובסקי: אדוני היושב-בראש, גבירותיי השרות, סליחה, ואדוני השר, חבריי וחברות וחברי הכנסת, במקום נאום בן דקה רציתי לבוא ולדבר כאן, כי הרי בכל שבוע אני מקריא את פרטי תאונות הדרכים הקטלניות שהיו בשבוע החולף, וגם השבוע נדבר על מוות שהגיע משום מקום למשפחה

יעקב מרגי: שנזכה לאיזה שבוע שלא תעלה את זה

בועז טופורובסקי: נכון

בועז טופורובסקי:  לצערי, מ-2013 לא היה שבוע כזה, שלא היו בו הרוגים בדרכים

בועז טופורובסקי:  אם רק היינו מתייחסים לזה כמו אל טרור, היינו נלחמים בזה כמו שאנחנו יודעים להילחם מלחמות, הכול היה נראה אחרת

בועז טופורובסקי: לזכרם, לזכרן, לחיי המלחמה שנילחם לכבודם

בועז טופורובסקי:  כמו בכל שבוע גם הפעם אקרא את שמות ההרוגים ואציין את תאונות הדרכים הקטלניות שהתרחשו בשבוע החולף

בועז טופורובסקי:  לצערי הרשימה ארוכה:      ביום רביעי 14 בדצמבר, נהרג רוכב אופנוע, בשנות העשרים לחייו, בתאונה סמוך לכביש 92

בועז טופורובסקי:  ביום חמישי 15 בדצמבר, נהרגה הולכת רגל, בת 70, מפגיעת משאית באשדוד

בועז טופורובסקי:  בהמשך אותו יום, גבר בן שלושים נהרג בתאונת דרכים עם משאית סמוך לצומת עפולה

בועז טופורובסקי:  ביום שישי 16 בדצמבר, נהרגה נערה בת 18, שנפגעה מהמטרונית בחיפה

בועז טופורובסקי:  רק כמה שעות לאחר מכן נהרג עוד גבר בן שלושים, שנפגע מרכב בקריית מלאכי

בועז טופורובסקי:  בחצות אותו יום נהרג רוכב אופנוע, בשנות העשרים לחייו, בתאונה בכביש 437, וביום שבת 17 בדצמבר, נהרגה רוכבת אופנוע, בת 44, בתאונה עם רכב בכביש 22 בחיפה

בועז טופורובסקי:       44, 20, 30, 18, 30, 20 ו-70

בועז טופורובסקי:  אלה כל הגילים

בועז טופורובסקי:  כולם נהרגים בדרכים – קריית מלאכי, עפולה, כביש 437, חיפה, כביש 92, אשדוד, בכל מקום בארץ

בועז טופורובסקי:  לא משנה מי את, מי אתה, מאיפה אתה או מאיפה את, כולכם בסכנה להיפגע בדרכים

בועז טופורובסקי:  339 אנשים אזרחי ישראל נהרגו בקטל בדרכים מתחילת השנה

בועז טופורובסקי:  תארו לכם שזה היה במלחמה או בפיגועים

בועז טופורובסקי:  מהפעם האחרונה שבה ציינתי את ההרוגים בכבישים, בשלישי שעבר, יש שבעה הרוגים

בועז טופורובסקי:  חרב על משפחותיהם עולמן, וכמו שאמרתי בהתחלה: חנוכה לא יהיה חג שמח

בועז טופורובסקי:  אני רוצה לקרוא כאן: חנוכה בעיצומו, שימו לב שלא יהיו עוד הרוגים בכבישים; שימו לב בדרכים

בועז טופורובסקי:  גם בשבילכם אבל גם שלמשפחה שלכם יהיה חנוכה שמח מעתה והלאה ולא חנוכה עצוב

בועז טופורובסקי:  תודה רבה

יעקב מרגי: אמן

יעקב מרגי:  תודה רבה לחבר הכנסת בועז טופורובסקי שלקח את הסוגיה הזו ונאבק בתאונות הדרכים בהתמדה ובנחישות ויהי רצון שחפץ ה' בידו יצלח

יעקב מרגי:  שתצליח מלאכתו

יעקב מרגי:  תעלה ותבוא – חברת הכנסת מירב בן ארי

מירב בן ארי: תודה, אדוני היושב-ראש, גברתי השרה, חבריי וחברותיי חברי הכנסת והשר המיועד, נראה לי שקצת מתבלבלים לאחרונה, כמו האירוע השערורייתי שהיה אתמול בכותל, שבמקום שהשר לביטחון הפנים יגיע, מגיע השר המיועד

מירב בן ארי:  שערורייה בעיניי

איתמר בן גביר: לא הגיע - - -      

מירב בן ארי: אבל עזוב, אני לא השר

מירב בן ארי:  אני לא השר - - -        

יעקב מרגי: חבר הכנסת בן גביר

איתמר בן גביר: - - - לא בא

איתמר בן גביר:  את יודעת אבל קשה לך לומר - - -      

מירב בן ארי: אתה יודע מה? כל שנה השר לביטחון הפנים מגיע לכנסת

איתמר בן גביר: לוועדה שלך הוא לא בא

מירב בן ארי: מדהים אותי שכל פעם כשאומרים לך משהו אתה מביא משהו אחר

מירב בן ארי:  מה זה רלוונטי?      

איתמר בן גביר: - - -     

מירב בן ארי: מה זה רלוונטי? יש הדלקה בכותל? שיזמינו את השר לביטחון הפנים

יעקב מרגי: תודה

יעקב מרגי:  סליחה, למה את מוחה?      

מירב בן ארי: לא, כי זה מדהים אותי שכל פעם שאומרים לו משהו הוא אומר לי – אבל אצלך

יעקב מרגי: השרה מירב, תמחי - - - אותו הזמינו

מירב בן ארי: לא, אני אמחה על האירוע הזה, כי ככה לא מתנהלים במדינה מתוקנת

יעקב מרגי: המחאה – כלפי מי שהזמין אותו

איתמר בן גביר: הזמינו אותו, הוא לא בא

איתמר בן גביר:  הוא לא הגיע, הוא לא רוצה לבוא

מירב בן ארי: שנייה, רק התחלנו, רגע

מירב בן ארי:  לאן אתה רץ? אני הרי יושבת בוועדה

מירב בן ארי:  יושבת בוועדה של אופיר כץ

מירב בן ארי:  יושבת ושומעת את הדברים

מירב בן ארי:  אני מבקשת שתקשיב לי, וחבר הכנסת – אני מצטערת - - -     

יעקב מרגי: עמיחי

מירב בן ארי: סליחה, במחילה

עמיחי אליהו: אני סולח לכם

מירב בן ארי: אז תן לי, יש לי שלוש דקות איתו

מירב בן ארי:  תן לי רק שנייה

מירב בן ארי:  יש לי הרבה עניינים איתו למרות שהוא שומע אותי באמת כמעט שנה

יעקב מרגי: יש לך שלוש דקות איתו

מירב בן ארי: תן לי עוד איזה דקה

מירב בן ארי:  תשמע, הדברים שלי מאוד ברורים

מירב בן ארי:  אני חושבת שאתה עושה טעות, וטעות חמורה

מירב בן ארי:  ואני אגיד לך את זה עוד פעם ועוד פעם

מירב בן ארי:  כי לא, למרות שכל התקשורת מחבקת ומלטפת אותך, לא, אתה לא מבין במשטרה

מירב בן ארי:  אתה לא מבין

מירב בן ארי:  ישבת אצלי בוועדה, היית פעיל מאוד, באת לסיורים, באמת

מירב בן ארי:  מה שמגיע – מגיע; כמו שאופירה אומר: מה ששלך – שלך

עמיחי אליהו: מי מבין?      

מירב בן ארי: תתפלא

מירב בן ארי:  תתפלא

מירב בן ארי:  הינה, טיפ להצלחה

מירב בן ארי:  לך תלמד את המשטרה מבפנים

מירב בן ארי:  לא לשעברים שאתה הולך אליהם, לא, לא, לא

מירב בן ארי:  לך לניצבים, לך למפקדים

מירב בן ארי:  אתה יודע שאני, כשהייתי יו"ר הוועדה אמרו לי – תשמעי, מא"זים, ממ"רים, זה לא מספיק

מירב בן ארי:  אז מה עשיתי? הלכתי ועשיתי לילה בתחנה

מירב בן ארי:  פעם בחודש הלכתי לתחנת משטרה והלכתי לנהג, לשוטר שלידו – לשוטר הנהג - -      

יעקב מרגי: עשית ליצמן

יעקב מרגי:  היא עשתה ליצמן

מירב בן ארי: - - ואני ישבתי לידו

איתמר בן גביר: אני עשיתי הרבה יותר מזה

מירב בן ארי: לא

מירב בן ארי:  מה עשית, כשייצגת עבריינים? מה עשית, כשעצרו אותך?      

איתמר בן גביר: - - -      

מירב בן ארי: לא, לא כשעצרו אותך ולא כשייצגת עבריינים

מירב בן ארי:  אני אומרת שתעשה את זה כשאתה השר

מירב בן ארי:  לך לתחנת המשטרה בפתח תקווה, בלוד, בנתניה, בראשון – כמו שאני עשיתי, ותשמע מהשוטרים על ההתמודדות

יעקב מרגי: הוספתי לך דקה נוספת

מירב בן ארי: תודה, אדוני היושב-ראש

מירב בן ארי:  הדרך האמיתית לפתור משילות בביטחון הפנים היא לא בסיסמאות חלולות של: לא עשיתם כלום

מירב בן ארי:  אתה יודע שעשינו, אתה יודע שעשינו, וזאת הטעות שאתה כל הזמן מהדהד תקשורתית

מירב בן ארי:  אנחנו הוספנו 1,100 שוטרים

מירב בן ארי:  והינה אני אומרת לך, אתה גם תגשים מדיניות

מירב בן ארי:  טיפלנו בנגב שהופקר, הופקר על ידי ראש הממשלה המיועד שלך, שהפקיר את הנגב והפקיר את החברה הערבית

מירב בן ארי:       ואני אגיד לך משפט לסיכום, כי אני חייבת לסגור פה את האירוע: אם אתה רוצה להביא פקודת משטרה – ואמרתי את זה היום בשידור בגלי צה"ל – תביא פקודת משטרה טובה

מירב בן ארי:  אמר לך את זה מיקי לוי, שהיה מפקד מחוז ירושלים

מירב בן ארי:  תבין טוב, אנחנו נבוא ונשמע ונהיה כמו שאנחנו מנסים עכשיו

מירב בן ארי:  אבל רק בגלל חוסר האמון בינך לבין נתניהו, כל הכנסת נכנסה לסחרור מסוכן, ומי שיפסיד זה השוטרים והשוטרות שאתה כל כך אוהב, שפשוט תהפוך אותם למשטרה פוליטית ומגויסת

מירב בן ארי:  תודה רבה, אדוני

מירב בן ארי:  תודה על ההבנה, גם

יעקב מרגי: תודה

יעקב מרגי:  יעלה ויבוא – חבר הכנסת רם בן ברק

רם בן ברק: אדוני היו"ר, כנסת נכבדה

רם בן ברק:  חבר הכנסת בן גביר, מהניסיון שלי – שווה להקשיב למירב

רם בן ברק:  אבל אתם – אתה מבין אדוני היו"ר מה קורה פה? לאן לוקחת אותנו הקואליציה המסתמנת? את הכול הם עושים בעורמה

רם בן ברק:  מגלגלים עיניים לשמים ואומרים: ההתערבות בחקירה ומשך הזמן יהיו אך ורק בהתייעצות עם היועצים המשפטיים

רם בן ברק:  מה הם לא אומרים? הם לא אומרים שאותם הם מתכוונים להחליף ביועצים משפטיים במשרות אמון, שיהיו חייבים לציית לשר אחרת הם יהיו מובטלים

רם בן ברק:       תחת המילים הנחמדות "מדיניות משך החקירה" מסתתרת העובדה שגם אם הם כבר יחקרו משהו שלא מוצא חן בעיני השר, הוא מן הסתם ידאג שהחקירה תימשך שנים

רם בן ברק:  ומצד שני, אם הוא ירצה שהאירוע יסתיים – החקירה תואץ

רם בן ברק:  זה, במילים אחרות חברים משטרה פוליטית

רם בן ברק:  זאת משטרת בן גביר

רם בן ברק:  כל אזרח כאשר הוא יפגוש שוטר יס"מ או שוטר תנועה או שוטר עירוני, הוא לא יוכל להתחמק מהמחשבה שהוא שוטר מטעם

רם בן ברק:  אנשים יצטרכו לחשוב טוב, ובמיוחד העבריינים – לאיזה צד של המפה הפוליטית כדאי להם להיות שייכים

רם בן ברק:  לפי מה שמציעים כאן עכשיו בחוק הזה, שווה להיות בצד הנכון, כדי לשרת את השלטון, ואז אתה תזכה בחסינות – בין כדי אם לא לחקור את הפשעים שלך ובין אם למזמז את החקירה ככה שהיא לא לעולם לא תגיע לבית משפט

רם בן ברק:       חברים, זה לא דיון בעלמא

רם בן ברק:  זה דיון מהותי

רם בן ברק:  אם אתם, חברי הכנסת, תצביעו בעד השינוי לפני שיתקיים כאן דיון רציני, עם הקמת ועדה שתביא המלצות על שינוי פקודת המשטרה והתאמתה לימינו, נעשה את זה אך ורק כדי לספק את התיאבון של בן גביר, שמזהה את חולשתו של ראש הממשלה המיועד, נתניהו, ומנצל זאת

רם בן ברק:       אם אתם תצביעו בעד החוק הזה, אתם תאפשרו לבן גביר – סוף סוף אחרי שלא גייסו אותו לצה"ל – להיות מפקד של מיליציה שפעם נקראה משטרת ישראל, והיום היא מיליציה פרטית של בן גביר וחבורתו

רם בן ברק:  אני משוכנע שרבים וטובים מחברי הליכוד לא היו רוצים את זה; אני משוכנע שרבים וטובים מחברי הציונות הדתית לא היו רוצים את זה; אני משוכנע שרבים וטובים מחבריי החרדים לא היו רוצים את זה; חברי ש"ס לא היו רוצים את זה, אבל כשנתניהו חלש, כולנו משלמים את המחיר

רם בן ברק:  תודה

יעקב מרגי: תודה רבה לחבר הכנסת רם בן ברק

יעקב מרגי:  תעלה ותבוא השרה חברת הכנסת אורנה ברביבאי, בבקשה, גברתי

אורנה ברביבאי: תודה, כבוד היושב-ראש

אורנה ברביבאי:  כנסת נכבדה, אני רואה פה חבר'ה צעירים שצופים במליאה, ואני אומרת לך, חבר הכנסת בן גביר, אתה עומד מולם ואתה אומר להם: תראו, האופוזיציה לא במליאה; תראו, אנחנו פוגעים בדמוקרטיה

אורנה ברביבאי:  ואני אומרת לך: תהיה אמיתי פעם אחת, בן גביר, ותגיד לצעירים האלה שהיו"ר אישר שבמקביל פה למליאה יהיו ועדות – דבר מגוחך כשמדברים על חוק כל כך משמעותי

איתמר בן גביר: - - - 60 ח"כים - - -     

אורנה ברביבאי: אתה מביא לוועדה – אתה מביא חוק פרטי לעיסוק במשטרה - -     

איתמר בן גביר: 50 חברי כנסת בוועדות?      

יעקב מרגי: תודה, חבר הכנסת

אורנה ברביבאי: - - בוודאי משטרה פוליטית, בוועדה במקביל, ואתה מצפה שאנחנו נשב פה כדי להכשיר לך את השרץ

אורנה ברביבאי:       לא, אדוני, לא

אורנה ברביבאי:  בטח גם לא כשאתה קורא למפכ"לים שהיו לאורך השנים – וידידי מיקי לוי תיאר את פועלם – ואומר: מה פתאום הם יושבים באולפנים ומדברים נגד החוק? אדוני, אלה אותם אנשים שהגנו עליך; אלה אותם אנשים – אני מסתכלת על העבירות, אז אולי הצעירים פה למעלה לא יודעים במה מדובר

אורנה ברביבאי:  אתה זה שהורשעת בעבירות פליליות, אתה זה שהורשעת בהסתה לטרור - -      

איתמר בן גביר: במה? מה עשיתי?     

אורנה ברביבאי: - - ואתה זה שרוממות הדמוקרטיה בגרונך

איתמר בן גביר: מה עשיתי?      

אורנה ברביבאי: אז אני אומר לך, הדמוקרטיה הזאת היא זאת שמאפשרת לך להיות פה

איתמר בן גביר: - - - לפני 20 שנה? - - -     

אורנה ברביבאי: הדמוקרטיה היא זאת שמאפשרת לך להיות פה, כי הדמוקרטיה, למרות שהורשעת בפלילים ולמרות שהורשעת בהסתה נגד טרור ולמרות שהובלת קמפיין נגד השב"כ ולמרות שיצאת להגנת רוצח ראש הממשלה, זיכרונו לברכה, יצחק רבין – למרות כל זה אתה יושב כאן, וברוב חוצפתך אתה מביא חוק שהתכלית שלו להפוך את המשטרה לפוליטית

אורנה ברביבאי:      אתה יודע, הבוקר יצאו הרבה מאוד אנשים נגד ציוץ של חייל בטוויטר, חייל שמשרת בדובר צה"ל, וכל העולם זעק: אוי ואבוי, זה פוליטיקה בצבא

אורנה ברביבאי:  אין לי ספק שהמפקדים יטפלו בזה

אורנה ברביבאי:  אתה יודע מה אתה רוצה לעשות? להפוך את המשטרה לפוליטית

אורנה ברביבאי:  אתה רוצה שמלמעלה עד למטה ידעו המפקדים מי השר שלהם, מה האג'נדה שלו, איזו אוכלוסייה היא אוכלוסייה שצריך לטפל בה ברגישות ובזהירות, איזו אוכלוסייה צריך להחמיר איתה

אורנה ברביבאי:  זה בדיוק מה שאתה רוצה

אורנה ברביבאי:  וכל זה למה? כי אתה לא מאמין לנתניהו

אורנה ברביבאי:  אגב, זה הדבר היחיד שאני מסכימה איתך, גם אני לא מאמינה לנתניהו

אורנה ברביבאי:  אתה צודק, אתה לא מאמין לנתניהו

אורנה ברביבאי:  אבל האם בגלל זה שאתה לא מאמין לנתניהו אתה לוקח את המשטרה – אחרי שחבטו בה ופגעו בה, ושנתיים וחצי לא היה מפכ"ל וניסו לעשות כל מאמץ כדי להחליש אותה – אחרי כל זה אתה בא ואומר: רגע, זה לא מספיק, אני רוצה לוודא את החיסול המוחלט שלה, אני אעשה אותה משטרה פוליטית, ומי שלא יסכים איתי, יפוטר?     בן גביר, אתה יודע, אנחנו כולנו פוליטיקאים מזדמנים שהם עוברי אורח

אורנה ברביבאי:  בסוף, יש לנו יסודות שעליהם מושתתת הדמוקרטיה הזאת והמדינה הזאת

אורנה ברביבאי:  אל תפגע במשטרת ישראל; אל תפגע באזרחי המדינה

יעקב מרגי: תודה לשרה אורנה ברביבאי

יעקב מרגי:  תעלה ותבוא חברת הכנסת מיכל שיר סגמן

יעקב מרגי:  בבקשה, גברתי

מיכל שיר סגמן: תודה רבה, אדוני היושב-ראש

מיכל שיר סגמן:  חבריי חברי הכנסת - - -     

יעקב מרגי: סליחה

יעקב מרגי:  במושגים שלנו זה הפקרת עמדה אם את עוזבת

מיכל שיר סגמן: רגע, אבל תעצור לי את השעון

יעקב מרגי: אל תדאגי

אורנה ברביבאי: - - - אני לא הולכת - - - מאיר כהן - - -     

יעקב מרגי: בבקשה, גברתי

מיכל שיר סגמן: תודה, אדוני היושב-ראש

מיכל שיר סגמן:  כנסת נכבדה, אני שומעת את חברי הליכוד ביממה האחרונה מדברים הרבה על הנושא של הפוליגרף מול יועצי נתניהו

מיכל שיר סגמן:  אני חייבת להודות שזה נורא משעשע אותי

מיכל שיר סגמן:  הם עוד חדשים – באמת, אני מרשה לעצמי, כמישהי שהייתה כמעט 30 שנה במפלגה הזאת, להגיד להם: אתם מה זה מפספסים את הפואנטה

מיכל שיר סגמן:  זה לא רק הפוליגרף, זה כאילו עניינים שבשגרה, אבל אתם בעצם מאשימים שם את הש"גים

מיכל שיר סגמן:  הם לא מבינים - - -     

נעמה לזימי: את אומרת, זה הכול - - -     

מיכל שיר סגמן: לא, הם לא מבינים שמדובר על ביבי, הם מאשימים את היועצים שלו

מיכל שיר סגמן:  הם לא מבינים שזאת הוראה ישירה של נתניהו

מיכל שיר סגמן:  זה לא יועץ כזה או אחר

מיכל שיר סגמן:  זה הביבי, המנהיג הדגול, הנערץ, המדינאי הזה – עם ה"הו הו" וה"הא הא" והתסרוקת

מיכל שיר סגמן:  כן, כן

מיכל שיר סגמן:  אותו הביבי הזה שאתם מהללים ויש לו את התדמית הזו זה הביבי ששלח את היועצים שלו להתעלל בכם, ואם אתם תמשיכו ככה, אתם גם תרגישו את קצין המודיעין שמקבל שכר במצודת זאב כדי להוציא עליכם כל לכלוך אפשרי כדי להעביר את זה למכונת הרעל – שאגב, אותו ביבי מממן

מיכל שיר סגמן:  הוא מממן כדי להוציא לכם את הנשמה ולטנף עליכם

מיכל שיר סגמן:       תנסו פעם אחת – בואו נעשה סוג של ניסיון

מיכל שיר סגמן:  אתם לא תלקקו שנייה אחת לביבי ותגידו בכל משפט שני כמה הוא מנהיג דגול, וחלילה תנסו להעביר ביקורת עניינית אחת, ובואו נראה מה מכונת ההסתה והרעל עושה

מיכל שיר סגמן:  אגב, חלקכם כבר בדקו את זה אבל נורא נבהלו

מיכל שיר סגמן:  אז כאילו אתה שולח רגל, נעקץ, ומהר מהר מהר מהר בורח אחורנית כי הבנת שאתה לא מסוגל לשאת את זה

מיכל שיר סגמן:      אז אמרנו, חברים, הפוליגרף זה ביבי; מי שמטנף עליכם זה ביבי, בהוראתו; קצין המודיעין מקבל שכר על ידי ביבי; מכונת הרעל, שפועלת גם נגדכם אם לא תתיישרו, זאת הוראה ישירה של ביבי

מיכל שיר סגמן:       אתם כל היום רק מדברים איתי על הדמוקרטיה במפלגה, אז בואו נדבר גם על הדמוקרטיה במפלגה שלכם

מיכל שיר סגמן:  בואו נעשה חוק שמקום 30 בליכוד לא יכול להיות שר במקום מספר חמש, למשל, אחרת בשביל מה יש פריימריז? אתם עלק דמוקרטיה, והביבי שלכם הוא גם עלק מנהיג, שזה פשוט הזיה

מיכל שיר סגמן:  אבל שימו לב שיש גם חברי כנסת שיודעים את זה וחושבים גם בדיוק כמוני וגם מדברים על זה, אבל נורא נורא בשקט בחדרים סגורים

מיכל שיר סגמן:  איפה הבעיה? כשקולטים שהם בעלי – נקרא לזה – תדמית ציבורית גבוהה, אז מייד משמנים אותם כדי שיסתמו את הפה מהר

יעקב מרגי: גברתי, תודה

מיכל שיר סגמן: רגע, לא, זה עדיין לא - - -     

יעקב מרגי: כשנהנים הזמן עובר

מיכל שיר סגמן: משפט אחרון

מיכל שיר סגמן:  מציעים להם תפקידים של שרים, ומהר מהר אתם רואים את אלה שהתחילו לעשות רעש ולכשכש בזנב, איך הם מהר מהר נעלמים

יעקב מרגי: תודה

מיכל שיר סגמן: שנייה, משפט אחרון, ברשותך אדוני היושב-ראש

יעקב מרגי: בבקשה

מיכל שיר סגמן: חברי הליכוד, ברוב טיפשותכם, אתם אתמול ביטלתם את החוק היחיד שעוד איכשהו מאפשר לכם את העצמאות שלכם בעלק-דמוקרטיה שלכם, עם העלק-מנהיג שלכם, עם עלק-חופש הביטוי שלכם

מיכל שיר סגמן:  תודה רבה

יעקב מרגי: תודה

יעקב מרגי:  יעלה ויבוא חבר הכנסת עידן רול

יעקב מרגי:  אני מודיע לחברי הכנסת שאני נועל את רשימת הדוברים

עידן רול: בוקר טוב, אדוני היושב-ראש

יעקב מרגי: בוקר טוב

יעקב מרגי:  בבקשה, אדוני, עד שלוש דקות לרשותך

עידן רול: אדוני היושב-ראש, כנסת נכבדה, אני רוצה לדבר אתכם על מגבלות הכוח

עידן רול:  לא מגבלות הכוח של האופוזיציה, לאופוזיציה יש כוח די מוגבל, כולם פה בבית כבר מכירים את זה – אני הייתי כבר כמה כנסות באופוזיציה, גם אחת בקואליציה – אנחנו עושים כמיטב יכולתנו בשבועיים האחרונים לסכל את החקיקה שהיא חקיקה פרסונלית מיותרת, לעיתים מושחתת, ולבטח לא חקיקה שרואה את הציבור או את הצרכים שלו בשום צורה

עידן רול:  אבל לא זאת הנקודה

עידן רול:       אני רואה את החיוכים בוועדות, אני רואה את ההתנשאות, אני רואה את ההרגשה – שהיא מבוססת, אדוני היושב-ראש, כי הם יודעים שכאן בבית, ממשלה וקואליציה יכולות לשלוט מאוד בקלות בכנסת כולה ושהיכולת שלנו לעצור דברים היא מוגבלת – אבל יש גוף אחר שיש לו הרבה יותר כוח מהאופוזיציה, ולא, למרות מה שחלק פה מנסים להפיץ, אני לא מתכוון לדבר על בתי המשפט, אני מדבר על הציבור

עידן רול:      הציבור יודע שיש מגבלות לכוח; הציבור יודע מתי דברים נעשים מטעמים אידיאולוגיים פוליטיים – גם אם אני לא מסכים איתם, יש להם בסיס – ומתי הם נעשים בשביל חמדנות פוליטית, אינטרסים וג'ובים

עידן רול:      עכשיו, אפשר להגיד הרבה דברים על הממשלה שלנו, אבל אנחנו חטאנו בזה דווקא פחות מאחרים

עידן רול:  אנחנו סגרנו משרדים

עידן רול:  אני עצמי סגרתי את המשרד לנושאים אסטרטגיים אחרי ארבעה חודשים וחצי של בירוקרטיה לעשות את זה

עידן רול:  אני מניח שהוא ייפתח בשבוע הבא

עידן רול:  ואני יכול להגיד לכם שהממשלה הבאה עושה בעיקר – לפתוח, לפצל, להרוס

עידן רול:  כשהממשלה העתידית קורעת לגזרים את משרד החינוך היא לא תוקעת לאופוזיציה אצבע בעין, היא תוקעת לכם, הציבור, אצבע בעין; כשהממשלה מפצלת את הסמכויות של שר הביטחון והולכת לייצר לנו כאוס ביטחוני ולאחר מכן כתוצאה גם כאוס במערך יחסי החוץ שלנו, היא לא מראה לנו כמה כוח יש לה, והיא לא הופכת אותנו לסמרטוט – היא אומרת לציבור כולו שהאינטרסים שלו ושל מדינת ישראל פשוט לא מעניינים אותם

עידן רול:       אז יקרה מה שקרה בפעם הקודמת, כי כולנו זוכרים את המשרד המיותר של אורלי לוי לשימור קהילות ומתנ"סים – אני באמת לא זוכר את השם, אבל זה היה משהו כזה

עידן רול:  הציבור ראה, הציבור הפנים והציבור קלט שבשיאו של משבר הקורונה הם לא עניינו את הממשלה ההיא לרגע

עידן רול:  ואז אתם שילמתם על זה בשוטף פלוס 60 אבל שילמתם, בקלפי

עידן רול:  אז אתם יכולים לחייך אלינו כמה שאתם רוצים, אתם יכולים להתנשא, ואתם יכולים להתבשם בכוח שלכם

עידן רול:  אבל כמי שהיה גם שם וגם שם אני יכול להגיד לכם: הציבור רואה הכול

עידן רול:  הוא לא תמיד מגיב באותו יום, הוא לא יצא לרחובות באותו יום, אבל מתישהו מתחיל לעלות לו מכל ההתנהגות האינטרסנטית

עידן רול:  ה"מתישהו" הזה התחיל עכשיו, כשכל החוקים שאתם ממהרים להעביר, אפילו אחד מהם לא בטעות נוגע בציבור, באוכלוסיות מוחלשות

עידן רול:  הכול נוגע רק לכם

עידן רול:  תודה רבה

יעקב מרגי: תודה רבה לחבר הכנסת עידן רול

יעקב מרגי:  יעלה ויבוא חבר הכנסת יוראי להב הרצנו, בבקשה

יוראי להב-הרצנו: תודה רבה

יוראי להב-הרצנו:  אדוני היושב-ראש, מזכיר הכנסת, סגנית מזכיר הכנסת, כנסת נכבדה, אתמול במהלך הדיון בוועדה המיוחדת התחלתי את דבריי ונקטעתי על ידי יושב-ראש הוועדה

יוראי להב-הרצנו:  על כן ראיתי לנכון להשלים את הדברים שלי כאן

יוראי להב-הרצנו:  יש איזשהו דיסוננס שאני מרגיש

יוראי להב-הרצנו:  כשאני נכנס בשערי בניין זה זכויותיי שוות לזכויות יתר חברי הכנסת: אני יכול להצביע והצבעתי תהיה שקולה להצבעה של כל חבר כנסת אחר, אני רשאי להגיש רוויזיות, הסתייגויות וכולי

יוראי להב-הרצנו:  כשאני יוצא משערי בית זה אני לא שווה בזכויותיי ליתר אזרחי ישראל, ליתר חברי הכנסת: אני לא יכול להתחתן במדינה הזאת עם אהבת חיי – גם כי אני לא יכול וגם כי צפריר עדיין לא הציע, אבל זאת בעיה אחרת; אני לא יכול לאמץ ילדים, אני לא יכול עד לשנה האחרונה להביא ילדים בהליך פונדקאות פה בארץ

יוראי להב-הרצנו:  אנחנו לא שווים לאזרחי ישראל

יוראי להב-הרצנו:  הקהילה הגאה, לבד מזכויות, חווה אפליה כרונית בשוויון שלה, בשירותי רווחה, בשירותי בריאות, באפליה מפני אלימות, בתעסוקה – בכל כך הרבה תחומים שעדיין לא באו לכדי שוויון

יוראי להב-הרצנו:       לא התרשמתי, אדוני היושב-ראש, מהדברים של נתניהו לקהילה הבין-לאומית בשפה האנגלית, כמובן, שזכויות הקהילה הגאה לא ייפגעו תחת הממשלה הקרובה שהוא עתיד להקים

יוראי להב-הרצנו:  ולמה לא התרשמתי? כי ממשלתו הקודמת, אך ב-2018 חוקקה נגד הקהילה הגאה

יוראי להב-הרצנו:  ב-2018 ממשלת הליכוד חוקקה נגד הקהילה הגאה, באופן הכי חמור ואקטיבי שאפשר לעשות, בתיקונה את חוק הפונדקאות

יוראי להב-הרצנו:  ממשלת הליכוד ונתניהו קבעו שרק הומואים וגברים יחידניים לא יוכלו לעבור הליך פונדקאות בארץ ולהפוך להיות הורים

יוראי להב-הרצנו:  בזמנו נתניהו שיקר שיתקן את החוק הזה

יוראי להב-הרצנו:  הוא לא עשה את זה, אבל הוא הלך אחר כך וחתם על הסכמי אימוץ בין-לאומיים שבמסגרתם הוא החריג, איך לא, את חברות וחברי הקהילה הגאה

יוראי להב-הרצנו:  נתניהו יצא מגדרו כדי להבהיר לי ולחבריי בקהילה שאנחנו לא ראויים להיות הורים, ורק בג"ץ תיקן את האפליה הבוטה הזאת ואפשר לנו לקיים את הליך הפונדקאות פה בארץ, הליך שבן זוגי ואני ועוד עשרות זוגות של הומואים עושים אותו כרגע ויהפכו, בעזרת השם, להיות הורים בישראל

יוראי להב-הרצנו:       אני מוכרח לומר: רבים הם חברי הכנסת בכנסת הזאת שמרשים לעצמם לחבוט בקהילה הגאה, לקלל אותנו, להקטין אותנו, מרשים לעצמם לרמוס את הזכויות שלנו

יוראי להב-הרצנו:  הקהילה הגאה רוויית מאבקים למען השוויון שלנו

יוראי להב-הרצנו:  ניסו להכות בנו ולרצוח אותנו ולהחזיר אותנו לארון שלנו

יוראי להב-הרצנו:  זה לא יקרה שוב - -     

יעקב מרגי: תודה

יעקב מרגי:  נא לסיים

יוראי להב-הרצנו: - - אנחנו נעמוד על זכותנו לשוויון ולא נרשה לאף אחד לפגוע, ולו בבדל, בנוער שלנו, בזכויות שלנו, בביטחון שלנו, כי אנחנו שווים ואנחנו דורשים שוויון

יוראי להב-הרצנו:  תודה רבה

יעקב מרגי: תודה לחבר הכנסת יוראי להב הרצנו

יעקב מרגי:  יעלה ויבוא חבר הכנסת ולדימיר בליאק, בבקשה, אדוני

ולדימיר בליאק: תודה רבה, אדוני היושב-ראש

ולדימיר בליאק:  חבריי חברי הכנסת, היו לי הרבה הערות והסתייגויות לחוק הזה אבל הזכות לומר אותן נמנעה ממני, כי נאלצתי להיות בוועדה אחרת שדנה בחוק פרסונלי אחר, כאשר במקביל מתנהלת גם מליאת הכנסת באיזשהו יקום מקביל שלא ברור מה קורה כאן

ולדימיר בליאק:  זה מצב בלתי נסבל ואני רוצה למחות על כך

ולדימיר בליאק:       אדוני היושב-ראש, אני נולדתי במדינה אחרת, שכרגע לא אנקוב בשמה כי זה לא רלוונטי, אבל במדינה הזאת, במקום שבו נולדתי, נרשמו הבוקר 37 מעלות מתחת לאפס, בדומה למספר השרים בממשלה החדשה המסתמנת

ולדימיר בליאק:       אני רוצה לדבר על הנורמות

ולדימיר בליאק:  כי אנחנו שומעים לאחרונה על הרוב: הרוב שניצח בבחירות הוא הרוב, ולכן מותר לרוב לחוקק ולכן הרוב לא סופר אותנו, ולכן הרוב מציע לנו לקפוץ לו

מיקי לוי: ולדי, לפני שעזבתי הזמנתי להם שולחן

מיקי לוי:  בחיי

ולדימיר בליאק: נכון

ולדימיר בליאק:       במדינה הזאת, אדוני היושב-ראש, לאחרונה חוקק חוק על ידי הרוב בפרלמנט

ולדימיר בליאק:  ומכיוון שהמדינה הזאת מנהלת מלחמה בשנה האחרונה אז החוק הזה אומר שכל הפשעים שבוצעו בשטח הכבוש – כל מבצע של הפשע פטור מעונש

ולדימיר בליאק:  אז זאת הנורמה שנקבעה במדינה הזאת על ידי הרוב

ולדימיר בליאק:       אני לא חושב שאנחנו רוצים להיות מדינה כזאת

ולדימיר בליאק:  אני לא חושב שכל חוק שהרוב רוצה לחוקק הוא פסול; לא כל חוק הוא כשיר

ולדימיר בליאק:  בהקשר הזה גם הכוונה שלכם בהמשך להעביר את פסקת ההתגברות, למעשה, אומרת שאין יותר נורמות, אין יותר כללים, אין יותר בסיס שמאחד אותנו או מגדיר אותנו כחברה דמוקרטית

ולדימיר בליאק:  הדמוקרטיה, אדוני, זה לא רק שלטון הרוב

ולדימיר בליאק:  הדמוקרטיה זה גם נורמות, הדמוקרטיה זה גם חוקי יסוד, והדמוקרטיה זה גם זכויות מיעוט

ולדימיר בליאק:  כל הדברים האלה, הזוטרים והפעוטים, שמופרים כאן בשבועות האחרונים ברמה כמעט יומית

ולדימיר בליאק:       אז שוב, אני קורא לקואליציה המסתמנת שמתמהמהת לקום: ראשית, הגיע הזמן להקים ממשלה; דבר שני – לא הכול כשיר ולא כל נורמה אפשר להעביר

ולדימיר בליאק:  אני קורא לחברי הבית הזה לא להפוך את משטרת ישראל למשטרה פוליטית

ולדימיר בליאק:  תודה רבה

יעקב מרגי: תודה רבה לחבר הכנסת ולדימיר בליאק

יעקב מרגי:  יעלה ויבוא חבר הכנסת רון כץ

יעקב מרגי:  בבקשה, אדוני

רון כץ: אתה ליגה אחרת, אדוני

יעקב מרגי: תודה רבה

יעקב מרגי:  בבקשה, אדוני

רון כץ: תודה רבה

רון כץ:  אדוני, כנסת נכבדה, הסיבה שלקח לי רגע להגיע היא שהמליאה הזו מתכנסת במקביל לוועדות, ואנחנו צריכים לרוץ בין ועדה לוועדה, וזה מה שאנחנו עושים בשבוע האחרון

רון כץ:  אם מישהו היה שומע את מה שאני אומר עכשיו ושואל את עצמו: מה הדחיפות? על מה הם דנים שם, שהם צריכים באישור מיוחד של היושב-ראש לרוץ מוועדה לוועדה למליאה? לא בטוח שאנחנו מספיקים לומר את מה שאנחנו רוצים להגיד אפילו – אני אפילו אחדד את זה, בטוח שאנחנו לא מספיקים – יחשוב שאנחנו מדברים פה עכשיו על שינוי סדרי עולם, על ביטחון מדינת ישראל, על איזשהו שינוי קיצוני שחייב לעשות ודחוף

רון כץ:      אז אני רוצה רגע להבהיר פה את האווירה, אדוני היו"ר, ולומר לך שהיום דווקא כן הייתה צריכה להיות ועדה חשובה: ועדת חוץ וביטחון בהשתתפות יו"ר המל"ל

רון כץ:  הוועדה הזו בוטלה

רון כץ:  אתם יודעים למה הוועדה הזאת בוטלה? היא בוטלה כי הייתה במקביל ועדה קריטית

רון כץ:  מה הייתה הוועדה הקריטית הזאת שהייתה במקביל? הוועדה לשינוי פקודת המשטרה

רון כץ:  אותה ועדה מטורללת שאנחנו מתעסקים איתה כבר שבוע, שאומרת דבר אחד: איתמר בן גביר רוצה שתהיה פקודה על שמו, שאומרת שהמפכ"ל צריך לשתף איתו פעולה

רון כץ:       אממה, שר אחר, כל שר אחר שאנחנו מכירים, מעולם לא ביקש דבר כזה

רון כץ:  לא תירץ את זה באלף תירוצים

רון כץ:  לא דיבר על זה בכלל

רון כץ:  למה? כי כשאתה נכנס למשרד – ואני מאחל לך שתיכנס בקרוב למשרד, אדוני, ואתה דוגמה טובה לזה – כשבן אדם נכנס למשרד, הוא נכנס עם מנהיגות, הוא נכנס עם מה שהוא מאמין בו, ומכורח המנהיגות הזו הוא יצליח

רון כץ:  ומפה אני רוצה לומר לך: אני בטוח שאתה תצליח כי אני יודע שמחכים לך במשרד, כי יודעים שבאה דמות אמיתית שבאה לשנות, שבאה לעבוד יחד, שיכולה לעשות שינוי אמיתי במשרד

רון כץ:       אתה לא צריך פקודה שתגיד שמנכ"ל הביטוח הלאומי צריך לעבוד איתך, כמו שהשר היוצא מאיר כהן לא היה צריך פקודה כזאת, כי זה ברור שהוא יעבוד איתך, כי אתה מנהיג

רון כץ:  אבל אדם חלש צריך שיגידו לו שהוא הולך להיות הבוס

רון כץ:  אז איתמר בן גביר, נגיד לך פה, אתה תעשה את המדיניות שלך, תעזוב כבר את המפכ"ל, תעזוב את המשטרה

רון כץ:  אנחנו גם לא ניתן לך לגמור אותם

רון כץ:  אתה רואה, בכל יום נופלים עוד סעיפים בפקודה שלך, ובסוף היא תיפול לגמרי

רון כץ:  זה מה שיקרה בסופו של דבר בוועדה הזאת

רון כץ:       ואני רוצה לומר משהו על האווירה הכללית של הכנסת לסיום

יעקב מרגי: לסיכום

רון כץ: לסיום אני רוצה לומר משהו על האווירה הכללית: אווירת הפניקה שיש פה מעולם לא הייתה

רון כץ:  העובדה שנתניהו כל כך לחוץ ופרנואידי משפיעה על כולם

רון כץ:  אני יוצא עכשיו מוועדה בראשות קרעי – האיש לא מצליח לנשום סדיר

רון כץ:  הוא כל כך בפניקה, שהוא לא נותן לחברי כנסת לדבר, ועל זה כולנו צריכים להתקומם כי בסופו של דבר, כמו תמיד, הגלגל מתהפך, ואנחנו לא נעשה את זה, אבל אני רוצה שתמיד יהיה בראש שזאת אפשרות

רון כץ:  תודה רבה, אדוני

יעקב מרגי: תודה לחבר הכנסת רון כץ

יעקב מרגי:  תעלה ותבוא חברת הכנסת מטי צרפתי הרכבי

יעקב מרגי:  בבקשה, גברתי

מטי צרפתי הרכבי: כבוד היושב-ראש, כנסת נכבדה, כבר שבוע ימים ויותר שאנו עוסקים בחקיקתם של ארבעה חוקים שנועדו לשרת את האינטרסים הצרים של חברי הקואליציה המתהווה, ושבפועל יפגעו בצבא ההגנה לישראל, במשטרה ובאמון הציבור; חוקים שטובים לקבוצה של נבחרי ציבור ורעים לציבור ולדמוקרטיה הישראלית

מטי צרפתי הרכבי:       מה יש לנו? סידור עבודה לעבריין מורשע, חבר הכנסת דרעי – יש; שרים נוספים במשרדים לטובת סמוטריץ' – יש; סמכויות חסרות תקדים לשר לביטחון פנים לטובת בן גביר, איש עם רקורד עשיר של מעצרים והרשעות – יש; כבר שבוע ויותר במקום לעסוק בצרכים של אזרחי המדינה אנחנו עוסקים בצורך של נתניהו החלש והסחיט לרצות את שותפיו רעבי הכוח ולהקים ממשלה בכל מחיר ועל חשבון הציבור;      כבר שבוע ויותר שאנחנו נלחמים כאן במליאה ובחדרי הוועדות בניסיון לחוקק חקיקת בזק בהליך לא תקין ולבצע מחטפים שונים ובעיקר משונים תוך התעלמות מוחלטת מתקנון הכנסת, מהנהלים המקובלים ומהעמדות המקצועיות של הייעוץ המשפטי; כבר שבוע שאנחנו סופגים בוועדות סתימת פיות חסרת תקדים וגירוש של חברי כנסת מדיונים; וכבר שבוע ויותר שגם הדרגים המקצועיים סופגים גישה מקטינה ומזלזלת, בעיקר היועצים המשפטיים, גורמים מקצועיים נטולי פניות שאותם מכנים חברי הקואליציה המתהווה "פקידים" ומעמדתם המקצועית מתעלמים

מטי צרפתי הרכבי:  והלהיט החדש, הסעיף הקובע שהחוק ייכנס לתוקף באופן מיידי בניגוד להליך המקובל

מטי צרפתי הרכבי:       מה שקורה כאן כבר שבוע ויותר הוא לא רק ביזיון, הוא לא רק מרתיח, הוא גם מדאיג ומסוכן מאוד

מטי צרפתי הרכבי:  "איכה היתה לזונה קריה נאמנה מלאתי משפט צדק ילין בה ועתה מְרַצְּחִים

מטי צרפתי הרכבי:  כספך היה לסיגים סבאך מהול במים

מטי צרפתי הרכבי:  שריך סוררים וחברֵי גנבים כֻּלו אֹהֵב שֹחַד ורֹדֵף שלמֹנים יתום לא ישפֹּטו וריב אלמנה לא יבוא אליהם", כדברי הנביא ישעיהו

מטי צרפתי הרכבי:  הנביא ישעיהו שואל בנבואתו על חורבן ירושלים

מטי צרפתי הרכבי:  בפליאתו הוא שואל כיצד התרחש השינוי הזה פתאום, איך קרה שהצדיק הגמור השחית את דרכו והפך לרשע גמור, ועונה שבהכרח זה תהליך הדרגתי: תחילה עובר הצדיק על חטאים קלים, ולאט- לאט מתמוטט מצדקתו עד שהופך לרשע גמור

מטי צרפתי הרכבי:       כשאנחנו בוחנים את חקיקת בזק המקודמת בימים אלה, אי-אפשר שלא להיזכר גם במשל הצפרדע

מטי צרפתי הרכבי:  כל אחד מהחוקים המקודמים בימים אלה פוגע באופן כזה או אחר בערכי יסוד של החברה הישראלית ושל הדמוקרטיה

יעקב מרגי: תודה

יעקב מרגי:  נא לסיים

מטי צרפתי הרכבי: משפט אחרון?     

יעקב מרגי: בבקשה

מטי צרפתי הרכבי: כל אחד מהם מעלה בהדרגה את טמפרטורת המים בסיר

מטי צרפתי הרכבי:  תבשיל ממשלת הימין על מלא מבעבע, והדמוקרטיה גוועת בהדרגה

מטי צרפתי הרכבי:  תפקידנו כנבחרי ציבור הוא לא לעמוד מנגד, כי אם לעמוד על המשמר, להיאבק על צביונה של מדינת ישראל כמדינה יהודית, דמוקרטית וליברלית; תפקידנו הוא להתריע ולעצור את התהליך לפני שיהיה מאוחר מדי, לפני שנתעורר בוקר אחד ונבין שאין יותר דמוקרטיה; תפקידנו בחג אורות זה הוא לשמור על אור הדמוקרטיה שלא ייכבה

מטי צרפתי הרכבי:  לשם כך נבחרנו, לשם כך אנחנו כאן

מטי צרפתי הרכבי:  חג חנוכה שמח

יעקב מרגי: תודה רבה

יעקב מרגי:  תעלה ותבוא חברת הכנסת טטיאנה מזרסקי

יעקב מרגי:  למחוקקים החדשים, לחברי כנסת החדשים, עם קצת הוותק שיש לי בחקיקה, הרבה פעמים נאלצנו – כי רצינו שהחוק מייד יופעל, כדי שלא יהיה מצב כזה או אחר – מייד עם חקיקתו

סימון דוידסון: זה חריג מאוד

יעקב מרגי: רגע אחד

יעקב מרגי:  סמוך עליי

יעקב מרגי:  קצת קרדיט

סימון דוידסון: גם הייעוץ המשפטי - - -     

יעקב מרגי: כיו"ר ועדת חינוך, כיו"ר ועדת כלכלה, גם תקלות בסעיף התחולה – הרבה פעמים רצינו שזה ייכנס מייד, כדי שיחולו תהליכים כאלה ואחרים מייד עם חקיקתו

יעקב מרגי:  זה שזה נולד אחרי – זה מעורר, זה טוב

קריאה: אחרי שיש ממשלה - - -     

יעקב מרגי: רבותיי, זה טיפ

יעקב מרגי:  נתתי כדי שבפעמים הבאות שתרצו לחוקק, תדעו שעומדת לכם הזכות

יעקב מרגי:  בבקשה, גברתי

טטיאנה (טניה) מזרסקי: תודה רבה

טטיאנה (טניה) מזרסקי:  אדוני היושב-ראש, כנסת נכבדה, אתם יודעים שאני מגיעה לכאן מהרשויות מקומיות, מרשות מקומית כממלאת מקום ראש עיריית כרמיאל, ועוקבת אחרי החדשות

טטיאנה (טניה) מזרסקי:  לאחרונה פורסמו נתונים מדאיגים על זלזול הרשויות המקומיות בחוק חופש המידע והשקיפות

טטיאנה (טניה) מזרסקי:  בכלל, נושא השקיפות מאוד מאוד קרוב לליבי

טטיאנה (טניה) מזרסקי:  הקמתי גם שדולה: "שקיפות מונעת שחיתות"

טטיאנה (טניה) מזרסקי:  התעלמות רשויות מקומיות והמנהיגות שלהן – זאת חובה אלמנטרית לתת מידע לאזרחים – וההתעלמות הזאת היא בניגוד לחוק

טטיאנה (טניה) מזרסקי:       אבל זו המציאות שאנו חיים בה

טטיאנה (טניה) מזרסקי:  החוק הוא כאן כדי לרמוס אותו

טטיאנה (טניה) מזרסקי:  מזה שנים של שלטון ליכוד נוצרו נורמות שהמנהיגות השלטונית היא מעל לחוק

טטיאנה (טניה) מזרסקי:  כל החוקים הפרסונליים שמובילה כעת חבורת הימין הקיצוני והחרדי בהובלת נתניהו והליכוד, עוסקים בהכשרת השרצים שלהם

טטיאנה (טניה) מזרסקי:  לא מפריע להם שהמנהיגים שלהם הואשמו במעילה בכספי ציבור והתחמקות מתשלום מיסים, בבריונות וניסיון לפגוע בציבור; לא מפריע שנגד העומד בראש הליכוד יש חשדות פליליים כבדים, והוא עומד למשפט

טטיאנה (טניה) מזרסקי:  הם אומרים: לא סופרים אתכם, תקפצו לנו

טטיאנה (טניה) מזרסקי:  אז מה הפלא שראשי רשויות המתעלמים מבקשות חופש המידע גם אומרים בעצם לאזרחים: תקפצו לנו, לא סופרים אתכם? אלו הפנים של המשילות - - -     

יעקב מרגי: חה"כ איימן עודה

יעקב מרגי:  אני הרבה זמן, אבל הווליום, מה לעשות - - -      

איימן עודה: רק בגלל שאני ערבי

יעקב מרגי: כערבי יהודי לערבי

יעקב מרגי:  בבקשה, גברתי

טטיאנה (טניה) מזרסקי: חבל שאלה הפנים של בנימין נתניהו, שמוביל את המדינה לחורבן והרס הדמוקרטיה, וזו רק ההתחלה

טטיאנה (טניה) מזרסקי:  אבל בכל זאת, אני רוצה לסיים ולומר, אני רוצה להאמין שיש צדיקים בבית המחוקקים, כאן בכנסת ואנו נמשיך לעבוד למען כל האזרחים במדינה היפה שלנו

טטיאנה (טניה) מזרסקי:  תודה רבה

יעקב מרגי: תודה רבה לחברת הכנסת טטיאנה מזרסקי

יעקב מרגי:  תעלה ותבוא – חברת הכנסת יסמין פרידמן

יעקב מרגי:  אחריה – חברת הכנסת דבי ביטון

יעקב מרגי:       אנחנו לא לחוצים, כל אחת תיקח לה את הזמן להגיע בנחת

יעקב מרגי:  הדוברת הקודמת דיברה בנחת

יעקב מרגי:  אפילו יסמין נהנתה והמתינה

יעקב מרגי:  מגיע לבית הזה כמה רגעים של נחת

יעקב מרגי:  רגועים, נכון?      

קריאה: - - -      

יעקב מרגי: תודה, תודה

יעקב מרגי:  בבקשה, גברתי

יסמין פרידמן: אדוני יושב-ראש הכנסת, כבוד השרה וכבוד השר, וחבריי חברי הכנסת כמובן

יסמין פרידמן:  אני לא אדבר על חוק בן גביר, אני חושבת שכל מה שהיה לי, אמרתי בוועדות

יסמין פרידמן:  אני רוצה לדבר דווקא על משהו אחר, ואני שמחה שאתה יושב כרגע על הכיסא כאן

יעקב מרגי: תודה

יסמין פרידמן: בהסכמים הקואליציוניים, שנחתמו בימים אלה בין יהדות התורה לבין הליכוד, מופיע התנאי הבא: כל חקיקה בנוגע לבעלי חיים, שעלולה לפגוע בציבור החרדי, תידרש להיות בתיאום עם יהדות התורה

יסמין פרידמן:  על פי יהדות התורה, ההסבר לסעיף זה הוא החשש מפגיעה בשטריימלים, אשר חלק מהם עשוי מפרוות בעלי חיים

יסמין פרידמן:       נשמע הגיוני לא? אבל לא, מכיוון שהתקנות האוסרות על ייבוא פרוות מחריגות ממילא את השטריימלים, ועברו כבר לפני שתי כנסות

יסמין פרידמן:  אז מה הסיבה האמיתית שבגללה נכנס הסעיף הזה? אבל עזבו, זה לא העיקר

יסמין פרידמן:  השאלה החשובה שצריכה להישאל היא אילו חוקים למען רווחת בעלי חיים עלולים לפגוע בציבור החרדי?      נתחיל בעיקור וסירוס

יסמין פרידמן:  בשנים האחרונות מדינת ישראל מתמודדת עם פיצוץ אוכלוסין של חתולי קהילה

יסמין פרידמן:  החתולים חיים חיי סבל; העמותות והפעילים שלא מוכנים לעמוד מנגד, קורסים תחת הנטל הכלכלי וכולם סובלים

יסמין פרידמן:  הדרך ההומנית לדלל את האוכלוסייה היא על ידי עיקור וסירוס

יסמין פרידמן:  כנ"ל בעניין כלבים משוטטים – אוכלוסייה נוספת שהוזנחה והתרבתה בשנים האחרונות

יסמין פרידמן:  אז מה עושים כשעיקור וסירוס בעלי חיים לא עומדים בקנה מידה אחד עם ערכי התורה? האם חוק עיקור וסירוס כלבים משוטטים, שעבר בכנסת הקודמת בקריאה טרומית, יעבור שוב?      מה לגבי המשלוחים החיים? בכנסת הקודמת נעשתה עבודה סביב השעון לפתור את כל האתגרים שעמדו בפני החקיקה

יסמין פרידמן:  כולי תקווה שזה ימשיך

יסמין פרידמן:  למעשה, אין חקיקה בתחום רווחת בעלי החיים, שלא ניתן יהיה לטעון שהיא פוגעת בציבור החרדי

יסמין פרידמן:  אבל עלינו להמשיך ולקדם את זכויות בעלי החיים ולא להפקיר את השטח, כמו שנעשה בעבר

יסמין פרידמן:       אסיים במשהו נחמד

יסמין פרידמן:  70 פנים תורה, אמרו חכמים, אחת הפנים היפות הן פני החן והחסד כלפי בעלי החיים, מתוקף היותם ארוגים במארג הבריאה

יסמין פרידמן:  צער בעלי חיים מובא חמש פעמים במקרא ו-30 פעמים בתלמוד

יסמין פרידמן:  כך כתב גם הרמב"ם בהלכות צער בעלי חיים

יסמין פרידמן:  לא זו בלבד שאסור לצער בעל חיים, אלא חובה על כל יהודי למנוע צער, כאב וסבל מבעלי החיים

יסמין פרידמן:  תודה

יעקב מרגי: בנימה חיובית ואופטימית

יעקב מרגי:  תודה

יעקב מרגי:  חברת הכנסת דבי ביטון, בבקשה

יעקב מרגי:  אחריה – חבר הכנסת משה טור פז

יעקב מרגי:  בבקשה, גברתי

דבורה ביטון: סקר של חדשות 13 שפורסם במהדורה המרכזית מעלה כי בנושא שינוי חקיקה שתאפשר לחבר הכנסת אריה דרעי, לכהן כשר בממשלה החדשה, יש רוב משמעותי של 65% מהציבור שמתנגד לשינוי החוק ולמינוי דרעי לשר, ו-24% בלבד בעד המהלך

דבורה ביטון:       יש לי המון הערכה לחבר הכנסת אריה דרעי

דבורה ביטון:  כמי שנולדה וחיה כל חייה בפריפריה, ראיתי את הגאווה שש"ס הביאה לציבורים גדולים

דבורה ביטון:  אני יודעת כמה אריה דרעי הוא מנהיג שמשפיע ואהוב על ציבורים גדולים

דבורה ביטון:  יותר מזה, אני מאמינה שדרעי הוא מהגורמים הממתנים בקואליציה המתרקמת

דבורה ביטון:  פוליטיקאי אוהב אדם; אדם שרואה את כולם

דבורה ביטון:       אבל לצד ההערכה לדרעי, יש לי גם הערכה לחוק

דבורה ביטון:  אריה דרעי עמד מול שופט והצהיר כי הוא פורש מהכנסת

דבורה ביטון:  אבל לא רק שמסתבר שהוא לא התכוון לדבריו, עכשיו אנחנו נדרשים לחקיקת בזק, כדי שיוכל לחזור לא רק לכנסת אלא גם לממשלה

דבורה ביטון:  הלא גם בפני דרעי עמדה דרך המלך: לפנות ליושב-ראש ועדת הבחירות על מנת שיקבע אם יש קלון בעבירה שבה הורשע או אין

דבורה ביטון:  אבל בדרך המלך יש גם סיכון

דבורה ביטון:  כנראה שגם דרעי יודע שייתכן מאוד שיש סיכון לקלון בהרשעתו

דבורה ביטון:  אז כדי לא לקחת סיכון, אתם הולכים לחקיקת בזק פרסונלית, ומשנים סדרי עולם כדי לעזור לאדם אחד

דבורה ביטון:       והכול, אפילו עוד לפני שהקמתם ממשלה

דבורה ביטון:  כל כך מיהרתם, ששכחתם את סעיף הפרסום ברשומות ועכשיו אתם מנסים לפסוח גם עליו

דבורה ביטון:  למה? כי כולם מאיימים עליכם? במקום להקים ממשלה ואז להתחיל לחוקק, אתם עובדים הפוך

דבורה ביטון:  מנסים לשנות סדרי עולם ברגע, בלי דיון רציני, בלי בחינה מעמיקה, אפילו בלי ליידע את הציבור באופן רשמי באמצעות פרסום ברשומות

דבורה ביטון:       הכול כדי להסיר מכם את שלל המאיימים

דבורה ביטון:  זאת בדיוק הבעיה

דבורה ביטון:  יש פה פניקה של חקיקה פרסונלית, שהדבר היחיד שקובע אותה הן הגחמות של השותפים בקואליציה

דבורה ביטון:  ללא היגיון, ללא צורך, ללא מהות – רק גחמות

דבורה ביטון:  הלא לפני הבחירות אף אחד לא דיבר על שינוי סמכויות השר לביטחון הפנים, או על מינוי של שר אחראי על המינהל האזרחי

דבורה ביטון:  זה צץ אחרי, בדיוק מאותה סיבה

דבורה ביטון:  זה לא צורך אמיתי

דבורה ביטון:  זה לא הפריע לכם עד עכשיו, אלו רק גחמות

דבורה ביטון:  סחיטה באיומים, שאתם נכנעים לה ובדרך מובילים את כולם לאבדון

דבורה ביטון:  תודה, אדוני

אופיר כץ: תודה, גברתי

אופיר כץ:  חבר הכנסת משה טור פז

אופיר כץ:  בבקשה, אדוני

משה טור פז: אדוני יושב-הראש, כנסת נכבדה, קודם כול, אתם יודעים, מתלוננים על הממשלה הזאת שהיא לא מפנה את מקומה, כי עוד לא הוכרזה ממשלה חדשה

משה טור פז:  אני רוצה להודות לשר התיירות, יואל רזבוזוב שפה, לפחות הוא, מחזיק את המליאה

משה טור פז:  אופיר, אם אתם הייתם בתפקיד פה, היה צריך למנות שר שיישב כאן

משה טור פז:  ככה האנשים שלכם פנויים לכל מיני דברים אחרים

משה טור פז:  אז אני חושב שמן הראוי שנפרגן לממשלה היוצאת ולשר רזבוזוב

משה טור פז:       חבריי, תיקון פקודת המשטרה, המכונה גם חוק בן גביר, בעצם זוכה לשלל טיעונים על מנת להגן על חקיקתו החפוזה, המהירה, טרם השבעת הממשלה

משה טור פז:  גם באופן ענייני נשמעת טענה, שצריך להשוות את מעמד השר לביטחון הפנים – או כמו שהוא יכונה, השר לביטחון הלאומי – לשר הביטחון

משה טור פז:       אנחנו יודעים, שבעצם, עצם ההשוואה הזאת עושה חטא גדול

משה טור פז:  כי שר הביטחון במדינת ישראל – במדינות אחרות קוראים לו שר ההגנה – נלחם באויב

משה טור פז:  האויב החיצוני שמאיים על מדינה כמו מדינת ישראל

משה טור פז:  לעומת זאת, השר לביטחון, ביטחון לאומי, מתעסק באזרחים, כל תפקידו הוא לשמור על הביטחון הפנימי, ברוח אמרתם של חז"ל:" הוי מתפלל בשלומה של מלכות, כי אלמלא מוראה, איש את רעהו חיים בלעו"

משה טור פז:  את הדבר הזה אמרו חז"ל על שלטון רומא, אבל אנחנו לא ברומא, אנחנו ארץ ישראל והשלטון הוא שלנו

משה טור פז:       והרצון לתת לשר לביטחון הלאומי, כמו לשר הביטחון, סמכויות-על, מבטא בעיניי קושי אמיתי ואולי קונספציה שגויה – קונספציה שמחפשת אויבים בתוכנו

משה טור פז:  שרואה באנשים, על סמך תיוג מסוים, בעיה לדמוקרטיה עד סימונם כאויבים

משה טור פז:  אולי הכול מתחיל באמירתו של ראש הממשלה לשעבר ושלעתיד נתניהו, שאמר על השמאל שהוא שכח מה זה להיות יהודי

משה טור פז:      הייתי אתמול בערב עם חברת הכנסת יסמין סאקס במפגש פעילים בבאר שבע, וניגש אליי אחד הפעילים וסיפר לי, שבקלפי ביום הבחירות ניגש אליו אדם, מצביע של מפלגה, תנחשו לבד, ואמר לו: אתה לא יהודי

משה טור פז:  למה? כי יש לך חולצה של יש עתיד

משה טור פז:  אתה לא יכול להיות יהודי

משה טור פז:       חברים יקרים, פה לב הבעיה

משה טור פז:  השר לביטחון לאומי מבקש סמכויות, כביכול כדי להצליח להילחם באויבים מבפנים, סמכויות שניתנות רק כלפי אויבים מבחוץ

משה טור פז:  ואני אגיד לכם מה הסכנה, וזו סכנה אמיתית

משה טור פז:  עזבו את זה שזה השר שהורשע בטרור והופך להיות עכשיו שר

משה טור פז:  אנחנו עלולים לגרום למצב שבו המשטרה, תחת סמכותו של השר, תוחשד באכיפה סלקטיבית פוליטית

משה טור פז:  נגיד, כאשר יפגינו במאה שערים, האכיפה תהיה חמורה יותר

משה טור פז:  כאשר יפגינו בבלפור, היא תהיה חמורה פחות

משה טור פז:  וכאשר יפגינו ליד ביתי בגוש עציון, היא לא תיאכף בכלל

משה טור פז:  למה? כי אותו שר, וזה לא משנה אם קוראים לו עמר בר לב או איתמר בן גביר או מי שיהיה השר לביטחון הלאומי העתידי, הוא המנחה, הוא מפכ"ל-העל, הוא אומר לאנשים כיצד לאכוף

משה טור פז:  אנחנו נראה פה הפעלת כוח לא מידתית, שנחשדת בפוליטיזציה

משה טור פז:       בשלב הבא זה גם יהיה מי המינויים שאותו שר ינחה - -     

אופיר כץ: תודה

משה טור פז: - - וכול אלה עלולים להביא לשחיקת אמון גדולה עוד יותר במשטרת ישראל, בשלטון החוק, בתחושה הדמוקרטית של אזרחי ישראל

משה טור פז:  זו הסכנה של חוק בן גביר שעולה כאן

אופיר כץ: תודה, אדוני

אופיר כץ:  חבר הכנסת סימון דוידסון, בבקשה אדוני

סימון דוידסון: אדוני היושב-ראש, חבריי חברי הכנסת וחברותיי חברות הכנסת, קמתי בבוקר – נעמה לזימי – עצבני

סימון דוידסון:  בדרך כלל אני קם רגוע

סימון דוידסון:  פתחתי את העיתון וראיתי כותרת שהטריפה אותי, פשוט הטריפה אותי: מכתב של הרבנים הבכירים של הציונות הדתית, ואני מצטט: לכוון את הבנות לשירות לאומי ולהעדיפו באופן מוחלט על הצבא

סימון דוידסון:      כשאני קורא את המשפט הזה, שלא יהיו לכם ספקות, לאף אחד בבניין הזה ומחוץ לבניין הזה – מדובר על השקפת עולם של הנבחרים שלהם, של הציונות הדתית, שהולכים להיות חלק מהממשלה, ואחד מהם הולך להיות שר במשרד הביטחון – סמוטריץ'

סימון דוידסון:  זאת השקפת העולם שלהם

סימון דוידסון:  השקפת עולם שלפיה נשים לא צריכות להיות בצבא ההגנה לישראל

סימון דוידסון:  אני שואל אתכם: זה נורמלי?      למה יצא המשפט הזה, למה יצאה הכתבה, אדוני היושב-ראש? בגלל נתונים שקיבלו על הטרדות מיניות בצבא

סימון דוידסון:  אחת מכול ארבע בנות בצבא ההגנה לישראל, לפי הנתונים שהם העבירו, מוטרדת בצבא

סימון דוידסון:      אז אני שואל אותך, גברתי השרה: זה הגיוני שהולכים עכשיו להוציא את הבנות מהצבא ולא לטפל במטרידים? אלה שמטרידים את הבנות שלנו; הפושעים העבריינים האלה

סימון דוידסון:  זו בעצם התוכנית שלהם, להוציא את הבנות שלנו מהצבא, ולהשאיר את המטרידים

סימון דוידסון:      הדבר הזה כל כך מופרך וכל כך אבסורדי, שהדבר שהכי מפחיד אותי – ושוב אני חוזר על זה – שהאנשים האלה הולכים לשלוט בדברים האלה

סימון דוידסון:  הבנות שלי שעושות צבא, הבת שלי שש שנים בצבא, קצינה, סרן, מפקדת על 70 חיילים, היא לא טובה לצבא ההגנה לישראל? הבנות של יואל רזבוזוב שיתגייסו עוד מעט, הן לא טובות למדינת ישראל? רק הבנות של סמוטריץ'? הזיה

סימון דוידסון:      אז אני רוצה להקריא לכם על חמש בנות גיבורות על מדים שהצילו חיים

סימון דוידסון:  חמש בנות שהצילו הרבה מאוד חיים במדינה: שוטרת צבאית, שסיכלה תשעה מטעני חבלה, בשם סמל נגסה תלה; צלמת צבאית, שהנשימה והצילה פעוטה בת שנה וחצי תוך כדי קרב, סמל גליה צוקר; חובשת שטיפלה בפצועים תחת אש, סגן אנסטסיה בגדלוב; לוחמת מקרקל, שנטרלה מחבל וקיבלה צל"ש מהרמטכ"ל, סמל ראשון ש'; פרמדיק ראשונה, שהזריקה את נוזל הפלסמה בתנאי שטח, סמל ראשון אלונה בובליל

סימון דוידסון:       ואני אומר וחוזר: לא ניתן לסמוטריץ' ולחברים שלו לשלוט בבנות שלנו, בעתיד שלהן ובעתיד של צבא ההגנה לישראל

סימון דוידסון:      משפט אחרון

סימון דוידסון:  ברכות  למיקי פישמן, שהבת שלו משתחררת עכשיו אחרי שנתיים מאוד מאוד חשובות בצבא

סימון דוידסון:  הבנות שלנו ילכו לצבא, ישרתו איפה שהן רוצות, כמה שהן רוצות ויעשו הרבה טוב למדינת ישראל

סימון דוידסון:  תודה

אופיר כץ: תודה רבה, אדוני

סימון דוידסון: את האמת? זה באמת עצבן אותי

אופיר כץ: אבל לא הפריע לך בקדנציה הקודמת לשבת עם מפלגה שלא שולחת לא את הבנים ולא את הנשים לצבא

אופיר כץ:  לא היה לך כזה זעם

סימון דוידסון: גם על זה יש לי תמיד זעם

אופיר כץ: לא שמענו אותו

אופיר כץ:      חבר הכנסת נאור שירי, בבקשה

אופיר כץ:  חבר הכנסת הפעיל מאוד, שהיה איתנו בוועדה

אופיר כץ:  בבקשה אדוני, שלוש דקות

נאור שירי: כבוד היושב-ראש, כנסת נכבדה, חבריי חברי הכנסת, ראשית, אני באמת סבור שנפלה טעות סופר בכותרת של החוק

נאור שירי:  המלל הנכון צריך להיות ככה: הצעת החוק לתיקון פקודת המשטרה –  איתמר בן גביר המלך והסמפכ"ל המיועד

נאור שירי:      הבעיה האמתית בחבר הכנסת בן גביר, או ליתר דיוק אחת מהבעיות איתו, שהוא עדין חושב שהוא בקמפיין הבחירות

נאור שירי:  חבל שהוא לא נמצא פה, כמו שהוא לא נמצא הרבה בוועדה

נאור שירי:      תרשה לי להזכיר לך מר בן גביר: אתה כבר לא בקמפיין, אתה כבר לא מחלק פליירים, אתה כבר לא צורח במהדורות הטלוויזיה, ומגיע לכול זירה בעייתית ועושה פרובוקציות

נאור שירי:  אתה כנראה באמת לא מבין שממש עוד מעט – תלוי בחולשה או מתי שתסיימו עם הבעיות הפנימיות שלכם בלשכה של ראש הממשלה המיועד – אתה כנראה הולך להיות שר או יותר נכון כמו שאתה רוצה – שר-מפכ"ל

נאור שירי:       אז חבר הכנסת בן גביר, אני מניח שכולכם תסכימו איתי, הוא הכי פופוליסט בבניין, בפער מעל כל היתר

נאור שירי:  רוצים לשמוע מה? הוא גם הולך להיכשל בגדול

נאור שירי:  הצעת החוק הזאת היא בין הכי רשלניות שאני נתקלתי בה

נאור שירי:  בהתחלה חשבתי – וחברי, חבר הכנסת אופיר כץ היו"ר, אני מניח שתסכים איתי – שהחוק הזה הוא קצת בעייתי

נאור שירי:  יש פה בעיה, שם בעיה, קצת כמו גבינה שוויצרית, אבל אתמול הבנו כולם בוועדה, שהוא יותר כמו שדה של בולענים

נאור שירי:       השר לעתיד מפגין חוסר מקצועיות אדיר

נאור שירי:  אתה זוכר, היו"ר, כמה פעמים הוא השתדל להזכיר לי כול פעם שאני חה"כ צעיר, כמה שאני לא מבין, לא קראתי את "ועדת צדוק", לא קראתי את החוק

נאור שירי:  לא קראתי את החוק

נאור שירי:  אפילו אני, הצעיר, ראיתי את הניסוחים העמומים, את הניסיון לגנוב סעיפים שקובעים שהוא בעצמו, למרות כל מה שהוא אמר, יחליט על תחום החקירות

נאור שירי:  הוא כותב סעיפים על המשטרה, שהוא רוצה לקבוע את התקציב, ולא מודע לזה שהזכות הזאת כבר נתונה לו בחוק יסודות התקציב

נאור שירי:        אנחנו הבנו מזמן שהוא רוצה את הכפיפות של המשטרה אליו ולא אל החוק

נאור שירי:  הוא מזכיר ומנופף ב"ועדת צדוק"; הוא רק הוא שוכח להזכיר את הפרטים שחשובים בוועדת צדוק, כמו מה למשל? שהוועדה קבעה שהשר חייב שיהיה מנותק מתביעות המשטרה

נאור שירי:       הוא ממליץ לנו על ליברליות וחופש הביטוי

נאור שירי:  זה באמת – תשמע, האירוניה קופצת צוקהארה מעזריאלי

נאור שירי:  הוא, איתמר בן גביר, ממליץ על ליברליות ודמוקרטיה

נאור שירי:  עכשיו, אומרים לו בוועדה כול גורמי המקצוע: איתמר היקר, איתמר החביב, אתה פשוט הולך מסביב, נכון?     

אופיר כץ: חרוז

נאור שירי: כן

נאור שירי:  כמה חוסר צניעות, כמה חוסר מקצועיות יש לך

נאור שירי:  עושה את התיקונים, שכולנו מסכימים שצריך לעזור למשטרה באתגרים שמצויים לפתחה

נאור שירי:  הוא עושה את זה בפטור מחובת הנחה בארבעה ימים

נאור שירי:  הוא לא מבין, כנראה, שהוא לא מוכר לנו תותים ולא מנופף עם אקדח הפיקות שלו בטלוויזיה

נאור שירי:  אבל תכלס, הבושה היא ממש שלנו

נאור שירי:  הוא הולך להיות שר שאחראי לביטחון הפנים במדינת ישראל, ורק לפי מה שמפורסם עליו הוא מורשע בשמונה עבירות פליליות – התפרעות, הפרעה לשוטר במילוי תפקידו, הסתה לגזענות ועוד שתי הרשעות בתמיכה בארגון טרור

נאור שירי:  איזו בושה, איזו בושה

נאור שירי:       ההיכרות היחידה של בן גביר עם המשטרה זה בספסל האחורי, כשהוא עם אזיקים

נאור שירי:  ככה בן גביר מכיר את משטרת ישראל

נאור שירי:  במדינה מתוקנת ולא מטורללת, כמו שאתם רוצים ליישם פה, השר-מפכ"ל המיועד ושר האוצר המיועד היו מורחקים לעד מהעולם הציבורי

נאור שירי:  זו בושה של נבחרי ציבור

אופיר כץ: תודה רבה

אופיר כץ:  חברת הכנסת נעמה לזימי, בבקשה, גברתי

אופיר כץ:  חבר הכנסת אזולאי, בלי קריאות ביניים

ינון אזולאי: - - -      

אופיר כץ: בבקשה

נעמה לזימי: רק פנייה, יו"ר הכנסת, כבודו גם מביא לך הערות

נעמה לזימי:  איפה הימים שהייתם יושבים בכספים?     כבוד יו"ר הכנסת, אני רוצה דווקא להתחיל ולקרוא ציטוטים של מי שעתיד להיות יו"ר הוועדה לביטחון פנים, צביקה פוגל, מהוועדה שלך, יו"ר הכנסת, ב-15 בדצמבר: מעבר להתלהמות, לי ברור שהמשטרה היא לא של המפכ"ל, אלא כלי ביצוע של ממשלת ישראל

נעמה לזימי:       צבי פוגל, ב-15 בדצמבר, במורנו-נוביק: הוא, השר המיועד בן גביר, יכול לבוא ולקבוע מדיניות שיש הפגנות בבלפור שאפשר לפזר אותן, והפגנות במקום אחר שאי-אפשר יהיה לפזר

נעמה לזימי:  כן, למה לא?      צבי פוגל, הבוקר בקלמן ליברמן: המשטרה לא צריכה להיות עצמאית, אלא זרוע ביצועית של הממשלה

נעמה לזימי:       אני לא יודעת, כבר יותר מלהגיד משטרה פוליטית באופן הזה אי-אפשר לעשות

נעמה לזימי:  יבוא לפה בן גביר, כי דפי המסרים של בן גביר יותר מחודדים, הוא יותר מתאמן על זה, אחרי 50 כתבי אישום הוא למד קצת איך להתמודד עם מסרים, ויגיד במתק שפתיים: יעזור למשטרה לקדם את הדמוקרטיה, אני הליברל

נעמה לזימי:  עלק, אם הוא ליברל באמת אפשר לסגור את הבאסטה

סימון דוידסון: - - -      

נעמה לזימי: תודה על התיקון

נעמה לזימי:  באמת, חשוב, שמונה הרשעות

נעמה לזימי:  אבל צבי פוגל עדיין לא השתפשף במסרים, הוא אומר את האמת

נעמה לזימי:  הוא פשוט אומר, ממש ככה: המשטרה לא צריכה להיות עצמאית, אלא זרוע ביצועית של הממשלה

נעמה לזימי:      אני רוצה לפנות אליך דווקא, חבר הכנסת אופיר כץ, יו"ר הוועדה ויו"ר הישיבה

נעמה לזימי:  אתם, אני אגיד, חברי הכנסת עם עמוד השדרה השפוי בממשלה הנכנסת והמתהווה

נעמה לזימי:  אתה חלק מכמה, אתה יודע שאני מעריכה אותך, אמרתי לא פעם

נעמה לזימי:  אתם צריכים לעצור את זה, הם אומרים בקולם בדיוק מה הם רוצים שיהיה

נעמה לזימי:  אתם מבינים בדיוק מה יהיה פה

נעמה לזימי:  אתם לא הייתם עושים דבר כזה

נעמה לזימי:       יותר מזה, אני מאלה שכן אומרות: צריך לטפל בפקודת המשטרה

נעמה לזימי:  אני לא מוכנה להגיד שהכול נמצא

נעמה לזימי:  אני חושבת שצריך לחזק את סמכויות השר לביטחון פנים בלי קשר, לא משנה אם זה בן גביר, בר לב או כל אחד אחר

נעמה לזימי:  אני כן אומרת את זה

נעמה לזימי:  לא ככה, לא ככה

נעמה לזימי:  זרוע ביצועית של הממשלה? זה יו"ר הוועדה המיועד, זה אשכרה שר ויו"ר ועדה מסונכרנים להפיכה דה פקטו של משטרת ישראל לפוליטית, ואתם עוצמים את העיניים – בגלל מה? בגלל מה? כי ביבי סחיט? כי בכל מחיר?      יש לכם אלטרנטיבות, אתם ניצחתם בבחירות

נעמה לזימי:  טיפה עמוד שדרה

נעמה לזימי:  אתם כל פעם אמרתם לנו בפעם הקודמת – אנחנו מעל 30 מנדטים, אנחנו הרוב, אנחנו הכול

נעמה לזימי:  אתם עדיין מעל 30 מנדטים

נעמה לזימי:  טיפה ערכים, טיפה לעמוד על שלכם

נעמה לזימי:  אני גם יודעת שהרבה מכם לא מסכימים עם זה, אני רואה את הראש שאתם מורידים, אני רואה את האי-יכולת שלך לתת הסבר מנומק ענייני לדברים האלה

נעמה לזימי:  אתם יודעים שיש פה פירומן שמדקלם דפי מסרים עלק ידידותיים, אבל הוא מסוכן והוא הולך לשנות את פני המדינה בחקיקה הזו

נעמה לזימי:  זה דבר שאין ממנו דרך חזרה

נעמה לזימי:  תתעוררו על עצמכם

נעמה לזימי:  טיפה אמת, טיפה, משהו

נעמה לזימי:       וכשיו"ר הוועדה המיועד - -      

אופיר כץ: נא לסיים

נעמה לזימי: - - אומר את הדברים האלה בקולו, אני רוצה לשמוע גינוי אחד: התבלבלת, לא זו הכוונה

נעמה לזימי:  לפחות למראית עין

נעמה לזימי:  שמישהו מכם יגיד לו: איך אתה מדבר? מה אתה אומר? כלום

נעמה לזימי:  בושה

אופיר כץ: תודה רבה

אופיר כץ:  חבר הכנסת גלעד קריב, בבקשה אדוני

גלעד קריב: אדוני היושב-ראש, כנסת נכבדה, חג אורים שמח

גלעד קריב:  אדוני היושב-ראש, מאז שהתחילו להתפרסם ההסכמים הקואליציוניים המבישים, שסיעתך חתמה עליהם לאחר קבלת המנדט, אני עומד כאן על הבמה ואומר שהממשלה הבאה, לאור ההסכמים הקואליציוניים, עתידה להיות ממשלה של מושחתים, של קיצונים, של שקרנים, של פחדנים, ואתמול לצערי גם הוספתי שזו עתידה להיות ממשלה של חדלי אישים

גלעד קריב:  ואין הצעת חוק טובה יותר מההצעה הזו, במסגרת סל הצעות החוק שהקואליציה הבאה מקדמת תוך רמיסת נהליו של הבית הזה, אין הצעה טובה יותר על מנת להעיד עד כמה הממשלה הבאה עתידה להיות ממשלה שנשענת על ברית בין קיצוניים כדוגמת חבר הכנסת בן גביר לחדלי אישים בהובלתו של המועמד לראשות הממשלה מר נתניהו, שמוכר את האינטרסים החשובים ביותר של מדינת ישראל בנזיד עדשים

גלעד קריב:       שבע עובדות על הצעת החוק שאתה כיושב-ראש ועדה הבאת לשולחננו יחד עם חבר הכנסת בן גביר: חבר הכנסת בן גביר מסרב להכניס לחוק סעיף הקובע כי המשטרה תפעל באורח ממלכתי; חבר הכנסת בן גביר הוריד מהנוסח שמונח לפנינו את הסעיף שקובע שהשר לא יתערב בחקירות ספציפיות; חבר הכנסת בן גביר לא מוכן להגדיר בחוק את סמכות ראש הממשלה להתערב בקביעת מדיניות בנושאים רגישים כמו הר הבית; חבר הכנסת בן גביר מתעקש להשאיר בחוק את היכולת שלו לקבוע מדיניות בתחום טיפול בתיקים – שם מכובס להעמדה לדין; חבר הכנסת בן גביר לא מסתפק ביכולת של השר לקבוע מדיניות כללית, ומתעקש לקבוע שהמפכ"ל יהיה כפוף לשר, מושג שנלקח מחוקים הנוגעים לצבא; חבר הכנסת בן גביר לא מוכן לסעיף שקיפות שיחייב אותו לקבוע את המדיניות בהוראות בכתב שיפורסמו לציבור; חבר הכנסת בן גביר מסרב גם להעביר את החוק בקריאה ראשונה, ולהביא אותו לקריאה שנייה ושלישית רק אחרי עבודת מטה מסודרת במשרדי הממשלה הרלוונטיים ובמשטרת ישראל

גלעד קריב:       השורה התחתונה ברורה, בן גביר מבקש להפוך את משטרת ישראל לזרוע הארוכה של מפלגת עוצמה יהודית

גלעד קריב:  יד אחת מוסתרת מאחורי הגב, ארגון להב"ה הבריוני, והיד השנייה גלויה ועוצמתית, משטרת ישראל הנתונה לשליטתו הישירה

גלעד קריב:  עדיף היה שבן גביר הצבוע והקנאי יחסוך מאיתנו את העמדות הפנים, המחמאות המזויפות למפכ"ל ולקציני המשטרה הבכירים ואת ההבטחות שלו, שאף אחד לא קונה שהוא יהיה ממלכתי ושקול

גלעד קריב:       עדיף היה שיוריד את המסכות ויצהיר שהמטרה שלו היא להיות מפכ"ל-על, שמנהל את המשטרה בהתאם לשיקולים פוליטיים; עדיף היה שיצהיר שהוא עומד מאחורי ההצהרות התקשורתיות של חבר הכנסת פוגל וחבר הכנסת כהן מסיעתו, שהזכירה חברתי חברת הכנסת לזימי; עדיף היה שיוותר על סיפורי אלף לילה ולילה ויציג את כוונתו האמיתית, כדי שכולנו נבין עד כמה ראש הממשלה הבא נתניהו משחק בעתיד של כולנו ומוכר בעבור כיסא את האינטרסים הקיומיים של מדינת ישראל

גלעד קריב:  תודה

אופיר כץ: תודה רבה, אדוני

אופיר כץ:  חבר הכנסת יואל רזבוזוב, בבקשה, אדוני

יואל רזבוזוב: חבריי חברי הכנסת, גברתי השרה, היושב-ראש, חבריי כאן ציינו לפני כן את כל ההתנגדות לחוק, חוק שעומד לפגוע במדינה, כך אנחנו רואים את זה, זאת דעתנו

יואל רזבוזוב:  אבל אני רוצה דווקא לספר לכם על משהו שאתם פחות מכירים ולהודות כמובן לאנשי משרד התיירות, מה זה תיירות? ענף התיירות הכניס ב-2019, לפני הקורונה, כ-40 מיליארד ש"ח למשק

יואל רזבוזוב:  זה לא סתם כסף שנכנס, לא סתם שהתיירים הגיעו למדינת ישראל

יואל רזבוזוב:  היו אנשים טובים, מקצועיים ממשרד התיירות שעמלו כל כך קשה כדי שהתיירים יגיעו לארץ, כדי שהמשק יצמח, כדי שהכסף ייכנס למשק, וכמובן מקורות פרנסה במקומות רבים

יואל רזבוזוב:       אז נתחיל מלשכת המנכ"ל, המנכ"ל חברי דני שחר, מנכ"ל המשרד, כמו שאמרתי, גם תת-אלוף במילואים, שבמקביל לעבודה הנחושה שלו במשרד הוא עובד 24/7, הוא גם עושה המון המון ימי מילואים, הוא באמת איש מאוד מאוד חרוץ, ועכשיו כל ראשי הרשויות מאוד מעריכים אותו ומודים לו גם על חלוקת כספי התמיכה, על נוהל הצת"פ שהוא הוביל יחד עם בכירי המשרד בשביל להקים את התשתיות התיירותיות, כדי שהתיירים יוכלו ליהנות מהיופי של מדינת ישראל

אופיר כץ: אני חותם על כל מילה שאמרת עד עכשיו

יואל רזבוזוב: יופי, אתה רואה, היושב-ראש? דני שחר באמת איש משכמו ומעלה

יואל רזבוזוב:  אני גם רוצה להזכיר את המנכ"ל הקודם אמיר הלוי, שהיה תשע שנים במשרד, והמספרים שאמרתי בנוגע ל-2019 כמובן היו גם תחת כהונתו, הוא תרם המון לתיירות של מדינת ישראל

גלעד קריב: אדוני היושב-ראש, אם יותר לי לקרוא קריאת ביניים: העובדה ששר בממשלת ישראל צריך לעלות על הבמה במסגרת דיון בהצעת חוק ולסכם את פעולת משרדו כיושב-ראש הכנסת בניגוד לפעמים קודמות, לא נותן לשרי הממשלה היוצאת את הזמן הראוי להם לסכם את פעילותם – זאת בושה לבית הזה

גלעד קריב:       לצד כל המחמאות למשרד התיירות, זה בליץ חקיקה שרומס כל נורמה בסיסית של העברת שלטון

אופיר כץ: אני רוצה לענות, חבר הכנסת קריב, איפה הייתם שנה וחצי עם כל הדיווחים של השרים? למה לא שמענו על הדיווחים? עכשיו נזכרתם? באופן מפתיע נזכרתם עכשיו לדווח

אפרת רייטן: היו דיווחים

אפרת רייטן:  היו דיווחים, אתם לא באתם לוועדות

גלעד קריב: לא, היינו פה כל הזמן

גלעד קריב:  אופיר, אופיר, אתם לא ישבתם במליאה

גלעד קריב:  לא באתם לוועדות, ולא באתם למליאה, רק כדי להחרים הצעות חוק

תמר זנדברג: בסוף כל קדנציה יש - - -  על מה אתה מדבר?     

יואל רזבוזוב: אז חבר הכנסת קריב, יש לי קצת יותר ניסיון ממך בבית הזה

יואל רזבוזוב:  התחלתי בהתייחסות לחוק, והמשכתי במה שאני רוצה לעשות

יואל רזבוזוב:       אני רוצה להודות לאנשי משרדי, לאנשי משרד התיירות, שמגיע להם, הם עבדו קשה, ואני אמשיך בקובי ברדה, המשנה למנכ"ל, שסייע מול העולם האוונגליסטי ועוד הרבה מעבר, ומריאן סעדה, שהיא הרמ"טית של המנכ"ל שנכנסה לי ללב, ונשות הלשכה המדהימות ויקי פירו, יפעת כהן, גלית כהן, מיכל בן יעקב, וכמובן הגבר שבחבורה, ליאון דוידוב

יואל רזבוזוב:       עמי חמץ, יושב-ראש ועד העובדים שדואג ונלחם למען זכויות העובדים, באמת גבר שבגברים, הולך ונלחם את המלחמות למען העובדים של משרד התיירות

יואל רזבוזוב:       כמובן, יש לנו את השיווק של מדינת ישראל

יואל רזבוזוב:  בלי שיווק התיירים לא יגיעו לכאן, ומי שמנצח ביחידה הזאת הוא פיני שני, סמנכ"ל השיווק, שהוא מנוסה, מקצועי, לא בא להדפיס כרטיס עובד, אלא עובד 24/7

יואל רזבוזוב:  הוא הוביל את היציאה ממשבר הקורונה של הענף, אז באמת מגיע לו הרבה הרבה שאפו

יואל רזבוזוב:       יש לנו את מנהלי האגפים במנהל השיווק: ורוניק ביטון לוריה, מנהלת אגף אירוח, שרה סלנסקי, שמנצחת על כל אגף שיווק חו"ל, על כל האנשים שמייצגים את ישראל בחו"ל, עמי אלון המקצועי, מנהל אגף שירותי השיווק, טל אפשטיין, מנהלת אגף מותגים שבאה מהשוק הפרטי מתוך ציונות כדי לקדם את מדינת ישראל כמותג

יואל רזבוזוב:       איתם המון המון עובדים מדהימים: אודליה ויינשטיין, אולגה לוקשין, אורנה גיז, אחמד חמודה, אסתי אגסי, אריה צדוק, גבריאלה שני, ג'ורדנה רוזמן, הילה גור, ויויאן צלאח, ויקי דאנה, טל לקטוש, יוחאי בן שלום, יוסף פנחוס, ילמה אשטו, יסמין אבו טאעה, לאריסה סמילוביץ, ליאור עסיס, לינדה כהן, מיכאל בן ברוך, מילאני בכר, נגה שר גרקו, ניצן אילן, סאמי יחיא, סיגל איזנהמר, סיגלית פלס, ענת אביה נבעה, פול מנור, קרן בלעיש, רועי קריזמן, רחל אברהם, שני מלכה, שרי אמסלם ותימור מנסור

אופיר כץ: אדוני, חמש דקות

יואל רזבוזוב: אדוני, יש לי עוד הרבה הרבה עובדי משרד, אני רוצה להזכיר את כולם, כולל אירנה המנקה, שדואגת שיהיה לנו נקי במשרד

יואל רזבוזוב:  אני רוצה להזכיר את כולם, כמובן נגמר לי הזמן

יואל רזבוזוב:  בכל הזדמנות שיש לי אני אזכיר את כל עובדי המשרד, אני חושב שמגיע להם

יואל רזבוזוב:       הייתה לי שנה וחצי איתם – אני חושב שבסוף אנחנו שרים, כל הכבוד לנו, אבל מי שמוביל את המשרדים – יש הרבה עובדים נהדרים בכל המשרדים

אופיר כץ: נכון

אופיר כץ:  תודה

יואל רזבוזוב: תודה רבה, היושב ראש, תודה

אופיר כץ: תודה, אדוני

אופיר כץ:       חברת הכנסת אפרת רייטן מרום, בבקשה, גברתי

אפרת רייטן: אדוני יו"ר הכנסת, כנסת נכבדה, חבריי חברי הכנסת, אני שומעת עוד את הנאומים ואת הדיבורים כאן במליאה ובוועדות, והאמת היא שאני מתחילה קצת להירגע

אפרת רייטן:  מכל הלחצים וההפחדות – כרגע הקואליציה הנכנסת מנסה להפחיד אותנו בכל מיני הסכמים קואליציוניים מוזרים ומרתיעים, ועם כל החקיקה והבליץ והטירופים שאנחנו עוברים כאן בכנסת, אני באיזשהו מקום רגע נושמת ומתחילה להירגע, כי אני מבינה שהם מאוד מאוד מפחדים

אפרת רייטן:  מאוד מפחדים לא רק מאיתנו, אלא גם קצת מעצמם

אפרת רייטן:  נראה שבאמת בתוכם ובין עצמם, בתוך הסיעות עצמן שמעתי ששולחים כבר אנשים לפוליגרף, כך שיש שם בעיה של אמון וחוסר אמון ושקרים; אנחנו שומעים ראשי סיעות ומפלגות מכנים אחד את השני בכינויים שאותי עדיין לא כינו, תודה לאל, כמו שקרנים ובני שקרנים; אני שומעת יותר מזה – מה זה אני שומעת? אנחנו חווים פה במהלך השבוע, השבועיים האחרונים, את חוסר האמון הבסיסי הזה בינם לבין עצמם באולטימטומים ברורים שלפיהם אם לא יעברו החוקים האלה, לא תקום הממשלה

אפרת רייטן:       זה נראה לי כמו תשתית רעה מאוד לפתוח בה מערכות יחסים בכלל, ודאי ובוודאי של הנהגת המדינה, ודאי ובוודאי של מדינת ישראל, מדינה שמאוד מאוד מסובך ומורכב לנהל אותה

אפרת רייטן:       כשאני מסתכלת על הדברים ושומעת, אני אפילו לא צריכה לעשות כלום

אפרת רייטן:  כמה שאנחנו נעשה פיליבסטרים, כמה שניתן להם בראש בכל דבר שהוא ונעשה ונהיה פה גם בלילות, עדיין בסוף היא תקרוס לתוך עצמה; כי תראו לי עוד מערכת יחסים שבה לא מאמינים אחד לשני, מתעללים, מתעמרים אחד בשני

אפרת רייטן:  אם הייתי יכולה להעביר את חוק ההתעמרות בעבודה, זה מה שהיינו עושים

אפרת רייטן:       ויותר מזה, כשאני רואה את כמות הנשים המעטה שיש בקואליציה המתהווה, וכשאני שומעת גם מה הן עוברות והטענות שיש להן כלפי חבריהן – לא יכולה להגיד גם חברותיהן, כי אין שם – אני מתעודדת, כי אני אומרת, זה לא יחזיק, זה לא יכול להחזיק; כל כך מעט נשים, בלי ייצוג ערבי, בלי ייצוג של אוכלוסיות ענקיות בחברה הישראלית ועם הרבה מאוד בוז, הרבה מאוד בוז לנו ולכל הציבורים שמוחים היום וימחו, שיצאו לרחובות, שימשיכו לשלוח מכתבים ויתחילו להקים לעצמם ערים משלהם ומדינות משלהם בתוך מדינת ישראל, כי לשם אנחנו הולכים

אפרת רייטן:       אז מה שנקרא, אל ייאוש, חבריי, עוד יבוא היום, יותר מהר ממה שכולם חושבים, שהקואליציה שלכם לא תחזיק מעמד

אפרת רייטן:  תודה רבה

אופיר כץ: או שלא

אופיר כץ:  תודה, גברתי

אפרת רייטן: ימים יגידו

אופיר כץ: חבר הכנסת מנסור עבאס, בבקשה, אדוני

קריאה: הוא עוד פעם סגר את הוועדה

קריאה:  היא התפוצצה

קריאה:  זאת הפעם השנייה היום שהם סוגרים את הוועדה

אופיר כץ: בבקשה, אדוני, שלוש דקות

מנסור עבאס: אדוני היושב-ראש, ברכות, קודם כול

מנסור עבאס:  זאת פעם ראשונה שאנחנו עומדים ביחד על הדוכן

אופיר כץ: תודה רבה

מנסור עבאס: וכמובן, חנוכה שמח לכולם

אופיר כץ: חג שמח

מנסור עבאס: הנחת היסוד של חבר הכנסת איתמר בן גביר, כאשר ביקש לקדם את הצעת החוק, היא שהוא מסתכל על המשטרה כגוף צבאי

מנסור עבאס:  ולכן בדברי ההסבר מוצע – ואני קורא: מוצע להסדיר את יחסי המרות והכפיפות בין המפכ"ל והמשטרה ובין הממשלה והשר, בדומה לאופן שבו מוסדרים אלו בין הרמטכ"ל וצה"ל ובין הממשלה ושר הביטחון בחוק-יסוד: הצבא

מנסור עבאס:  וידוע, אדוני היושב-ראש, כל מדינה דמוקרטית בעולם שואפת להפריד את המשטרה ועקרונות הפעולה של המשטרה מעקרונות הפעולה של הצבא

מנסור עבאס:  וכמובן אנחנו גם בנושא הזה, במשך השנה וחצי האחרונות, ניסינו להדגיש את הפן האזרחי של הארגון שקוראים לו משטרה

מנסור עבאס:  ואכן המשטרה בכל העולם מוגדרת כגוף או כארגון אזרחי, למרות שהוא גם משתמש בכוח כחלק משגרת הפעילות שלו, אבל בסופו של דבר הזהות המהותית של כל ארגון משטרה צריכה להיות זהות אזרחית

מנסור עבאס:       אבל תפיסתו של חבר הכנסת איתמר בן גביר היא תפיסה מיליטנטית; הוא רוצה שהמשטרה תפעל לפי ההיגיון של כל צבא: מה שלא הולך בכוח, ילך בעוד כוח

מנסור עבאס:  ולכן אנחנו רואים שהצעת ההחלטה באה להדגיש את הנושא הזה, והוא תמיד עושה את הקבלה הזאת

מנסור עבאס:  אנחנו לא מזמן גם שמענו הצהרות והבטחות של חברו בצלאל סמוטריץ', שרצה להיות שר הביטחון

מנסור עבאס:  שהוא לא יהסס להשתמש ביחידות של צבא אם יש הפרות סדר או אם יש אירועים בתוך הערים המעורבות או בתוך היישובים הערביים

מנסור עבאס:  בעצם שני האנשים האלו, תפיסת העולם שלהם היא שאזרחי מדינת ישראל הערבים הם אויבים, ואנחנו צריכים להתנהל מולם או להתנהג מולם או לפעול בתוכם כאילו שאנחנו פועלים עם אויבים, ולכן עם אויבים משתמשים בכוחות צבא ולא בכוחות משטרה

מנסור עבאס:       כמובן שזה לא יפתור את הבעיה

מנסור עבאס:  זה לא הביא לסיום תופעת האלימות או הפשיעה בכל תחום

מנסור עבאס:  מה שמאפיין את החברה הערבית – הפשיעה המאורגנת, הפשיעה המשתוללת ברחובות וביישובים הערביים, וגם פשיעה בתחומים אחרים – פשיעה חקלאית ותחומים אחרים – מאפיין את החברה באופן כללי ואת החברה היהודית עצמה

אופיר כץ: נא לסיים אדוני

מנסור עבאס: זהו, סיימנו

אופיר כץ: עוד משפט

מנסור עבאס: אז אני אעלה עוד נקודה אחת שקשורה לדיון המהותי, ואני מנסה להיות צמוד לדיון אובייקטיבי על החוק עצמו, והיא ליבת השינוי שבעצם בא ומציע חבר הכנסת איתמר בן גביר – הנושא של הסמכויות, פירוט הסמכויות

מנסור עבאס:  אם אני עומד על נקודה אחת, רק אחת, משלל הנקודות שהוא מציג בחוק, והיא הנושא של סדר העדיפויות – היום יש סדר עדיפויות ברור של משטרת ישראל, שהוא להתמודד עם בעיית הפשיעה והאלימות

מנסור עבאס:  זה לא אומר שיש יתרון לתחום מסוים או למגזר מסוים בחברה הישראלית כולה על מגזר אחר, אבל אין ספק שהתוצאות של הפשיעה בחברה הערבית – המחירים שלה זה חיי אדם: עד עכשיו, 2022, 110 אנשים נרצחו

מנסור עבאס:  ואם יש 110 אנשים שנרצחו, אז תאר לעצמך, אדוני היושב-ראש, כמה אנשים פצועים ופצועים קשה כתוצאה מהתופעה הזאת

מנסור עבאס:       זה סדר העדיפות שהיה של הממשלה, ולכן היא אישרה תוכנית מקיפה למיגור הפשיעה והאלימות בחברה הערבית; עלותה כמעט 2

מנסור עבאס: 5 מיליארד שקל, מתוכם 1

מנסור עבאס: 4 מיליארד שקל לטובת המשטרה

מנסור עבאס:  1,100 תקנים ועוד כלים, וכמובן סל של חוקים

מנסור עבאס:  היית מודע לחלק מזה

אופיר כץ: תודה

מנסור עבאס: השאלה בנושא הזה – מה סדר העדיפות של חבר הכנסת איתמר בן גביר?      

אופיר כץ: תודה רבה

מנסור עבאס:  האם הוא ישים על שולחן הממשלה או על שולחנו כשר, נושאים אחרים, ואז תחזור עקומת הפשיעה והאלימות לעלות בצורה מטורפת, כמו שהיא עלתה בעשור האחרון משנה לשנה? תודה

אופיר כץ: תודה

אופיר כץ:  חבר הכנסת, ואליד אל הואשלה – לא נמצא

אופיר כץ:  חברת הכנסת אימאן ח'טיב יאסין, בבקשה, גברתי

אימאן ח'טיב יאסין: כבוד היושב-ראש, חברי וחברות הכנסת, בימים כאלו, מהמעט שאני יודעת ומכירה ושמעתי על חג חנוכה, שהוא אמור להיות ולהזכיר – להביא אור; להביא אור לאנשים, כלל האנשים, ולא לעשות עוד חושך ועוד קיפוח ועוד דברים שבעיניי הם מאוד מאוד רעים

אימאן ח'טיב יאסין:       אני תוהה וחושבת על התקופה הזאת, בימים כל כך צרים וקצרים, שאמורה לקום בהם ממשלה חדשה, אם הממשלה הזאת וכל התומכים בה חושבים שאלה הצעות חוק ראויות, רצויות, שצריך לקדם אותן

אימאן ח'טיב יאסין:  אני חושבת שמן הראוי גם לתת להם את הזמן ואת החשיבה שהיא מחייבת, במיוחד כשמדובר כאן בחוקים כל כך בסיסיים שעלולים לשנות מדיניות וסדר-יום

אימאן ח'טיב יאסין:  ולכן, הדבר הראשון שאני באמת קוראת מהמקום הזה: לא לעשות את זה בחיפזון ולבדוק את הדברים לעומק, כי בסופו של יום, חוק אמור לחול על כולם, אלא אם אנחנו נישאר במשחק שכאילו לא משנה עכשיו, אנחנו נמצאים, נעשה מה שאנחנו רוצים, ומי שיבוא אחרינו יעשה מה שהוא רוצה

אימאן ח'טיב יאסין:  אני לא חושבת שזאת המטרה של החוק

אימאן ח'טיב יאסין:  כשמחוקקים חוקים, המטרה שלהם באמת היא לשרת את הציבור ולעשות טוב לציבור, והכוונה לכלל הציבור ולא לפלח מסוים או ציבור מסוים לפי ההשתייכות הדתית, העדתית, הפוליטית שלו

אימאן ח'טיב יאסין:       לגופו של עניין, בחוק הזה, בפקודת המשטרה, אני רוצה לדבר הכי פשוט שאפשר כאישה ערבייה – לא רק כאישה, כערבייה ששייכת למיעוט ילידי במקום הזה – ולספר ולדבר על הניסיון – לא על החששות, כי החששות כבר לא חששות, כי ראינו במציאות איך המשטרה מתנהלת ומתנהגת כלפינו כערבים במדינה הזאת; ראינו את זה הרבה פעמים והתוודענו לזה שיש קלות נוראית בללחוץ על ההדק ולירות

אימאן ח'טיב יאסין:  ואנשים צעירים שילמו בחייהם שלהם במקום הזה

אימאן ח'טיב יאסין:  אולי עכשיו אנחנו יכולים כאילו לכאורה להגיד: בסדר, עכשיו אנחנו חוששים ממה שיבוא

אימאן ח'טיב יאסין:  אבל אני רוצה להגיד בוודאות שאני כמעט בטוחה בכוונות של האיש שרוצה לעשות את השינוי הזה ממניעים מאוד אישיים

אופיר כץ: נא לסיים, בבקשה

אימאן ח'טיב יאסין: אסיים

אימאן ח'טיב יאסין:  תן לי, ברשותך, עוד דקה

אימאן ח'טיב יאסין:  האיש הוא איש שמלא בשנאה להרבה אנשים, ובמיוחד כלפי החברה הערבית

אימאן ח'טיב יאסין:  אני הייתי כאן במשך שנה שלמה, שמעתי אותו, ראיתי אותו, איך הוא מתנהל, מה הוא אומר ולמי הוא מכוון

אימאן ח'טיב יאסין:  ולכן אני חושבת שזה דבר פסול

אימאן ח'טיב יאסין:  עצם העובדה שהוא יהיה שר במקום הזה, זה עושה לא נוח

אימאן ח'טיב יאסין:  אבל עוד יותר, גם הפיכת השם – להפוך את זה ללאומי, ללאומני בכל המובנים, זה עוד יותר מקשה

אימאן ח'טיב יאסין:  ולכן אני פונה לשכל הישר, למי שיש, למי שיכול להשפיע ולשנות, שהדבר הזה לא יקרה

אימאן ח'טיב יאסין:  לפחות לא עכשיו לפני הקמת הממשלה

אימאן ח'טיב יאסין:  תודה

אופיר כץ: תודה רבה

אופיר כץ:  חבר הכנסת יאסר חוג'יראת, בבקשה, אדוני

אופיר כץ:  שלוש דקות

יאסר חוג'יראת: כבוד היושב-ראש אופיר כץ, חבר שלנו מעפולה, חבריי חברי הכנסת הנכבדים, אתחיל עוד פעם בברכות לחג החנוכה לכל בני עמנו, בני דודינו, בני יצחק, ואני גם מאחל לכל האחים שלנו (אומר בערבית: הערבים הנוצרים) – חג המולד שיהיה בשבוע הבא – אז נאחל להם גם חג שמח

יאסר חוג'יראת:      אני אתחיל בפתגם בערבית, (אומר דברים בשפה הערבית) – אני אתרגם: הגיע הזמן לומר את האמת, גם אם היא מרה – (אומר דברים בשפה הערבית)

יאסר חוג'יראת:  אני רוצה להזכיר לכולם עובדה – אני כל הזמן מזכיר את זה – ש-20% מתושבי המדינה, מאזרחי המדינה, הם ערבים, 80% הם יהודים, וכל ממשלה שתקום, לא משנה מה היא, צריכה לשרת את כולם

יאסר חוג'יראת:  אני מאמין שגם אנחנו כמפלגה ערבית שנמצאת ברע"מ נדע להתמודד גם עם ממשלה ימנית ככל שתהיה כדי לשרת את האוכלוסייה הערבית שלנו בארץ

יאסר חוג'יראת:      עוד עובדה שרציתי להזכיר לכולם, לחברה הישראלית בכלל ולחברה הערבית בפרט: מי שהביא אותנו למצב הזה, מי שהביא לקואליציה העתידית, הממשלה העתידית, הכוללת בה שרים מהימין הקיצוני, בן גביר וסמוטריץ' – שתכלול בה שרים עתידיים – הן בעצם המפלגות הערביות: חד"ש, (אומר בערבית: חד"ש, תע"ל, ואחר כך ברשימה המשותפת)

יאסר חוג'יראת:  הם אלו שאומרים היום: הממשלה העתידית היא קיצונית, היא ממשלה פשיסטית

יאסר חוג'יראת:  אנחנו אמרנו כרע"מ, אנחנו התרענו: זה מה שיהיה בממשלה העתידית

יאסר חוג'יראת:  אנחנו ראינו את העתיד

יאסר חוג'יראת:  אנחנו יודעים

יאסר חוג'יראת:  אמרנו לכם: חבר'ה, תתמכו בממשלה כדי לשרת את החברה הערבית

יאסר חוג'יראת:  הגיע הזמן להגיד את האמת לכל החברה הערבית

יאסר חוג'יראת:  זו האמת

יאסר חוג'יראת:  אנחנו נתמודד עם הממשלה, ואני אשמח שהממשלה החדשה גם תגיד אם יש להם הסכמים עם המשותפת לשעבר

יאסר חוג'יראת:  אם יש הסכמים, גם לשים את ההסכמים על השולחן כדי שנדע מה היו ההסכמים

יאסר חוג'יראת:      ואני אסיים בפסקה שכתבה היועצת המשפטית בקשר לחוק עצמו: פוליטיזציה של מערכת אכיפת החוק תוביל לפגיעה קשה בעקרונות הבסיסיים ביותר של שלטון החוק – שוויון, היעדר שרירותיות והיעדר משוא פנים

יאסר חוג'יראת:  אם תיווצר ולו תחושה של פוליטיזציה של מערכת אכיפת החוק, תהיה זו מכה אנושה ליכולתה לתפקד ופגיעה קשה באמון הציבור

יאסר חוג'יראת:  אציין שאמון הציבור הערבי במשטרה אינו חזק, והממשלה צריכה לעבוד כדי לחזק את האמון הזה

יאסר חוג'יראת:  במדינה דמוקרטית לא ראוי לשנות את מערכת היחסים שבין הדרג המדיני לבין מערכת אכיפת החוק בחקיקת בזק

יאסר חוג'יראת:  תודה

אופיר כץ: תודה רבה לך, אדוני

אופיר כץ:  חבר הכנסת יבגני סובה

אופיר כץ:  בבקשה, אדוני, שלוש דקות

יבגני סובה: אדוני היושב-ראש, מכובדיי השרים, כנסת נכבדה, קודם כול אני מכבד אותך, אדוני היושב-ראש, על המינוי בכנסת העשרים-וחמש

יבגני סובה:  תהיה סגן יושב-ראש הכנסת

אופיר כץ: הזמני

יבגני סובה: הזמני, זה יכול להיות גם קבוע

יבגני סובה:  ואני גם מברך אותך על זה שזכית בהתייחסות אישית בפריים טיים בערוץ 12, כשאמרת שהממשלה המיועדת לא סופרת אותנו

אופיר כץ: לא אמרתי את זה, אבל לא משנה

אופיר כץ:  אני לא אפריע לך

המשפטים גדעון סער: הוא אמר שמאל

המשפטים גדעון סער:  אתה לא שמאל

אופיר כץ: אדוני השר, זה נכון

אופיר כץ:  קודם כול, שלא יישמע שאני מתנצל על האמירה, אבל זה היה בהמשך לחברי כנסת שהעבירו ביקורת על התהליכים שלנו בכנסת

יבגני סובה: קודם כול אני מקבל, ואני גם מתנצל אם התנצלת ואני לא שמעתי את ההתנצלות

אופיר כץ: לא, לא אמרתי שהתנצלתי ואני לא מתכוון להתנצל

אופיר כץ:  אני עומד מאחורי האמירה

יבגני סובה: אם אתה עומד מאחורי האמירה, אז יש לנו פה לפחות שתי דקות של ויכוח

יבגני סובה:  בכנסת העשרים-וארבע מטעם סיעת ישראל ביתנו כיהן חברי חבר הכנסת פרופ' יוסי שיין

יבגני סובה:  באחד הנאומים הראשונים הוא התחיל לדבר על מדעי המדינה, על אריסטו ועל יוון העתיקה ועל תיאוריות שונות, ואמרתי לו: ידידי יוסי, זו הכנסת, זה לא המחלקה למדעי המדינה

יבגני סובה:  אבל כשמדברים היום על עריצות הרוב ומדברים על כך שמותר לנו הכול כי העם אמר את דברו, אני חושב שאתם – אתה כחלק מהממשלה המיועדת והמסתמנת – פשוט לא מבינים את המושג "דמוקרטיה", וגם לא מושג שקוראים לו "החברה האזרחית"

יבגני סובה:  אני מניח שדווקא אתה באופן אישי כן מבין את המושג, אדוני היושב-ראש

יבגני סובה:  מה זה החברה האזרחית? זה שילוב של מוסדות, של ארגונים, של אנשים שמייצגים גם מיעוטים, וגם אלה שלא מסכימים עם הרוב, ואין חברה דמוקרטית בלי קיומה של החברה האזרחית

יבגני סובה:       לכן אני מציע לך, אדוני, לחדול מהשימוש במושג "העם אמר את דברו" – יש לנו רוב

יבגני סובה:  לא, אין לכם רוב לכל הדברים שאתם רוצים לעשות, כולל גם שינוי חקיקה שמתרחשת במקביל לדיוני המליאה

יבגני סובה:      אדוני, אתה מוסיף לי עוד חצי דקה, כי לא הקשבת לטיעון הכי חשוב

אופיר כץ: קיבלת

יבגני סובה: עכשיו אני רוצה לצטט לך עוד משהו

יבגני סובה:  יכול להיות שבגלל כל הדיונים במליאה ובוועדות – ואתה עומד בראש הוועדה הזמנית לשינוי חוק פקודת המשטרה – יכול להיות שפספסת אתמול נתון מאוד חשוב שפורסם בערוץ 13 במהדורה המרכזית, על כך ש-65% מהציבור מתנגדים לשינוי חוק-יסוד: הממשלה ומתנגדים למינוי של חבר הכנסת דרעי לשר בממשלת ישראל

יבגני סובה:  אתם אלה שהרגלתם אותנו להשתמש בסקרים מתי שנוח לכם, אתם אלה שהרגלתם אותנו למספרים

יבגני סובה:  שנה וחצי אמרתם: 53 מיליארד, 53 מיליארד

יבגני סובה:  אז תתרגלו עכשיו למספר נוסף: 65% מהציבור מתנגדים לדבר הזה, ו-46% מאותו סקר מתנגדים גם לחוק שאדוני קידם בוועדה הזמנית לפקודת המשטרה

אופיר כץ: אל תשכח את הסקר הכי עוצמתי שיש בציבור, שזה יום הבחירות

יבגני סובה: אני לא שוכח לרגע אפילו את יום הבחירות, ולכן אמרתי: זה שקיבלתם 64 מנדטים זה לא אומר שמותר לכם לשנות הכול

יבגני סובה:  ועובדה שהציבור לא נותן לכם את האפשרות הזאת, כי הציבור כועס עליכם

יבגני סובה:  הציבור אומר לכם כבר היום, לפני שינוי החקיקה, שאם אתם תמשיכו בדרך הזאת המספר הזה רק יעלה

יבגני סובה:  היום זה 65, מחר זה 70, מוחרתיים זה גם 80

יבגני סובה:      ותאמין לי, קרוב היום שגם הציבור יגיד לכם את זה בקלפי, כי אי-אפשר לעשות מה שבא לכם

יבגני סובה:  כי לא אמרתם לציבור: אנחנו הולכים לשנות את כל סדרי העולם, ולא אמרתם לציבור שאתם תכניסו עבריין מורשע לממשלה

יבגני סובה:  אתם השתמשתם בחלק מהדברים, והציבור – עובדה, סקר היום, וזה סקר ראשון, ויבואו עוד סקרים

אופיר כץ: תודה, חבר הכנסת סובה

יבגני סובה: ואתם לא תוכלו להתמודד עם המספרים

יבגני סובה:  יש לכם 64 מנדטים, כבר היום 65% מהציבור מתנגד למה שאתם עושים בכנסת

יבגני סובה:  תודה רבה

אופיר כץ: תודה

אופיר כץ:  השר עודד פורר, בבקשה, אדוני

אופיר כץ:  שלוש דקות, אדוני

עודד פורר: אדוני יושב-ראש הישיבה, חבריי חברי הכנסת, רבותי השרים, ראשית, אולי בהמשך לדברים של קודמי, אני רוצה להתייחס במשהו לגבי סוגיית הרוב, רק חבל – אתה יודע, מדובר בקריאה הראשונה בחוק מאוד מאוד משמעותי, ונהוג שהמציע יושב באולם, גם אם זה אומר שהוא צריך לשבת פה שעה וחצי ולשמוע את חברי הכנסת

עודד פורר:  נהוג שהמציע יושב באולם, כדי לשמוע ולקבל את ההערות האלה בקריאה הראשונה

עודד פורר:  חבל, הוא ישב הרבה מאוד בוועדה, ואני יודע שהחוק הזה חשוב לו

עודד פורר:  מן הראוי היה, שהמציע יישב פה

עודד פורר:      לעניין עצמו, אני רוצה לשאול אותך: כשמדברים על "העם אמר את דברו" ועל הכרעה, אם מחר יבואו 64 חברי הכנסת של הקואליציה ויגידו שבמקום שיהיו בחירות כל ארבע שנים יהיו כל 20 שנה או כל עשר שנים, כלומר הפעם הבאה שיהיו בחירות היא בעוד עשר שנים – סביר בעיניך?     

אופיר כץ: העם - - -     

עודד פורר: אני שואל אותך

אופיר כץ: אני לא יכול, זו לא שאלה של כן ולא

עודד פורר: בעיניי, זו שאלה של כן ולא

אופיר כץ: הבחירה של העם היא מאוד מושכלת, ולכן הוא בחר ברוב את הנציגים, שאלה אנחנו והוא סומך עלינו שלא נלך להפחדות ולקיצוניות שלכם – שלא נעלה הצעה כזו הזויה

עודד פורר: לא, לא

עודד פורר:  אני לא מפחיד

עודד פורר:  אני לא מפחיד

עודד פורר:  אני שואל: היה ותעלה ויהיו פה 64 חברי כנסת – לא עכשיו, בכנסת הבאה, בסדר? – שיגידו: בואו נאריך את כהונתנו בעוד ארבע שנים – סביר בעיניך?     

אופיר כץ: אני סומך על העם שהוא מספיק חכם לבחור נציגים שלא יעלו הצעות הזויות כמו שאתם מעלים

עודד פורר: לא, אתה לא עונה

עודד פורר:  אני שואל עוד פעם שאלה

עודד פורר:  אני רואה את ההצעות שאתם מעלים

עודד פורר:  הרבה מהן הזויות מאוד

אופיר כץ: אנחנו סומכים על העם, על הציבור

עודד פורר: אני שואל לגבי ההצעה הזאת – לא בכנסת הזאת, חבר הכנסת כץ, אלא בכנסת הבאה: יהיו 64 חברי כנסת מצד אחר, בסדר? שיגידו שצריך להאריך את כהונת הכנסת מארבע שנים לשמונה שנים

עודד פורר:  האם הדבר הזה מקובל בעיניך?     

אופיר כץ: אני סומך על אזרחי ישראל שהם ישימו בקלפי אנשים שלא יעלו הצעות הזויות

עודד פורר: אני עכשיו מאוד מאוד מוטרד

עודד פורר:  אם זה מקובל בעיניך – סימן שנגמרה הדמוקרטיה; כי אם עכשיו יבואו 64 חברי כנסת ויאריכו את כהונת הכנסת עד אין קץ, אז ברור לחלוטין שזו לא דמוקרטיה

אופיר כץ: אבל אתה מבין שאת ההצעות ההזויות האלה רק אתם מעלים, כדי לזרוע פחד בציבור, אפילו שהן תלושות מהמציאות?     

עודד פורר:  רגע, רגע

עודד פורר:  אני לא העליתי את ההצעה הזאת

עודד פורר:  בינתיים, מי שמדבר על הארכת הכהונה, אלה אתם

עודד פורר:  אני מדבר על זה שבסופו של יום יש גבולות לכוח

אופיר כץ: נכון

עודד פורר: אם אנחנו מסכימים שיש גבולות לכוח, אפשר להתווכח איפה הגבולות לכוח

עודד פורר:  בעיניכם, אין גבולות לכוח

אופיר כץ: בוודאי שיש

אופיר כץ:  על זה אני יכול לענות לך

אופיר כץ:  בוודאי שיש

עודד פורר: אם אתה אומר שברגע ש-61 חברי כנסת חוקקו משהו, זה ואין בלתו, אז אתה אומר: חברים, אין גבולות לכוח

עודד פורר:  פה צריך להחליט מהם הגבולות לכוח

עודד פורר:  אז, אם יש לנו הסכמה כזו, אז בוודאי שכבר אנחנו נמצאים בדיון אחר; אבל זה לא הדיון שאתם מנהלים על הדיון הזה

עודד פורר:      עכשיו לעניין הצעת החוק שהגיש חבר הכנסת בן גביר, אני חושב שבהחלט נושא המשילות ונושא הביטחון האישי הם מהנושאים החשובים ביותר שהכנסת הזאת צריכה לעסוק בהם וגם הממשלה שתקום, אבל לעניין הצעת החוק הזו, מן הראוי היה – אחד הדברים המשמעותיים הוא לייצר הצעת חוק שמאפשרת באמת להילחם בפשיעה ולא שהופכים את המשטרה לאיזשהו משהו שכפוף לאג'נדה פוליטית כזו או אחרת

עודד פורר:  המשטרה צריכה להיות כפופה לחוק

עודד פורר:       לעניין איך נלחמים – אם הייתם באים עם הצעת חוק, שנותנת סמכויות לרשויות המקומיות, שמאפשרת לפקחים ברשויות המקומיות להיות חלק מאוכפי החוק בסדר הציבורי – לא בחקירות ולא בנושאים אחרים, אבל בוודאי בסדר הציבורי – ומשחררת את כוחות המשטרה לדברים נוספים, בהחלט היה אפשר לבוא ולנהל דיון שהוא דיון אמיתי

עודד פורר:  אבל אם אתה חושב שתפתור את כל הבעיות של מערכת אכיפת החוק הישראלית ושל הביטחון האישי, בזה שחבר הכנסת בן גביר יוכל להגיד למשטרה את מי לחקור ואת מי לא לחקור, אז ברור לחלוטין שכנראה לא האג'נדה של לתגבר ולטפל בבעיה של הביטחון האישי עומדת לנגד עיניכם, אלא בעיה אחרת: להחליט במי לטפל או במי לא לטפל

עודד פורר:      אני חייב להגיד שבניגוד לאיך שאתם כיהנתם בכנסת הקודמת, לפחות מבחינתנו, ככל שתהיינה הצעות שהן טובות, ראויות ונכונות – אנחנו, מבחינתנו, רואים את העבודה באופוזיציה ככזו שיודעת לטייב ולהוסיף, ולא ככזו שבאה רק להתנגח - -     

אופיר כץ: תודה

עודד פורר: - - אבל הצעת החוק שמונחת בפנינו היא כזו שאין שום סיכוי ולא נכון להעביר אותה, ומשנה את הסדר שלא על מנת באמת לייצר את הפתרון לבעיה, שצריך לפתור אותה, בעיית הביטחון האישי

אופיר כץ: תודה רבה, אדוני

אופיר כץ:  חברת הכנסת שרון ניר, בבקשה, גברתי

שרון ניר: אדוני היושב-ראש, חברי כנסת נכבדים, בליץ החקיקה שאנחנו עדים לו מעיד על חוסר אמון מוחלט בין ראשי הסיעות בקואליציה המתגבשת ובראש הממשלה המיועד נתניהו

שרון ניר:  שר האוצר העתידי סבור שראש הממשלה העתידי הוא שקרן בן שקרן

שרון ניר:  יתר ראשי הסיעות מתעקשים להעביר חוקים שמטרללים את המערכת כולה, והכול מהר ובמזומן

שרון ניר:      הממשלה המתגבשת מחוקקת, בהליך בזק, חוקים שמכשירים, בין היתר, שחיתות שלטונית, ופוגעת במערכת הנורמות והערכים ובתנאי הכשירות לתפקיד שר

שרון ניר:      חוק-יסוד: הממשלה, שמשנים אותו כעת – או שמא יש לומר חוק דרעי – הוא חוק שהוא גם פרסונלי וגם רטרואקטיבי, והוא בא לשנות את הדבר הכי קרוב לחוקה במדינת ישראל

שרון ניר:  מדובר בהצעת חוק פרטית לשינוי חוק-יסוד, בבליץ חקיקה ובתהליך לא סדור

שרון ניר:  ובשביל מה? בשביל להוריד את הסטנדרטים הנדרשים משר בישראל? זה מה שאנחנו רוצים בעבור השרים שלנו? שהם יהיו רק על-תנאי ולא במאסר בפועל?     אני, אגב, קשובה, אדוני היושב-ראש, קשב רב, למה שנאמר בוועדה

שרון ניר:  אומרים שזה ייגמר בכופר ולא בקלון

שרון ניר:  אז, שיתכבדו וילכו ליושב-ראש ועדת הבחירות המרכזית

שרון ניר:  יש לו את הסמכות

שרון ניר:  יסבירו, לוועדת הבחירות המרכזית את מה שמסבירים לנו ויסיימו את התהליך

שרון ניר:  ככה הולכים בדרך המלך

שרון ניר:  אבל קורים עוד הרבה דברים שאינם בדרך המלך בשבוע האחרון

שרון ניר:      לשנות פה חוק-יסוד בהצעת חוק פרטית כדי להוריד סטנדרטים של שר במדינת ישראל, כך שמישהו שכבר נאשם בפלילים פעמיים, יהיה שר במדינה, זה פשוט דבר אחד: זה ביזיון גדול

שרון ניר:      לגבי חוק סמוטריץ', חוק שר נוסף, או שמא יש לומר באמת חוק סמוטריץ', מדובר בפיצול מלאכותי בסמכויות הפעלת הכוח במערכת השלטון – במערכת הביטחון

שרון ניר:  אני מבקשת לומר לכולם, שסמכות צה"ל זו לא שורה בהסכם קואליציוני, וגם לא עיגון של סמכויות בחוק

שרון ניר:  הכפפת חוק מתאם הפעולות בשטחים וראש המינהל אזרחי וצביעת התהליך האזרחי באיו"ש בצבע פוליטי הוא מסוכן לביטחון ישראל

שרון ניר:      אני מבקשת מכאן להמשיך לחוק המשטרה

שרון ניר:  אגב, אני באופן אישי סבורה שנכון לעדכן את פקודת המשטרה

שרון ניר:  הפקודה נכתבה בשנת 1960, צריך להתאים אותה למציאות - - -     

אופיר כץ: בבקשה לסיים

אופיר כץ:  נגמר לך הזמן

שרון ניר: צריך להתאים אותה למציאות המשתנה

שרון ניר:  נכון וצריך לעגן את הסמכות של השר ולקבוע מדיניות

שרון ניר:  עם זאת, יש דרך

שרון ניר:  עיגון סמכויות בנושא מדיניות זה דבר אחד, והכפפת משטרה לשר והפיכתה למשטרה פוליטית זה דבר אחרת

שרון ניר:      אני רוצה לומר שחבר הכנסת בן גביר צריך לשמור על המשטרה, שהוא הולך להיות אמון עליה, לשמור על העצמאות שלה, לשמור על האי-תלות שלה

שרון ניר:  היא צריכה להיות תלויה בדבר אחד – בחוק

שרון ניר:  זוהי מהות הדמוקרטיה

שרון ניר:  תודה

אופיר כץ: תודה רבה לך

אופיר כץ:  חבר הכנסת, שר המשפטים, גדעון סער, בבקשה, אדוני

המשפטים גדעון סער: אדוני היושב-ראש, כנסת נכבדה, כמו חבריי שהעלו פה את הסכנות של פוליטיזציה של משטרת ישראל, של הדרך החפוזה שבה נעשה שינוי החקיקה הזה, יכולתי להרחיב בנושאים האלה

המשפטים גדעון סער:  אבל אני בוחר להאיר אולי זווית שונה שנעדרה מהדיונים בהצעת החוק עד עכשיו

המשפטים גדעון סער:  פשוט היעד או המטרה שדובר עליה על ידי המציע, שהתייחסה לבעיית הביטחון האישי, שהתייחסה לבעיית המשילות, שהיא ודאי נושא מרכזי שנמצא על סדר-היום שלנו, היה נושא מרכזי על סדר יומה של הממשלה היוצאת, יהיה נושא מרכזי על סדר יומה של הממשלה שתקום

המשפטים גדעון סער:  לצורך העניין הזה זה בכלל לא הכלי הרלוונטי

המשפטים גדעון סער:  מערכת היחסים בין השר למפכ"ל היא לא – החוק הזה שיובא לפה לא יעשה כמעט שום שינוי בנושא הזה

המשפטים גדעון סער:  במובן הזה ההצעה הזאת היא באופסייד, היא בנבדל

המשפטים גדעון סער:       ויש פתרון קל

המשפטים גדעון סער:  אגב, גם הצעתי אותו בשיחה חטופה למציע בשבוע שעבר

המשפטים גדעון סער:  יש שורה של חוקים, אדוני היושב-ראש, שאתם באופוזיציה תקעתם בנושא הביטחון האישי, בנושא המשילות, עברו קריאה ראשונה – אם במקום החוקים המתועבים שהבאתם לפה הייתם מביאים את אותם החוקים, ואני תכף אפרט איזה, הייתם גם הולכים ליעד של שיפור הביטחון האישי והמשילות, וגם הייתם מקבלים עזרה מאיתנו

המשפטים גדעון סער:  היינו עוזרים לכם כך שזה יהיה כמה שיותר מהר, והיינו מצביעים בעד, והיינו נוהגים הפוך ממה שאתם נהגתם כשאתם הייתם באופוזיציה

המשפטים גדעון סער:  חוק החיפוש שהמשטרה זועקת ומתחננת אליו כי 75% ממעשי הרצח בחברה הערבית לא מפוענחים, ויש שיעור עוד יותר גדול של פשיעה בחברה הערבית ברמה פחותה מהעבירה החמורה ביותר בחוק העונשין, שלא מפוענחת;  חלקי נשק מהותיים, חוק חלקי נשק מהותיים, חוק שמסייע להתמודד עם ייצור פיראטי של כלי נשק קטלניים לא פחות מכלי נשק תקניים; חוק ה-air soft שגם עבר קריאה ראשונה, אפילו חוק חברות השמירה, חוק שעבר את שלב התזכיר ואפשר להביא אותו לקריאה ראשונה, שמבקש להתמודד עם אותן חברות שמירה פיקטיביות שגובות את הפרוטקשן מהאזרחים עבור ארגוני הפשיעה, והחוק הזה יאפשר לשים עליהם יד ולחלט את רכושן

המשפטים גדעון סער:       אלה, אדוני היושב-ראש, זה מרתון החקיקה שהכנסת הייתה צריכה לעשות ואתם מנעתם אותו בכנסת העשרים-וארבע, ועכשיו אין מכשול לעשות אותו בכנסת העשרים-וחמש, מכיוון שאנחנו לא נתקע את ההצעות האלה, וגם הודעתי את זה ואני מודיע את זה פעם נוספת מעל הדוכן הזה: אנחנו נתמוך בהם

המשפטים גדעון סער:  זאת ההחמצה הגדולה, כי דווקא בנושא שיש בו תמיכה מקיר לקיר בציבור הישראלי, חוצת מפלגות, שצריך למקד בו את הטיפול, ובניגוד לנושאים האחרים שהם שנויים במחלוקת בתוך הבית הזה בתחום המשפטים ובתחומים אחרים, פה יש הסכמה – אני לא אגיד טוטלית, אבל בטוח יש הסכמה די רחבה – במקום ללכת למקום הזה ולהתחיל ברגל ימין, כי אתם הרי ימין על מלא, במקום להתחיל ברגל ימין, התחלתם ברגל שמאל

אופיר כץ: תודה רבה, אדוני

אופיר כץ:  חבר הכנסת גדי איזנקוט, בבקשה, אדוני

גדי איזנקוט: אדוני היושב-ראש, כנסת נכבדה, אין ויכוח על הצורך לתקן את חוק המשטרה אחרי 51 שנים

גדי איזנקוט:  זה חוק חשוב שנדרש לחוקק אותו בשום שכל בזמן נוסף, וישבתי בדיונים, ברשותך, עלו נושאים כבדי משקל

גדי איזנקוט:  גם אין חולק על המטרה החשובה להילחם בפשיעה החמורה ולהשיב את הביטחון האישי והמשילות

גדי איזנקוט:  אני יכול להגיד כמי שפעל תחת חוק-יסוד הצבא, שהוא המודל לכפיפות – יש למודל הזה יתרונות רבים, לאיזונים ולבלמים לצה"ל ולמערכת הביטחון

גדי איזנקוט:  למשטרה צריך להקדיש מחשבה מעמיקה אם זה מתאים, ואני מקווה מאוד שמי שהכניס את זה מבין לעומק את משמעות העניין

גדי איזנקוט:  ואפשר לבדוק עם שרי ביטחון, רמטכ"לים, מי הרגיש חזק באיזה תפקיד

גדי איזנקוט:       מכאן אני אדבר על שניים מהחוקים בהסכמים הקואליציוניים של מה שנקרא, חוק בן גביר וחוק סמוטריץ', שבעיניי יביאו לפגיעה קשה באחת המשימות החשובות והמורכבות ביותר שיש לצה"ל, ועדיין אני מציע לעצור את זה, אם אפשר

גדי איזנקוט:  מתאם פעולות הממשלה, המינהל האזרחי ומג"ב הם מרכיבי כוח קריטיים ביכולת של צה"ל לממש את המשימה שלו להיכנס לנעלי הריבון, לספק ביטחון, תחושת ביטחון, לאכוף חוק וסדר וגם לתת לממשלות ישראל לדורותיהן חופש פעולה ויכולת להחליט מתוך עמדת כוח, ולדעתי אם ההסכמים האלה ייושמו, זה יפגע במשימה הזאת

גדי איזנקוט:  וברור לגמרי, כנראה הכוונה היא כוונה עמוקה יותר, אולי נסתרת, להחליש את המערכות הביטחוניות, להביא בטווח של שנה-שנתיים לפירוק המינהל האזרחי ובסוף להביא לפירוק הרשות הפלסטינית שמנהלת היום את החיים של שניים וחצי מיליון פלסטינים

גדי איזנקוט:  ואני יכול לומר כרמטכ"ל ששירת ארבע שנים תחת ממשלת ליכוד או בראשות הליכוד: אני יודע שהגישה החדשה שתהיה כנראה בתקופה הקרובה היא בניגוד מוחלט למה שאני הכרתי תחת ממשלת ליכוד, אני רואה בזה צעדים חמורים מאוד של מימוש תוכנית של המפלגות הציונות הדתית ועוצמה יהודית, שהפכו להיות הגורמים החזקים ביותר בקואליציה העתידית, מה שיביא לאסון, בעיניי, למפעל הציוני, והגלישה למדינה אחת או לחזון המדינה האחת, שהוא נחלתם של לא מעט פלסטינים היום ונחלתם של מיעוט במדינת ישראל

גדי איזנקוט:  בסקרים שאני מכיר, 78% מאזרחי ישראל מתנגדים למה שנקרא מדינה אחת או מדינה דו-לאומית, וצריך לוודא שמתוך מצוקה פוליטית מיעוט לא יביא לפגיעה קשה, בעיניי, במפעל הציוני ובמדינת ישראל כיהודית דמוקרטית, בטוחה, שוויונית ומתקדמת, שהמחירים שלה גבוהים מאוד גם בהיבט הביטחוני כלכלי, אזורי בין-לאומי

גדי איזנקוט:      ולכן אני מציע להקדיש מחשבה מעמיקה לפני שמקבלים את ההחלטות שכבר צפויות לנו בהסכמים הקואליציוניים

גדי איזנקוט:  תודה

אופיר כץ: תודה רבה, אדוני

אופיר כץ:  חברת הכנסת יוליה מלינובסקי, בבקשה, גברתי

יוליה מלינובסקי: תודה רבה, אדוני היושב-ראש, אני ברשותך רוצה להתייחס למה שקרה היום בוועדת הכנסת

יוליה מלינובסקי:  אני הואשמתי היום בוועדת הכנסת על ידי חבר הכנסת שלמה קרעי בשקר, שאני משקרת

יוליה מלינובסקי:  אתמול במהלך דיוני הוועדה על חוק המכונה דרעי-סמוטריץ', הם כבר בברית שם – הוכנס סעיף חדש, וטענו שזה סעיף מאוד מאוד בעייתי, וטענו – נושא חדש

יוליה מלינובסקי:  חבר הכנסת קרעי לא היה מוכן להסכים עם זה, רצה להעביר את הסעיף הזה במחטף – לא אפשרנו לו

יוליה מלינובסקי:  תוך כדי דיון פניתי לשר זאב אלקין שיעשה בירור בנושא – מה הפרוצדורה בכנסת, איך מתנהלים במצב כזה

יוליה מלינובסקי:  השר אלקין חזר אליי בטלפון ואמר שאחרי שיחה עם היועצת המשפטית של הכנסת הובהר שצריך להפסיק את הדיון בנושא הזה, עד שלא תהיה הכרעה בוועדת הכנסת אם זה באמת נושא חדש או לא

יוליה מלינובסקי:       תוך כדי השיחה עם השר אלקין נכנסתי לוועדה, הטלפון באוזן שלי, וממש למיקרופון אמרתי בדיוק מילה במילה את כל הסיכום וההוראות של היועצת המשפטית לכנסת, עורכת דין שגית, וכך זה קרה

יוליה מלינובסקי:  אחר כך התברר שהיועצת המשפטית לכנסת שינתה את דעתה, הייתה להם התייעצות פנימית, ודברים – הוחלט אחרת, אבל בזמן אמת פעלתי לפי ההוראות והסיכומים של השר אלקין, וזה בדיוק מה שאמרתי בדיון

יוליה מלינובסקי:       היום בוועדת הכנסת חבר הכנסת קרעי האשים אותי בשקר, אמר לי שאני שקרנית

יוליה מלינובסקי:  השר אלקין יצא להגנתי, כי הוא ממש שמע בזמן אמת את כל האירוע דרך הטלפון שלי, אבל עדיין חבר הכנסת קרעי לא התנצל ולא ביקש סליחה

יוליה מלינובסקי:  מה שאני רוצה להגיד, לכולנו - - -     

שלמה קרעי: למה עצרת עם השקרים? תחזרי עוד פעם

יוליה מלינובסקי: לכולנו בכנסת יש דבר שהוא הכי חשוב – המילה שלנו, היכולת שלנו לעמוד בסיכומים, ולא להפר אותם

יוליה מלינובסקי:  סבא שלי היה נוהג להגיד שלבן אדם יש דבר יחיד והכי יקר בחיים: המוניטין שלו, ה-reputation

יוליה מלינובסקי:  אם אתה מפר את זה, אחר כך אף אחד לא ירצה עסק איתך

יוליה מלינובסקי:      אני בכנסת שש וחצי שנים, אני אף פעם לא שיקרתי, לא הפרתי סיכומים, ואין פה אחד שיכול להגיד שהוא סיכם איתי משהו, שסגרנו משהו, ופעלתי בניגוד לדבר הזה – אגב, גם ב-13 השנים שלי כחברת המועצה בחולון ידעתי להתנהל מול כולם בצורה הכי ישרה שיש

אופיר כץ: תם הזמן

אופיר כץ:  משפט אחרון

יוליה מלינובסקי: בבדיקה שעשיתי באתר המפורסם, בדקתי מה זה אומר ד"ר שלמה קרעי בגימטרייה: זה 1,080 – עדות שקר

יוליה מלינובסקי:  תודה רבה

אופיר כץ: תודה רבה

אופיר כץ:  חברת הכנסת, השרה פנינה תמנו שטה, בבקשה, גברתי

שלמה קרעי: זה לא יכול להיות 1,080 – 755 ועוד 780 לא מגיע ל-1,080

שלמה קרעי:  חברת הכנסת מלינובסקי, המחשבון שלך מקולקל

שלמה קרעי:  755 ועוד 780 לא מתכנס ל-1,080

יוליה מלינובסקי: תעשה בדיקה

פנינה תמנו: מה זה, בית ספר פה?      

שלמה קרעי: מסכימה איתי, חברת הכנסת תמנו?     

פנינה תמנו: אדוני היושב-ראש, כנסת נכבדה, חברי כנסת וחברות כנסת יקרים, אני רוצה ברוח החג – אומנם לא להביא דבר הלכה, אבל להביא שיר לחנוכה של נועם חורב, שמדבר על השמש:      "אף פעם לא הבנתי ממש / מה הקטע של השמש // כי כשכל הנרות מסתדרים בשורה / הוא לא באמת חלק / מכל החבורה / הוא עומד שם גבוה / מרים את האף / משקיף מלמעלה / וככה נשרף // אבל פתאום / באמצע היום / עלתה בי המחשבה – / אולי הוא שם גבוה / מסיבה מאוד טובה: // כי הוא זה שמדליק / את הנרות מצד אל צד / דואג שיבערו / שיזהרו, אחד-אחד / ולעמוד שם במקום / המעניק, הממלא / זה מרים את הנשמה / גם למקום הנעלה // אז בחנוכה הזה / אני מאחל שבלי חשש / נשאף להיות תמיד / במקום של השמש / שנגביה את המבט / אל מעבר לעצמנו / שנצליח גם לראות / את כל מי שמסביבנו / שנזכור, זה לא מספיק / אם רק אנחנו בוערים / ושהאש בנו תצית / גם את האור באחרים"

פנינה תמנו:       השיר המהמם הזה – אם אני לוקחת את השמש ומדמה אותו למנהיגות, ואתה יודע מה, אדוני היושב-ראש? לממשלה המסתמנת – אז נכון, נועם עומד על כך שהשמש באותה מידה יכול לשמש שני תפקידים: יכול להיות זה שבאמת מאיר, שמתווה, דואג לכל הנרות, שבכל אחד יש להבה שמציתה אור חיובי; ומנגד, השמש יכול לקחת תפקיד מנוכר, מתנשא, שחושב שהוא מורם מעם

פנינה תמנו:  ואני אומרת לך שבימים אלה, שבהם אנחנו נמצאים בחנוכה, שאמורים להפיץ את הנס, בכל בית – אגב, מיליוני בתים שמדליקים את נרות חנוכה בלי חוק, הפלא ופלא, חברים יקרים, לא היו צריכים שתחוקקו חוק שאומר להם שהם חייבים להדליק נרות – כשאנחנו רואים את מה שמתרחש בבית הזה, והרוח שאתם מביאים – מעל הראש של הציבור, מעל הראש של האופוזיציה, מעל הראש של היועצים המשפטיים – הניסיון לכופף, לרמוס, להתנשא, ברור איזה תפקיד אתם בחרתם, אחרת ממה אתם מפחדים? כי מי שלא מפחד ולא מתנהג כאנדרדוג, אלא כמנהיגות שנבחרה – אמרנו, באמת, גם אני אמרתי – מכבדת את רצון העם ואת רצון הבוחר, אבל מה שאתם עכשיו עושים הוא התמכרות לשררה, התמכרות לכוח, התעסקות בתפקידים, התעסקות בבכירות, התעסקות בנבחרות, זה ממש לא להתעסק בלהפיץ אור, בלדאוג לכל הקבוצות השונות, כמו כל הנרות שעומדים שם עם הלהבה, יש ניסיון לכבות - - -     

אופיר כץ: תם הזמן

פנינה תמנו: לכבות, אדוני היושב-ראש, לחלק מהקבוצות בישראל את האור

פנינה תמנו:  ואני אומרת – די, אתם צריכים להפסיק עם בליץ החקיקה הזה, כי מה שאתם מסמנים עכשיו, הוא מה שהולך להיות

פנינה תמנו:      אני קראתי הבוקר כתבה מאוד מצערת, וזה ברוח הגבית של הממשלה שמסתמנת – שיש מרכול שהחליט לקצוב שעות של נשים - - -     

אופיר כץ: אבל נגמר לך הזמן

פנינה תמנו: ברשותך, אדוני היושב-ראש

אופיר כץ: משפט אחרון, בבקשה

פנינה תמנו: משפט אחרון, כי זה חשוב

פנינה תמנו:  יש מרכול בירושלים שהחליט לקצוב בשעות את הזמנים שנשים יכולות להיכנס ולעשות קניות

פנינה תמנו:  אם לא הרוח הגבית של הממשלה הזאת, לא היה קורה מצב שמישהו היה מעז להדיר נשים או חושב שהוא יכול להדיר נשים בשעות של קניות

פנינה תמנו:      אני אומרת לכם – הפגיעה כאן בעולים, הפגיעה בלהט"ב, הפגיעה בנשים – אם לא תעצרו עכשיו, זה מדרון חלקלק

פנינה תמנו:  תודה רבה

אופיר כץ: תודה רבה, חברת הכנסת תמנו שטה

אופיר כץ:  חברת הכנסת יפעת שאשא ביטון, שרת החינוך, בבקשה, גברתי

יפעת שאשא ביטון: תודה רבה

יפעת שאשא ביטון:  אדוני היושב-ראש, חבריי חברי הכנסת, השרה פנינה תמנו שטה, יישר כוח על השיר, רק נראה לי שיש כמה אנשים בבית הזה שנתקעו בשורה השנייה או השלישית של להיות שמש מורם מעל כולם, לא עומד איתם בשורה אחת, ושם זה נעצר

יפעת שאשא ביטון:  אולי חבל שהם לא כאן, היו שומעים את ההמשך, והיו מבינים שהתפקיד שלהם הוא אחר ממה שהם עושים כרגע

יפעת שאשא ביטון:      תראו, אנחנו נמצאים כאן בבליץ של חקיקה, עבר אתמול חוק הפיצול, שהוא חוק שנועד לענות על הצורך הפרנואידי של נתניהו

יפעת שאשא ביטון:  אני יכולה להבין למה היה חשוב לו להעביר את זה, אפילו מברכת אותו על ההצלחה שלו, אבל אני תוהה איפה אתם, חברי הכנסת של הליכוד, שיודעים שהחוק הזה כולו נועד לכך שאתם תשבו בשקט כשהוא יחלק את מה שנותר מהמשרדים שכבר ניתנו, ולא תוכלו ללכת לשום מקום

יפעת שאשא ביטון:  זה מצער, כי באמת – אני מכירה את החברים בליכוד, עם כל השיח שאנחנו שומעים היום יש ביניהם גם אנשים מאוד אינטליגנטים ורציניים שעשו משהו בחיים שלהם והגיעו הנה כדי לתרום, והם מוצאים את עצמם מבטלים את עצמם אל מול רצון אותו שמש

יפעת שאשא ביטון:      היום אנחנו נמצאים בחוק המשטרה, שהוא חוק אישי לגמרי, שבעיניי, בינו לבין הרצון להחזיר משילות ולדאוג לביטחון האישי של האזרחים במדינת ישראל אין שום קשר

יפעת שאשא ביטון:  כי אם באמת הממשלה העתידית הייתה רוצה לפתור את נושא המשילות והביטחון האישי של האזרחים, היא קודם כול הייתה מקימה את עצמה, ואז הייתה מביאה את החקיקה החשובה הזו, כדי שהכנסת תוכל לנהל אותה בצורה אחראית, בצורה מכבדת, בצורה רצינית, לתת מענה לסוגיות שבאמת דורשות את ההתייחסות

יפעת שאשא ביטון:      היה כאן שר המשפטים ואמר בצורה מאוד מפורשת: יש חוקים שאנחנו התחלנו בממשלה שיוצאת, חוקים חשובים שאי-אפשר להתווכח עליהם

יפעת שאשא ביטון:  אגב, אתם לא הייתם שם, כי בממשלה הקודמת זה לא באמת היה חשוב, נושא המשילות שתתמכו בו, או הביטחון האישי האזרחי – זה לא היה באמת חשוב

יפעת שאשא ביטון:  עכשיו זה כאילו חשוב, ולמה כאילו חשוב? כי כל החוק הזה בעצם עוסק במתן האתנן לחבר הכנסת בן גביר, שלא מאמין לחצי מילה שיוצאת מנתניהו

יפעת שאשא ביטון:  אמר את זה, אמר את זה בשידור, אתם יכולים לבדוק – לא מאמין לו, בחדרי חדרים נאמר דבר אחד, בחוץ נאמר דבר אחר – ציטוט מדויק של חבר הכנסת איתמר בן גביר

יפעת שאשא ביטון: ורק משפט אחרון, בבקשה, אדוני היושב-ראש, ברוח התקופה שאנחנו נמצאים בה

יפעת שאשא ביטון:  אנחנו רואים גלים של אלימות שרק הולכים ומתגברים

יפעת שאשא ביטון:  האלימות הזאת מחלחלת גם לתוך מערכת החינוך

יפעת שאשא ביטון:  אנחנו רואים מקרים חריגים בעצימות שלהם

יפעת שאשא ביטון:  אני קוראת פה לכל אחד מיושבי הבית הזה, ובראש ובראשונה לחבר הכנסת איתמר בן גביר: רוצים לטפל במשילות? רוצים לטפל באלימות? תתחילו בדוגמה האישית

יפעת שאשא ביטון:  הילדים מסתכלים עלינו, מחקים אותנו, ומה שהם רואים לא בדיוק עוזר להתנהגות שלהם בשטח

יפעת שאשא ביטון:  תודה רבה

אופיר כץ: חבר הכנסת חילי טרופר, שר התרבות והספורט, בבקשה, אדוני, שלוש דקות

חילי טרופר: חג שמח, אדוני היושב-ראש, כנסת נכבדה, שר בכיר בממשלה שצפויה להתמנות אמר בהקשר אחר לא מזמן שבבחירה בין סגנון למהות הוא בוחר במהות

חילי טרופר:  על זה אני אומר, זה קשור גם למה שקורה פה השבוע, לא צריך לבחור

חילי טרופר:  אפשר גם לנהוג בסגנון מכבד וראוי ואפשר גם להתעסק במהות

חילי טרופר:  ושתיים, הרבה פעמים הסגנון משפיע והוא גם סוג של מהות

חילי טרופר:  אנחנו רואים את זה גם בתהליכים שמתקיימים השבוע פה

חילי טרופר:  הסגנון, יש בו משהו מאוד יהיר, מאוד חפוז, מאוד פזיז

חילי טרופר:       גם אתה, ואני אומר בחברות, זאת הזדמנות להעיר לך: בעיניי, ה"לא סופרים אתכם" זה חלק מאותו סגנון

חילי טרופר:  אפשר לנהל את הוויכוח גם בלי הדבר הזה

חילי טרופר:  אפשר לספור אחד את השני, בסוף אנחנו אחים גם אם אנחנו חלוקים

חילי טרופר:  כדאי מאוד שנספור אחד את השני

אופיר כץ: אין ספק שאנחנו אחים, רק שאתם באמת לא ספרתם אותנו כאחים שנה וחצי

חילי טרופר: אני לא יודע מי זה אתם - -      

אופיר כץ: הקואליציה היוצאת

חילי טרופר: - - ובכל מקרה, אם היה דבר כזה, לא זה ראוי ולא זה ראוי

חילי טרופר:  הדרך לפתור את זה היא לא ב"בואו נחזיר לכם"

חילי טרופר:  אתה יודע, זאת לא שפה מתאימה, בטח לא פה

חילי טרופר:  אני חושב שגם השבוע אנחנו רואים כשל גם בכל מה שקשור לצניעות וגם בקשר למה שקשור לרצינות

חילי טרופר:  יש משהו גם לא צנוע בהכרזות הגדולות, בחוקים החפוזים אפילו עוד לפני שהממשלה הזאת קמה

חילי טרופר:  שרת החינוך דיברה על הסדר ההפוך; שהרי אם הייתם באים ומבקשים שנקדים מהר מהר חקיקה לטובת האזרחים – למען פצועי צה"ל שציינו בשבוע שעבר את יום ההוקרה להם – היינו באים איתכם

חילי טרופר:  חיילי צה"ל לא יכולים לחכות אפילו את הזמן הזה עד שהממשלה תקום, מהר חקיקה דחופה

חילי טרופר:       החקיקה הדחופה עבור הדברים האלה, יש בה משהו גם לא צנוע וגם ההבטחות שאם החקיקה הזאת תתקיים בעיות המשטרה לכאורה ייפתרו – הרי כולנו יודעים שהבעיות של המשטרה הן הרבה יותר עמוקות

חילי טרופר:  אין שם מספיק שוטרים, יש עודף משימות, אין גם מספיק אנשים שרוצים להיות שוטרים, שזאת בעיה יותר עמוקה

חילי טרופר:  יש שם בעיה של טכנולוגיה לא מתקדמת

חילי טרופר:  לכן גם החוק הזה, להניח שהוא יפתור את כל הבעיות זאת טעות, בעיניי

חילי טרופר:       הדבר השני מעבר לצניעות זה עניין של רצינות

חילי טרופר:  אם רוצים לעשות שינויים – ואני מאלה שלא נבהלים מזה

חילי טרופר:  זאת אומרת אני לא חושב שבאופן אוטומטי צריך להתייצב נגד כל שינוי

חילי טרופר:  הרי יש באמת בעיות

חילי טרופר:  יש בעיות של משילות, יש בעיות של הקשר בין הרשויות השונות בהקשר של דמוקרטיה – הכול שווה לבחון

חילי טרופר:  אבל גם כשאתה בוחן משהו זה צריך להיות בתהליך עמוק, נכון, רציני ואחראי – בדיוק כל מה שלא קורה פה השבוע

חילי טרופר:  תודה וחג שמח

אופיר כץ: תודה רבה, אדוני, חג שמח גם לך

אופיר כץ:  חבר הכנסת אלון שוסטר, בבקשה, אדוני

אלון שוסטר: חנוכה שמח ליושב-ראש הישיבה, לחברות ולחברים, לחבריי השרים

אלון שוסטר:  החוק שמוגש לנו מתיימר לעשות שני דברים חשובים: אחד, לחזק את היכולת של השר להשפיע – ניגע בהסתייגויות לכך; ולהגדיר טוב יותר את יחסי הממשלה, השר והמפכ"ל/המשטרה

אלון שוסטר:  שני נושאים חשובים, חיוניים, שיש לדון בהם בנחת

אלון שוסטר:  בנחת

אלון שוסטר:  לא בסערת קרב פוליטי ולא בסערת רגשות

אלון שוסטר:  יש לנו משטרה אחת, מדינה אחת, דמוקרטיה אחת

אלון שוסטר:       דווקא בגלל המורכבות ובגלל החיוניות החיפזון הוא מהשטן; והוא משטן חוסר האמון בראש הממשלה

אלון שוסטר:  הוא מחלחל ומעמיק וגורם לכם לקבל החלטות לא נכונות, לא נבונות

אלון שוסטר:  החיפזון הוא גם, לטעמי, מהשטן של הרצון האגרסיבי להשרות רוח מאיימת כלפי שומרי הסף, להגיע בפול גז על ההתחלה במקום בצניעות, במקום בלמידה

אלון שוסטר:  מאה ימים

אלון שוסטר:       החוק בתצורה הנוכחית הוא מיותר

אלון שוסטר:  הוא לא מפזר את האי-בהירות בסוגיה הקריטית של עצמאות וא-פוליטיות של המשטרה מול זכות וחובת הממשלה והשר לקבוע מדיניות כללית

אלון שוסטר:  הוא מתיימר לעשות את זה, הוא מתיימר לפזר את חוסר הבהירות, והוא לא עושה את זה

אלון שוסטר:  גם היום יש לשר לביטחון פנים מרחב עצום לפעולה עצמאית לשם קביעת מדיניות כללית ולשם וידוא ההישגים הנדרשים

אלון שוסטר:  מהבחינה הזאת החוק הזה הוא מיותר לחלוטין

אלון שוסטר:       הבעיה המהותית היום, כעת, איננה בסוגית עצמאות-כפיפות, אלא, בעיקר, בסוגיה של אמצעים שעומדים לרשותה של המשטרה הן מבחינת תקציב, הן מבחינת כוח אדם והן מבחינת מעטפת תומכת בחקיקה ובשיתוף פעולה עם גורמים נוספים

אלון שוסטר:       אדוני היושב-ראש, החוק המוצע מבשר על שתי תקלות: הקטנה שבהם היא ההכבדה על ראש הממשלה שיהיה בפועל ערכאת ערעור עבור המפכ"ל, ככל שהוא יהיה מקצועי ואסרטיבי – ואגב, החוק מאפשר לו את זה, מה שלא קיים היום

אלון שוסטר:  הבעיה החמורה יותר שעלולה להיות מהותית – בעוד המצב הנוהג קיים איזון - -     

אופיר כץ: נא לסיים, אדוני

אלון שוסטר: כן, ודאי

אלון שוסטר:       - - איזון בין עצמאות המשטרה לבין היכולת של השר לקבוע מדיניות כללית – בפועל לא זאת הייתה הבעיה – מי שרוצה להרחיב את סמכות השר ומעורבותו, ואפשר לחשוב על זה, חייב לאזן את החוק, מה שלא נעשה, ברכיב שמופיע בחוק השב"כ על עצמאות המשטרה וממלכתיותה – זאת הפואנטה

אופיר כץ: תודה

אלון שוסטר: ולכן אנחנו צפויים, לצערנו, להשקעת אנרגיה בעימותים פנים-ממשליים במקום בהגברת המשילות

אלון שוסטר:  תודה

אופיר כץ: תודה רבה

אופיר כץ:  חבר הכנסת מתן כהנא, בבקשה, אדוני השר

מתן כהנא: אדוני היושב-ראש, חבריי חברי הכנסת, חברתי השרה, חג שמח

אופיר כץ: חג שמח

מתן כהנא: שמעתי פה היום את השר המיועד לביטחון הלאומי אומר: איפה האופוזיציה? הוא ציפה שיהיו פה הרבה מהאופוזיציה

מתן כהנא:  אז אתה יודע איפה האופוזיציה? האופוזיציה בוועדות

מתן כהנא:  כי אתם פועלים בצורה לא הגונה ופותחים את המליאה תוך כדי שיש ועדות, ומישהו כמוני מתחיל את הבוקר בוועדה המסדרת, מהוועדה המסדרת רץ לוועדה לחקיקת חוקים פרסונליים, מהחוקים הפרסונליים אני רץ לפה – וחוזר חלילה בין כל המקומות האלה

מתן כהנא:  אז כשאתם תתחילו לפעול בצורה הגונה גם אנחנו נוכל להופיע כאן לדיונים במליאה כשכבוד השר לעתיד נואם פה

מתן כהנא:       עכשיו מהותית – אני לא חושב שיש מישהו, כולל מהאופוזיציה העתידית, שחושב שאסור לפתוח את פקודת המשטרה ולנסות לסדר אותה ולראות מה קורה עם זה

מתן כהנא:  אני מהראשונים שיגידו שאחריות חייבת לבוא עם סמכות

מתן כהנא:  הרי, באמת, המציאות היא שכאשר איתמר בן גביר יהיה השר אזרחי מדינת ישראל יבואו אליו ויצפו ממנו לממש את האחריות שלו, וצריכה להיות לו גם סמכות

מתן כהנא:  אבל לא בדרך הזו

מתן כהנא:       לא יכול להיות שחוק כל כך מהותי, שמסדיר את היחסים בין הזרוע המבצעת לבין הממשלה, יתגבש בצורה חפוזה בהצעת חוק פרטית, בפטור מחובת הנחה, פטור לפני שזה בכלל מגיע לרשומות

מתן כהנא:  מה זו ההתנהגות הזו? כך בודקים חוקים? כך עושים חוקים?      ואם כבר אנחנו מדברים על סמכות ואחריות, אז בואו נדבר על השר הנוסף במשרד הביטחון

מתן כהנא:  גם פה יש תמימות דעים בקואליציה שזה בסדר, אפשר שיהיה שר נוסף במשרד, אבל במקרה הזה יש חוסר תאימות מוחלט בין לשון החוק – שהיא לכאורה די פשוטה

מתן כהנא:  לשון החוק אומרת: כפיפות של השר הנוסף לשר הראשי

מתן כהנא:       אממה, אדוני היושב-ראש, ההסכמים הקואליציוניים בין המפלגה שחטפה את המונח "ציונות דתית" לבין המפלגה שלך, מראים תמונה אחרת לגמרי

מתן כהנא:  מראים תמונה שבמספר נושאים שר הביטחון הראשי כפוף בעצם לשר הביטחון הנוסף

מתן כהנא:  למשל, כששר הביטחון הראשי ירצה להוציא תשובה לבג"ץ, הוא יצטרך לקבל אישור משר הביטחון שתחתיו, כדי להוציא תשובה לבג"ץ

מתן כהנא:  כמו שחברי פה, אלון שוסטר, אמר: זה בכלל הכפיף המכופף

מתן כהנא:  הוא יהיה חייב לתת דין וחשבון לשר שמתחתיו

מתן כהנא:       שר הביטחון לעתיד – כנראה יואב גלנט, קצוץ הכנפיים – הוא ירצה לצאת למבצע לביעור הטרור ביהודה ושומרון, הוא יצטרך לבקש אישור משר הבט"פ בן גביר להשתמש בששת גדודי מג"ב, שיש להם הוראות פתיחה באש אחרות לגמרי, כי הוא זה יקבע להם את הוראות הפתיחה באש, יצטרך לבקש אישור מסמוטריץ', לתאם איתו את פעולות המתפ"ש והמנהל האזרחי, ואז הוא יוכל לצאת למבצע

אופיר כץ: נא לסיים

אופיר כץ:  תם הזמן

מתן כהנא: ולכן, כשאנו מדברים על סמכות ואחריות – משפט אחרון

אופיר כץ: בבקשה

מתן כהנא: כשאנחנו מדברים על סמכות ואחריות, אי-אפשר לעשות את זה כך בחופזה ובצורה כל כך מבולגנת

מתן כהנא:  זה עלול להיות מאוד מסוכן

מתן כהנא:  תודה

אופיר כץ: תודה רבה

אופיר כץ:  חברת הכנסת אורית פרקש הכהן, בבקשה

אופיר כץ:  בבקשה, גברתי, שלוש דקות

אורית פרקש הכהן: תודה רבה, אדוני היושב-ראש

אורית פרקש הכהן:  תודה רבה, חברים

אורית פרקש הכהן:  בשבוע האחרון אני עוברת מחקיקה נוראית אחת לשנייה, ועכשיו אנחנו רוצים לדבר על החוק שמכונה חוק בן גביר

אורית פרקש הכהן:  כשאנחנו מדברים בעולם על מדינות מושחתות, מדינות מפחידות, מדינות שהאזרחים פוחדים שם ומדברים על שחיתות, תמיד בראש הפירמידה עומדת המשטרה

אורית פרקש הכהן:  משטרה מושחתת, משטרה פוליטית, משטרה שהיא כלי של הממשל – זה סימן לשחיתות במדינות שאנחנו מכירים

אורית פרקש הכהן:       מדברים על רוסיה

אורית פרקש הכהן:  שמענו את חבר הכנסת ולדימיר בליאק מספר איך נראה אובדן של פרטיות והשחתה

אורית פרקש הכהן:  זה תמיד מתחיל וגם כן מתבסס על משטרה

אורית פרקש הכהן:  והינה, כאן החוק, שדיברתי עליו הרבה בוועדה, חוק שכביכול בא שר המשטרה המיועד, מר בן גביר, ואומר בגרון ניחר כבר בכל מדיה תקשורתית: אבל אני רק רוצה לפרמל את הסמכות שלי למדיניות

אורית פרקש הכהן:       אז זהו, חברים, שלא

אורית פרקש הכהן:  כשאנחנו מסתכלים על תיקון החקיקה הזה, שלא עולה בקנה אחד עם ההערות של הייעוץ המשפטי של הוועדה – של אותה ועדה שחוקקה – שלא עולה בקנה אחד עם הערות משרד המשפטים בממשלה, אנחנו מסתכלים על מה שכתוב, לא מה הוא אומר שר המשטרה בתקשורת, או בטיקטוק או בטוויטר

אורית פרקש הכהן:  מה שכתוב שם זה שהשר יתווה את מדיניות המשטרה בכל דבר ועניין, לרבות בזה ולרבות בזה, אבל בכל דבר בעניין: גם בנושא חקירות, גם בנושא העמדה לדין, גם בנושא סגירת תיקים

אורית פרקש הכהן:  וכל זה עם סמכות מדיניות במחשכים, בצורה של קריצה, לא בכתב

אורית פרקש הכהן:  ועל זה גם הערתי בוועדה – אופיר, שמעת אותי היטב – איך יעלה על הדעת שבכלי כל כך רגיש כמו משטרת ישראל שר לא ייקח על עצמו לפרסם את המדיניות שלו בכתב? בתחומים קודמים שבהם אני עבדתי, בתחום החשמל, יש סעיף מדיניות לשר האנרגיה, צריך להתכבד ולפרסם, לפחות באינטרנט, את המדיניות שלו

אורית פרקש הכהן:  למה? כי אור השמש מחטא

אורית פרקש הכהן:  למה? כי כשבן אדם צריך לפרסם משהו זה חייב להיות על אדנים מקצועיים

אורית פרקש הכהן:       בתור שרת החדשנות והטכנולוגיה עכשיו, פרסמתי מסמכי מדיניות עם יעדי מדיניות כתובים, ברורים, מפורטים בכל מיני תחומים

אורית פרקש הכהן:  יעלה על הדעת שבנושא כל כך רגיש, כשהשר ממנה או מפטר את המפכ"ל בלי שום זמן קצוב לכהונתו, הוא יוכל לקרוא לו לחדר: תקשיב לי, פה אני רוצה, זו המדיניות שלי, המדיניות שלי להיטיב עם הבוחרים שלי, המדיניות שלי שתפגע במתחרים הפוליטיים שלי

אורית פרקש הכהן:  יעלה על הדעת? זה סעיף שחייבים לטפל בו

אורית פרקש הכהן:       הנושא הבא שחסר כאן זה מסמך חדש שנקרא: עקרונות כלליים

אורית פרקש הכהן:  גם הוא מוסתר, לא ברור מהו, ולא נכתב

אופיר כץ: נא לסיים, גברתי

אורית פרקש הכהן: ועכשיו לסעיף האחרון שכולנו צריכים לשאול את עצמנו: מה כל כך עקרוני לשר המשטרה המיועד? מדוע הוא לא מסכים בשום צורה ואופן להכניס סעיף שאומר שהמשטרה תפעל באורח ממלכתי; שלא תוטל עליה משימה לשם קידום אינטרסים מפלגתיים, פוליטיים, מושחתים? הרי אם כוונותיך כל כך טובות – לדאוג למשילות, לדאוג לאמון המשטרה – תטפל בתקנים, תטפל בשוטרים, תטפל במה שצריך לפתור ובצורה ממלכתית

אופיר כץ: חברת הכנסת פרקש, תודה רבה

אורית פרקש הכהן: אני חושבת, היושב-ראש, ובזה אני אסיים – אמרתי את זה גם בבוקר בוועדה האחרת בעוד איזה פנינה, בחוק דרעי – שפשוט חבל שהציבור מסתכל

אורית פרקש הכהן:  הבטחתם כאלה הבטחות, חודש וחצי אני יושבת כשרה בממשלת מעבר, זאת ההבטחה שלכם לציבור? תודה רבה

אורית פרקש הכהן:  חבל מאוד

אופיר כץ: תודה רבה

אופיר כץ:  חבר הכנסת חמד עמאר, בבקשה

אופיר כץ:  החליף עם שרן השכל

טלי גוטליב: אדוני היו"ר, זה שר במשרד?      

שלמה קרעי: שר בלי תיק

טלי גוטליב: - - - שר בלי תיק

טלי גוטליב:  זה מה שאמרה היועצת המשפטית

אופיר כץ: בבקשה, אדוני, שלוש דקות

חמד עמאר: כל הכבוד לכם, למדתם לא לצעוק

חמד עמאר:  כל הכבוד לכם

טלי גוטליב: חס וחלילה, למה צריך לצעוק? אתה שומע

חמד עמאר: כל הכבוד לכם

חמד עמאר:  אדוני היושב-ראש, חברי הכנסת, תשמע, כל הקמפיין שלכם היה על יוקר המחיה: יקר במדינת ישראל, קשה לחיות במדינת ישראל

חמד עמאר:  בבדיקה שעשינו, התברר שכל היוקר וכל יוקר המחיה נגרם משנת 2009

חמד עמאר:  היינו בממוצע של ה-OECD לפני 2009 ואתם נכנסתם לשלטון ב-2009 ומאז התחיל יוקר המחיה

חמד עמאר:  אנחנו היינו במקום השני ביוקר המחיה לפני שנכנסנו לממשלה

חמד עמאר:       אבל מה שאני רואה עכשיו, ואנחנו כבר קרוב לחודשיים אחרי הבחירות, כל החוקים שאתם מובילים לפני הקמת הממשלה, הם חוקיים אישיים

חמד עמאר:  חוק דרעי, חוק סמוטריץ', חוק בן גביר, ואתמול עבר בקריאה השנייה והשלישית חוק נתניהו, שהבטיח לו שאף אחד – לא יהיו ארבעה חברי כנסת שיפרשו מסיעת הליכוד

חמד עמאר:  גם החוק הזה כל כך לא חשוב, וכבר עבר בקריאה השנייה והשלישית

חמד עמאר:       ואני אגיד לך את האמת, על כל נושא המשילות, דיברנו מהיום הראשון שנכנסנו לממשלה

חמד עמאר:  אבל אנחנו עשינו, ואתם לא עשיתם את זה במשך השנים הרבות כשישבתם כאן בשלטון

חמד עמאר:  אנחנו נתנו תקציבים ייעודים למשטרה

חמד עמאר:  תקצבנו את המשטרה ביותר משני מיליארד שקל, בתקנים, בהקמת תחנות חדשות

חמד עמאר:  אנחנו זיהינו את הבעיה מהרגע הראשון שנכנסנו לממשלה, שאין משילות; שאיבדנו את המשילות

חמד עמאר:       אבל מי שעשה את זה – ממשלות נתניהו מ-2009, ולא הממשלה שהושבעה בשנת 2021

חמד עמאר:  אתם עשיתם את זה

חמד עמאר:  וממה שאני רואה עכשיו, כל הקשיים יהיו על שכבות הביניים

חמד עמאר:  כי ממה שאני רואה כאן, רק תטילו מיסים חדשים על שכבות הביניים, לא תדאגו לשכבות הביניים; לא תדאגו לאותם חיילים, שאנחנו הרמנו את דמי הקיום שלהם ל-70% משכר המינימום; לא תדאגו לקשישים, שתקצבנו – יותר מ-1

חמד עמאר: 5 מיליארד שקל לנושא; לא תדאגו לנכים

חמד עמאר:  כל המטרה שלכם – לרפד את הכיסאות שלכם בממשלה הבאה

חמד עמאר:  תודה רבה

אופיר כץ: תודה, אדוני

אופיר כץ:  חברת הכנסת שרן מרים השכל, בבקשה, גברתי

אופיר כץ:       חבר הכנסת עמאר, אני מזמין אותך לבדוק בוועדת כספים, בשנה וחצי שהייתם, כמה העלאות מיסים הטלתם על אזרחי ישראל

אופיר כץ:  בבקשה, גברתי, שלוש דקות

שרן השכל: תודה רבה, אדוני היושב-ראש

שרן השכל:  חבריי חברי הכנסת, שלום, אנחנו נמצאים כאן היום כדי לדון בעניין הצעת החוק של בן גביר, הצעת חוק שמעבירה בעצם סמכויות לשר לביטחון פנים כדי לבוא ולתקן את המשילות, את מה שדרדרו במשך עשור שלם, כאשר אני כאן התרעתי – אתה זוכר, גם במשרה של גלעד ארדן, כמה פעמים אני עליתי כאן לבמה ודרשתי שיטפלו בבעיות, במשילות, בצפון, בדרום, בטרור החקלאי, שיביאו לשם משטרה?      

אופיר כץ: חבר הכנסת עודה

שלמה קרעי: קץ הדמוקרטיה

שלמה קרעי:  פגיעה בחיי אדם

שרן השכל: אבל בן גביר הולך לטפל בזה עם הצעת החוק הזאת, שהיא חייבת להגיע לפני הקמת הממשלה

שרן השכל:  למה הצעת החוק הזאת צריכה להגיע לפני הקמת הממשלה? הרי בן גביר, עדיין לא השר לביטחון פנים

שרן השכל:  זו צריכה בכלל להיקרא הצעת חוק עמר בר לב, משום שהסמכויות האלה שהוא דורש, לפני הקמת הממשלה הן לא יגיעו אליו, הן יגיעו לעמר בר לב

שרן השכל:  מה הבעיה שלו לעשות את זה אחרי שתקימו את ממשלת ימין על מלא, עלק, כפי שהבטחתם לציבור בוחריכם? הרי יש לכם את המנדטים

שרן השכל:  יש לכם, אף אחד לא אמר, יש הכרעה דמוקרטית

שרן השכל:  תקימו את הממשלה הזאת

שרן השכל:  למה אתם מחכים, לנו, או לבן גביר שצריך סמכויות? הרי לא בן גביר הולך לקבל אותן, אלא עמר בר לב

שרן השכל:  אז בואו נקרא להצעת החוק הזאת הצעת החוק של עמר בר לב, כדי שהוא יוכל לטפל בבעיית המשילות שאתם עשיתם

אופיר כץ: האמת שאם זה היה השם של הצעת החוק, לא הייתם מתנגדים והייעוץ המשפטי גם לא היה מתנגד

אופיר כץ:  בגלל שזה חוק בן גביר, קשה לכם לעכל את זה

שרן השכל: אם הייתם עושים את זה במשך שבועות, אין בעיה לתת סמכויות, אנחנו תומכים, אבל לא בצורה כזאת מזויפת, בלי לחשוב על ההשלכות, בלי לדעת מה המשמעות

שרן השכל:  אתה יודע מה יש בחוק? החוק הזה אפילו לא צריך להיקרא "חוק עמר בר לב"

שרן השכל:  הוא צריך להיקרא "חוק נתניהו", משום שהסמכויות לא באמת עוברות לשר לביטחון פנים, הן עוברות לממשלה, ומי עומד בראשה? הרי נתניהו

שרן השכל:  תסתכלו על סעיף ב: המשטרה נתונה למרות הממשלה

שרן השכל:  איפה הסמכויות של בן גביר? איפה השר לביטחון פנים? אז בואו נקרא להצעת החוק הזאת "הצעת חוק נתניהו", כדי שיהיו לו את הסמכויות לטפל בבעיות המשילות, נכון, ובמשטרה

שרן השכל:  אבל רגע, רגע, בן גביר רוצה את הצעת החוק הזאת לפני הקמת הממשלה כי הוא לא סומך על נתניהו שיעביר לו את הסמכויות האלו לאחר מכן, אבל הוא בעצם מעביר את הסמכויות האלה לנתניהו

שרן השכל:  בואו, אתם עושים צחוק פה מהעבודה בכנסת

שרן השכל:  איזה טרלול, עוד לפני הקמת הממשלה בכלל

שרן השכל:  אתה פרלמנטר רציני, אופיר

אופיר כץ: גם את, שרן, אבל העובדות שהצגת פה הן לא נכונות

שרן השכל: העובדות האלה הן מדויקות

אופיר כץ: כי לפי הצעת החוק, הוא כפוף, וכמו בשב"כ וכמו בצה"ל, הכפיפות בסוף היא לממשלה, מה לעשות

שרן השכל: כמו בשב"כ, כמו בצה"ל, ובסוף נתתם את כל הסמכויות למפכ"ל

שרן השכל:  השר לביטחון פנים הופך להיות איזשהו אדם שממנה את המפכ"ל, וכל הסמכויות בתוך החוק הזה בסוף למפכ"ל

שרן השכל:  אז בואו נקרא לזה בכלל "הצעת חוק המפכ"ל"

שרן השכל:  אתם אפילו לא מבינים מה המשמעות של החוק הזה

שרן השכל:       אבל למה הם מביאים את הצעת החוק הזאת לפני הקמת הממשלה? כי הם הרי לא יצליחו לטפל בזמן הזה בכנסת, נכון? בזמן הזה עד שתקום הממשלה - - -      

שלמה קרעי: אם התובנה שנדרשת כאן - - -      

שרן השכל: הם עשו את זה כדי שהציבור הישראלי לא ידע מה קורה בתוך ההסכמים הקואליציוניים

שרן השכל:  הם מנטרלים את הדעה הציבורית ואת העיתונאים, שמתעסקים יום ולילה בהצעת החוק הזאת של בן גביר, כדי שלא תדעו שהם מעבירים בהסכמים קואליציוניים, למשל, נציג ברבנות - -      

אופיר כץ: תודה

שרן השכל: - - בוועדה להיתרי עבודה בשבת

שרן השכל:  זאת אומרת, שלא יהיו עבודות בשבת בכלל, עבודות שנדרשות

אופיר כץ: תודה, שרן

שרן השכל: כדי שלא ייווצר חשמל בשבת, כדי שהממשלה תממן גניזה של ספרי קודש ועוד שורה של דברים

אופיר כץ: חברת הכנסת השכל, תם הזמן

שרן השכל: והינה, הם ממשיכים לסתום לנו את הפה, כדי שאתם לא תדעו מה הם מכניסים בתוך ההסכמים הקואליציוניים האלה

אופיר כץ: לסתום את הפה? את דקה וחצי מעבר לזמן

שרן השכל: תודה רבה לך, אדוני סגן יושב-ראש הכנסת

שרן השכל:  תודה רבה לכם, חברי הכנסת

שלמה קרעי: איזה פופוליסטית

אופיר כץ: אני חייב שאלה, אני חייב להבין משהו, שרן, רגע

אופיר כץ:  איך אני סותם לך את הפה אם הוספתי לך דקה וחצי מעבר לזמן?      

שרן השכל: קודם כול, תודה רבה לך

שרן השכל: אבל חייבים לשחרר את הסיסמה "סותמים את הפה"

שרן השכל:  לא משנה, זה תמיד טוב לזרוק

שרן השכל: תקשיב

שרן השכל:  לא, לא

שרן השכל:  קודם כול המצב שבו אתם מטרללים אותנו בתוך שלוש ועדות - - -      

אופיר כץ: לא, אמרת עכשיו שאני סותם את הפה, איך אני סותם עם דקה וחצי תוספת?      

שרן השכל: שנייה, אז אני אסביר לך

שרן השכל:  תקשיב, אני אסביר לך

שרן השכל:  כשאתם דורשים מחברי הכנסת לבוא ולקיים דיונים רציניים בשלוש ועדות תוך כדי דיונים בתוך המליאה, אתה חושב שאני מצליחה לדבר בכל שלוש הוועדות על כל הסעיפים ולהסביר לכם? ולהסביר לציבור מה באמת קורה שם? הרי לא מאפשרים לי זכות דיבור - - -      

אופיר כץ: טוב, תודה

שרן השכל: רגע, אופיר

שרן השכל:  אני אפילו לא מדברת על מה שקרה היום בוועדה של קרעי, שלא התיר לי לנמק את 50 ההסתייגויות שביקשתי להגיש על הדברים שהוא הגיש

אופיר כץ: חברת הכנסת שרן השכל, את לא מגישה את הצעת החוק, אין לך עשר דקות

שרן השכל: תודה רבה לך

אופיר כץ: תודה רבה, גברתי

אופיר כץ:  חברת הכנסת עאידה תומא סלימאן, בבקשה, ואחריה – חבר הכנסת מרדכי ביטון, ג'נטלמן

אופיר כץ:  בבקשה, גברתי, שלוש דקות

עאידה תומא סלימאן: תודה לכבוד היושב-ראש

עאידה תומא סלימאן:  אנחנו מתדיינים כבר כמה ימים בהצעת החוק הזאת, ולא חשוב איך נקרא להצעת החוק הזאת, אם נגיד שהיא הצעת החוק של עמר בר לב, או הצעת חוק בן גביר או הצעת חוק המשטרה

עאידה תומא סלימאן:  בסופו של דבר אנחנו צריכים להתעמק יותר בתוכן ובשינוי המצב הקיים אשר תוליד הצעת החוק הזאת, אם היא תהפוך לחוק ותיכנס לספר החוקים

עאידה תומא סלימאן:       אומנם מדובר כאילו בסמכויות הניתנות לשר שיכהן, אבל בסופו של דבר מדובר גם כן על שינוי, שאמור להיות מהותי ביותר, בהגדרה ובתפקיד של המשטרה במדינת ישראל; המשטרה, שבינתיים משתמשים בה ככלי יותר של משילות, מה שקוראים לזה, ובעצם שליטה בציבור האזרחי ואכיפה של חוקים, ומזניחים את הצד שאמור להיות החזק ביותר, שהוא בעצם שירות לביטחון האישי של אזרחי המדינה ואזרחיות המדינה

עאידה תומא סלימאן:  זה אמור להיות תפקיד המשטרה בכל מדינה מתוקנת

עאידה תומא סלימאן:  והפחד האמיתי, שכולם מעירים עליו, מהצעת החוק הזאת, הוא שהמשטרה תהפוך למשטרה פוליטית

עאידה תומא סלימאן:  מה שאני אומרת, מה שמזדעקים עליו לצערי הרב כבר קיים בשטח, כבר חלחל

עאידה תומא סלימאן:  המשטרה אכן נגועה בזה שהיא משטרה פוליטית

עאידה תומא סלימאן:  אחרת, איך אפשר להסביר שלפני יומיים, בכפר יאסיף, בחגיגות הכריסמס, יש זמר שאמור להופיע על הבמה, והשיר של הזמר לא מוצא חן בעיני אחד השוטרים הקיימים – אז השוטר הופך למושל צבאי ומורה על הורדת הזמר ומניעת הופעתו, כאשר כל האירוע הוא אירוע שמאורגן על ידי הרשות המקומית

עאידה תומא סלימאן:  עד שלא מתערב ראש הרשות המקומית השוטר חשב שהוא יכול לקבוע איזה שירים אפשר לשיר במדינה ואיזה לא, ומי הזמר שיכול לחגוג ומי הזמר שצריך לשמוע או לא

עאידה תומא סלימאן:  וזאת רק דוגמה קטנה עד כמה המשטרה נגועה בפוליטיקה

עאידה תומא סלימאן:       מה שראינו אתמול, שחיילים חוגגים עם השר המיועד, זה מעיד על מה שיהיה אחר כך עם השוטרים גם כן

עאידה תומא סלימאן:  זה מעיד על הנגיעה הפוליטית שיש לכוחות המשטרה

עאידה תומא סלימאן:  אחרת, איך אפשר להסביר את הפערים? ועוד לפני שניתנה לשר הסמכות לקבוע סדרי עדיפויות בתיקי חקירה, כבר יודעים, שרק 40% ממקרי הרצח של נשים ערביות מפוענחים ו-25% ממקרי רצח של ערבים מפוענחים

אופיר כץ: תודה

עאידה תומא סלימאן: אז בואו לא נשלה את עצמנו, מדובר באדם ולא רק במדיניות

עאידה תומא סלימאן:  כן, אנחנו רוצים שנציגי ציבור יקבעו מדיניות, אבל יש נציגי ציבור שמורשעים בתמיכה בטרור, אסור לתת להם את הכלי הזה

אופיר כץ: תודה, גברתי

אופיר כץ:  חבר הכנסת מיכאל מרדכי ביטון, בבקשה

מיכאל ביטון: כבוד יושב-ראש הכנסת, חברי אופיר כץ, ראשית, בקהל נמצאת ביתי רוני, וחברתה ערבה

אופיר כץ: שתרים את היד, רוני

אופיר כץ:  שלום לך, יש לך אבא מקסים

מיכאל ביטון: רוני מסיימת חמש שנים ביחידה טובה של מודיעין 81, מפקדת מצטיינת, וערבה היא מש"קית ת"ש מצטיינת, שהולכת לסיים משפטים ועבודה סוציאלית בתואר משולב

מיכאל ביטון:  זה הדור הצעיר; דור אופטימי, הנאבק על דמותה של הארץ - -     

איימן עודה: - - -      

מיכאל ביטון: זה נכון, אתה יודע איימן, שאם הילדים גדלים טוב, אתה מסתכל עליהם, אתה לומד מהם

מיכאל ביטון:  הורה טוב מסתכל על הילדים שלו ללמוד

מיכאל ביטון:  באמת, זכיתי

מיכאל ביטון:      אדוני היושב-ראש, והרי התחזית של מזג האוויר הרי ירושלים – הכנסת, אין בה חלונות ואין בה שמיים ואנחנו לא תמיד שומעים ורואים את הקולות

מיכאל ביטון:  בחוץ קר ומעונן ומעורפל ולפעמים זועף וזועם, כי הציבור זועם על איך הקמתם ממשלה

מיכאל ביטון:  גם הציבור שלכם זועם, כי מתקרבת סערה, סערת השרים

מיכאל ביטון: טוב, אז אני מעדכן את התחזית לתוך שבועיים מכינון הממשלה – כול השרים שעוסקים בביטחון הולכים לריב אחד עם השני

מיכאל ביטון:  שר הביטחון המיועד, נגיד גלנט, ירצה להגיד לשר במשרדו: תטפל בפניות ציבור, תטפל בנכי צה"ל

מיכאל ביטון:  הוא יגיד לו: אדוני השר, אני שר האוצר

מיכאל ביטון:  נראה לך שתגיד לי מה לעשות? הרי אני מחזיק לך את התקציב

מיכאל ביטון:  טוב, בייאושו, הולך השר גלנט, שר הביטחון, לשר הביטחון הלאומי ואומר: מה עם מג"ב, אני צריך אותם דחוף

מיכאל ביטון:  אומר לו: תירגע, מג"ב כבר לא שלך, תסתדר בלעדינו

מיכאל ביטון: אילו משרדים אלה? איך הליכוד – אתה, יושב-ראש הכנסת מהליכוד – נתתם משרדי ממשלה אחרים, תפאדל

מיכאל ביטון:  תעבדו בתחבורה, תעבדו בבריאות, תעבדו ברווחה - -     

אופיר כץ: תם הזמן

אופיר כץ:  עכשיו אתה צריך להיות דוגמה

מיכאל ביטון: כן, אבל תן לי - -     

אופיר כץ: ממש מקרוב אתה צריך להיות דוגמה ולא לחרוג

מיכאל ביטון: אתה יודע מה זה לרדת בלי פואנטה מהבמה? זה עבירה

אופיר כץ: אז יאללה, פואנטה וסיימנו

מיכאל ביטון: שני משרדי הממשלה הגדולים במדינה שמרתם לעצמכם – חינוך וביטחון

מיכאל ביטון:  70–80 מיליארד שקל

מיכאל ביטון:  ומה חילקתם? את גפ"ן ואת התקציבים

מיכאל ביטון:  וחילקתם את החברה למתנ"סים ושמתם סגן שר למינהל לחינוך כזה ולמינהל לחינוך אחר, רק אין מינהל לחינוך ממלכתי

מיכאל ביטון:  רק אלה שבממלכתי – אף אחד לא מגן עליהם

מיכאל ביטון:  למה פירקתם מעצמכם את הנכסים של שני המשרדים הגדולים, והשארתם אותם ממשלת ימין מלא על מלא, ומשרדים ריק על ריק

אופיר כץ: חבר הכנסת ביטון, תודה רבה

אופיר כץ:  אני מניח שהתכוונת לחינוך וביטחון ולא ליכוד וביטחון

מיכאל ביטון: צודק

מיכאל ביטון:  לא נשאר שם ליכוד, הרי אף אחד לא רוצה להיות שר החינוך

אופיר כץ: נשאר ליכוד גדול וחזק

אופיר כץ:  חבר הכנסת איימן עודה, בבקשה

איימן עודה: כבוד היושב-ראש, עמיתי חברי הכנסת וחברות הכנסת, במאבק נגד הפשיזם בספרד זו הייתה דולורס איברורי שטבעה את המונח: הפשיזם לא יעבור

איימן עודה:  שם הפשיזם עבר

איימן עודה:  פה, במדינת ישראל, הפשיזם יגבר בשלטון

איימן עודה:  שמעתי שנתניהו הוא הסמן השמאלי של הממשלה הנוכחית – דבר שאני לא מאמין בו אבל זה אומר הרבה

איימן עודה:        ממשלה שמי ששולט בה – שולט לחלוטין ובלעדיו אין ממשלה – מאמין בתורת גזע

איימן עודה:  מאמין שכן, צריך לתפוס עם אחר

איימן עודה:  כן, צריך להפלות לרעה את הילידים בני המקום, שלא באו למדינה, המדינה באה אליהם ועליהם

איימן עודה:  כן, צריך

איימן עודה:  הוא בעד עליונות יהודית

איימן עודה:  אבל לא רק זה, יש גם מנטליות ותרבות של פשיזם, כלומר שמצדיקים כול דבר

איימן עודה:  פגעת בפלסטיני? לא נורא

איימן עודה:  הרגת אותו? לא חשוב

איימן עודה:  פעם היה משהו שלכאורה – צריך להגיד, לא מקבל, לא נכון, אנחנו נגד, זה לא הרעיון שלנו אבל קורה בפרקטיקה, טעות פה, טעות שם

איימן עודה:  עכשיו לא, זה אחרת לגמרי: יש הצדקה

איימן עודה:  כן, אפשר לעשות את זה

איימן עודה:  לא חשוב

איימן עודה:  הם פחות מבני אדם

איימן עודה:  מי הם מול העם הנבחר? מי הם בכלל מולנו אנחנו? זוהי רוח התקופה של הממשלה הזאת, אבל לא נתייאש

איימן עודה:  הבמה העיקרית היא לא זו, לא הכנסת

איימן עודה:  הבמה העיקרית היא הרחובות

איימן עודה:  צריך לצאת לרחובות, ערבים ויהודים ביחד, אנשים דמוקרטיים; להיאבק נגד הממשלה הזאת בכל שבוע, כן, על הגשרים

איימן עודה:  אני מברך

איימן עודה:  פעם בחודש, בכיכר רבין, מאות אלפי אנשים, יהודים וערבים

איימן עודה:  זו הדרך הנכונה

איימן עודה:  גם בעולם צריכים לראות את זה; גם השופטים, שהתחילו לפחד – זה חלק מפשיזם

איימן עודה:  כשהשופט מפחד זה חלק מפשיזם – להגיד להם שיש מחנה שלם שעומד לטובת הצדק

איימן עודה:  תקבלו החלטה נכונה באומץ

איימן עודה:      לכן, צו השעה זה לצאת לרחובות

איימן עודה:  תודה רבה

אופיר כץ: תודה רבה

אופיר כץ:  עמדת בדיוק בזמן

אופיר כץ:  חבר הכנסת יוסף עטאונה – לא נמצא

אופיר כץ:  חבר הכנסת עופר כסיף, בבקשה

עופר כסיף: כבוד היושב-ראש, חברי הכנסת, ההצעה שלפנינו היא אולי המסוכנת ביותר מתוך שלל הצעות הבליץ הדיקטטורי

עופר כסיף:  אוסיף ואומר שהוועדה שדנה בהצעה הפכה לתיאטרון של שקרים וסילופים מטעם מציע החוק

עופר כסיף:  פרוצדורלית, מדובר בהצעת חוק פרטית שזכתה לפטור מחובת הנחה, שמי שעתיד להיות השר הממונה, הזדרז להגישה טרם השבעתו כדי לעקוף את הייעוץ המשפטי ואת עבודת המטה של המשרד העתידי שלו עצמו

עופר כסיף:  המציע, במעמד של חבר כנסת פרטי, גוער ביועצים המשפטיים שמסתייגים מהנוסח שלו, כולל התנגדותו למשפט: המשטרה תפעל תחת מרותו של החוק – כי החוק הוא אויב של המציע ושל השקפתו הפאשיסטית

עופר כסיף:      הבוקר שוב יצא המרצע משק הכזבים, כאשר חברו לסיעת השנאה, חבר הכנסת פוגל, אמר לעיתונאי אסף ליברמן כי אל לה למשטרה להיות עצמאית, אלא, וזה ציטוט: "זרוע ביצועית של הממשלה"

עופר כסיף:  מהותית, המציע טוען שהצעתו מממשת את המלצות ועדת צדוק לרפורמה במשטרה, אך למעשה הוא עושה ממנה פלסתר, או פשוט אינו מבין מה שנאמר בה

עופר כסיף:       נתחיל בציטוט שהמציע כל כך חרד משילובו בפקודה, ציטוט מתוך ועדת צדוק שאומר כך: "המחויבות העיקרית של המשטרה צריכה להיות לחוק, ובהקשר זה עליה להיות חופשית מכל השפעה פוליטית"

עופר כסיף:  הצעת החוק עושה בדיוק את ההפך, היא הופכת את המשטרה לפוליטית ואת המדינה למדינת משטרה אידאולוגית ברוחם ובצלמם החשוכים של המציע וגרורותיו

עופר כסיף:       מילת המפתח בוועדת צדוק היא איזון; איזון בין שמירה על זכויות הפרט והאדם לבין ביטחון אישי וסדר ציבורי, ובהתאם ולשם כך איזון בין הכוח של השר לזה של המפכ"ל, כך שאיש מהם לא יוכל לסכן את הזכויות הללו

עופר כסיף:  וכך כותבת הוועדה: "הטיעון הדמוקרטי דורש שהמשטרה תהיה נשלטת על ידי החוק והמשפט המגינים על ערכי זכויות האדם והאזרח

עופר כסיף:  על החוק המסדיר את פעולתה של המשטרה ליצור אפוא את האיזון הראוי ולקבוע באופן ברור את חובת המשטרה לכבד את זכויות הפרט"

עופר כסיף:  אבל המציע לא רוצה איזון, אלא רק כוח, כוח בלתי מוגבל לעצמו ולמשטרה, שתהיה שלו הלכה למעשה

עופר כסיף:  לכן הוא מבקש להפוך את המשטרה למיליציה שתגן על מקורביו הקנאים ותרדוף עד חורמה את מתנגדיו

עופר כסיף:       ועדת צדוק גם – ואני מצטט – "סבורה כי המשטרה צריכה להיות חופשית לחלוטין בחקירותיה כשעליה מרותו של החוק בלבד

עופר כסיף:  במקרים של ספק לגבי דרך הפעולה של המשטרה בתחום החקירות - -     

אופיר כץ: נא לסיים

עופר כסיף: - - והתאמתה לחוק, הסמכות להורות למשטרה כיצד לנהוג או לא לנהוג צריכה להיות בידי היועץ המשפטי לממשלה"

אופיר כץ: תודה

עופר כסיף: משפט אחרון, ברשותך

אופיר כץ: בבקשה

עופר כסיף: גם זכויות חוקתיות כחופש ההפגנה וחופש הביטוי רוצה פעיל הטרור המורשע לדרוס

עופר כסיף:  לא בכדי אין בהצעתו כל ביטוי או זכר לשמירה על זכויות האדם והאזרח

אופיר כץ: תודה

עופר כסיף: אני קורא לאזרחים, אם החוק הזה יעבור, צאו לרחובות ועצרו את הפשיזם

עופר כסיף:  תודה

אופיר כץ: תודה רבה

אופיר כץ:  חבר הכנסת אבי מעוז, בבקשה

אבי מעוז: אדוני היושב-ראש, כנסת נכבדה, בסוף השבוע הקודם פרסם העיתונאי אלון בן דוד טור בעיתון מעריב, טור שפנה אל נשיאת בית המשפט העליון וקרא לה להיות המתרס האחרון כנגד כוונות החקיקה של הממשלה הנכנסת, שכידוע נבחרה בהכרעה דמוקרטית ברורה

אבי מעוז:  מילא ההטעיות והשקרים בטור, לזה אנחנו כבר רגילים – אבל בטור של בן דוד ישנה חשיפה שמעידה על חידוש מסוכן שבהחלט מאיים באופן שלא היה כמוהו על המשטר הדמוקרטי של מדינת ישראל

טלי גוטליב: בדיוק

אבי מעוז: בטור שהודפס בעיתון נכתב כך: "בספר החוקים של מדינת ישראל יש רק גוף אחד שמופקד על שמירת סדרי המשטר הדמוקרטי ומוסדותיו, והוא השב"כ"

אבי מעוז:  מדלג – "ספק אם מנסחי החוק נתנו דעתם לסיטואציה שבה מי שיאיים על הדמוקרטיה הישראלית הוא בית המחוקקים שלה

אבי מעוז:  ואני מדלג – "הוא", כלומר השב"כ, "מעולם לא נדרש להגן על המשטר הדמוקרטי מפני אחד ממוסדות המדינה"

אבי מעוז:  אני ממשיך את הציטוט: "לאחרונה הדיונים בשב"כ מתחילים לגעת בשאלות האלו מתוך הבנה שלא יישארו תאורטיות" – אני מדלג – "השב"כ עשוי למצוא את עצמו כמגן האחרון של הדמוקרטיה הישראלית"

אבי מעוז:       אתם שומעים, חבריי חברי הכנסת? יש דיונים בשב"כ שעוסקים בשאלה איך להגן על המשטר הדמוקרטי מפני הכנסת

אבי מעוז:  אני לא מאמין למה שאני קורא

אבי מעוז:  אתה שומע, אדוני היושב-ראש? האם העיתונאי, שאין ספק שהוא תודרך, כותב בעצם שיש מי שמעלה בדעתו בשב"כ להגן על הדמוקרטיה הישראלית מפני הכנסת? באותו טור, שהתפרסם לאחר מכן באתר של מעריב, הפסקה הזו הושמטה, כי כנראה לא לכך התכוונו המתדרכים, שיחשוף העיתונאי את השערורייה הזאת שבשירות הביטחון הכללי של מדינת ישראל מתנהלים דיונים כיצד להגן על הדמוקרטיה שלנו מפני הכנסת, מפנינו, המחוקקים

אבי מעוז:  מדובר בלא פחות מהפיכה וממתקפה על הדמוקרטיה הישראלית כביכול בשם הדמוקרטיה

טלי גוטליב: בדיוק

אבי מעוז: אני רוצה להפנות מכאן שאלה לראש הממשלה היוצא יאיר לפיד: האם הדיונים האלה מתקיימים בידיעתך? האם אתה יזמת את הדיונים הללו? ואני פונה לראש הממשלה הנכנס, ובעזרת השם, בקרוב ממש: צריך לפעול מייד ובנחישות כדי לעקור משירות הביטחון הכללי ומכל שאר מערכות השלטון כל ניסיון ואפילו מחשבה על ניסיון למנוע מהכנסת לעשות את תפקידה בהתאם לרצון העם שבחר בה

אבי מעוז:  תודה רבה

אופיר כץ: תודה רבה, אדוני

אופיר כץ:  חברת הכנסת מרב מיכאלי, שרת התחבורה, נמצאת?     

מרב מיכאלי: כן, כן

אופיר כץ: שלום

אופיר כץ:  בבקשה, שלוש דקות

מרב מיכאלי: אז מה שאנחנו שומעות ושומעים כבר שבועות ארוכים מהשר המיועד בן גביר הוא שבעצם כל הבעיה היא שהוא לא יוכל למלא את כל מה שהוא הבטיח כל כך הרבה זמן לכל אותן בוחרות ובוחרים שנתנו בו את אמונם, כשהוא הסתובב עם האקדח שלו ואיים בכל מקום שהוא יעשה סדר

מרב מיכאלי:  עכשיו הוא בא ואומר: רגע, אבל בעצם אין לי כלים לעשות סדר, לא נותנים לי, והוא רוקע ברגליים ורוקע עוד פעם ברגליים, ולא, לא, לא נותנים לי, ואני דורש, ואני דורש

מרב מיכאלי:  אז שימו לב, זה מה שזה, כן? זה הכסתוח הגדול לזה שכשיהיה כישלון מהדהד, מפואר, ואפס הצלחות בכל ההבטחות הגדולות של לעשות סדר ולהיות בעל הבית, תזכרו מה הוא בעצם אומר לכן ולכם עכשיו: לא נותנים לי לקבוע, כובלים את ידיי, קושרים את ידיי

שלמה קרעי: אוי, הגעת לפה, השרה, הגעת לעבוד בכנסת, איפה היית בוועדות? איפה היית בוועדות?      

קריאות: - - -     

מרב מיכאלי: 75 שנות מדינת ישראל שרי ביטחון הפנים מנהלים - -     

שלמה קרעי: איפה היית בוועדות? פיליבסטר

מרב מיכאלי: - - חלק בהצלחה גדולה יותר, חלק בהצלחה גדולה פחות, בקשיים יותר אובייקטיביים, פחות אובייקטיביים, יותר פוליטיים, פחות פוליטיים, אבל שר לביטחון פנים לא רק יכול לקבוע מדיניות בניגוד מוחלט למה שאומר חבר הכנסת בן גביר – לא רק שהוא יכול לקבוע מדיניות, הוא צריך לקבוע מדיניות

מרב מיכאלי:  וראו זה פלא, השר עמר בר לב קבע מדיניות שהביאה לכך שלא פרץ פה שומר חומות 2, חלילה, טפו

שלמה קרעי: מדיניות תרדמת

מרב מיכאלי: שהורידה את הלהבות, שהגבירה את הביטחון האישי; הוא הוביל מדיניות לזה שבפעם הראשונה מאז קום מדינת ישראל, כנראה, אבל ודאי ב-30 השנה האחרונות, משטרת ישראל ומדינת ישראל בהובלת עמר בר לב וגם סגן השר יואב סגלוביץ', התמודדו בפעם הראשונה עם הפשע והאלימות המשתוללים בחברה הערבית, שהוזנחו בצורה מחפירה לאורך השנים

שלמה קרעי: הם עדיין רודפים אחרי המחבל - - - שחוסל?      

מרב מיכאלי: אבל התירוצים, התירוצים, התירוצים, הלב נקרע

מרב מיכאלי:  אז בקיצור, חברות וחברים, כל המילים הגדולות וכל האיומים הגדולים, שימו לב: לא את הכול אפשר לפתור בכוח, בטח לא בכוח הפופוליזם, ההסתה והגזענות

מרב מיכאלי:  אז חכו לבאות

מרב מיכאלי:  ספוילר: יהיה לא משהו

שלמה קרעי: אתם עדיין רודפים אחרי המחבל שחוסל?      

אופיר כץ: תודה רבה, גברתי

אופיר כץ:  חבר הכנסת משה גפני

שלמה קרעי: מרב מיכאלי, בזכות הטור הנוזף שלך החברים שלך פה בפיליבסטרים כבר כמה ימים, ורק את ישנה בבית

משה גפני: אדוני היושב-ראש, כנסת נכבדה, אני מברך אותך על היותך סגן יושב-ראש הכנסת

משה גפני:  אתה גם הולך להיות יושב-ראש הקואליציה

אופיר כץ: עדיין לא יודעים

משה גפני: לא יודעים

משה גפני:  לא חשוב, אבל אני בכל מקרה, בכל תפקיד - -      

עודד פורר: - - -     

אופיר כץ: תודה

משה גפני: - - בכל תפקיד שתישא, אני חושב שאתה מתאים לכל התפקידים שאתה ממלא

אופיר כץ: תודה

משה גפני: אדוני היושב-ראש, אתמול העליתי כאן את העניין הזה של הכתבה בדה-מרקר, ולא בכדי

משה גפני:  בגלל שמדובר על ילדי ישראל, ומדובר בכתבה הזאת בדברים שקריים, משהו – לא להאמין שהעיתונות הישראלית כותבת אותם

אופיר כץ: לא להאמין?     

משה גפני: כן

משה גפני:  אבל על הציבור החרדי אפשר להאמין

משה גפני:  כותבים מה שרוצים

משה גפני:  אנחנו בלאו הכי לא נלך לתבוע אותם בבג"צ, כי אנחנו לא סומכים גם על בג"צ

משה גפני:  אבל מסתובב נרי הורוביץ, שאותו שכרו לעשות את כל הנושא הזה - -      

עודד פורר: עושים רק דברים - -       

משה גפני: - - אז הוא אמר, בין היתר, שחבר הכנסת גפני לא קרא את הכתבה, הוא ראה רק את הכותרת ואת כל מה שנלווה

משה גפני:  אז אני רוצה, אדוני היושב-ראש, לפחות בכנסת להגיד את האמת

משה גפני:  קראתי את הכתבה

משה גפני:  היא פה

משה גפני:  כל הכתבה, קראתי את הכול

משה גפני:  לא הקאתי, קראתי

משה גפני:  אני כבר רגיל לדבר  הזה

משה גפני:  תלמיד חרדי יקבל 22,000 שקל ותלמיד מהחינוך הממלכתי יקבל רק 18,000

משה גפני:       לקחתי את ספר התקציב, שאני מכיר אותו על בוריו

משה גפני:  אני יכול להגיד לכם בדיוק

משה גפני:  בספר התקציב מופיע שהחינוך העצמאי מקבל מיליארד ו-626,000 שקל

משה גפני:  מתוך הכסף הזה יש כסף לגמלאות, למורים של כל השנים

משה גפני:  הרי זה קיים כמעט מאז קום המדינה

משה גפני:  במשרד החינוך שמקבלים, זה מופיע בגמלאות לבד

עודד פורר: הוא מדבר על התקציב שיהיה, לא על התקציב שהיה

עודד פורר:  הוא מתייחס לתקציב שיהיה לא על התקציב שהיה

אופיר כץ: חבר הכנסת פורר

משה גפני: מעבר לעניין הזה יש את פעולות המטה, מה שאין בתקציב הרגיל במשרד החינוך, כולל מבנים וכל מה שנלווה לעניין הזה, זה 50 מיליון שקל

משה גפני:  מה שנותר לתלמידים בחינוך העצמאי זה מיליארד ו-483,000

משה גפני:  מספר הילדים הוא 113,022

משה גפני:  סך הכול תקציב לילד הוא 13,126

משה גפני:       עכשיו תראו מה כותב דה-מרקר, וחוזר על זה היום עוד פעם: התקציב בחינוך הממלכתי הוא 18,100

משה גפני:  התקציב בחינוך העצמאי הוא 13,126

משה גפני:  אבל הוא כותב מספרים הזויים, אתם יכולים לפתוח את ספר התקציב

משה גפני:  יתרה מזאת, יש את התקציב של מוסדות הפטור, שהתקציב שלהם הוא 260 מיליון שקל, ומספר התלמידים הוא 53,354 – סך הכול מימון לתלמיד 4,887 בספר התקציב

משה גפני:  4,887

משה גפני:  התקציב לחינוך הממלכתי לתלמיד הוא כמעט 19,000 שקל

משה גפני:  זאת אומרת, הילד שלי שלומד בתלמוד תורה מקבל רבע

משה גפני:  היה צריך לקבל 55%

משה גפני:  לא ביקשנו להם 100

משה גפני:  עומד נרי הורוביץ ועומד העיתון הזה, הקלוקל, ואומר: יכול להיות, אתם לא ממלכתיים, אתם מלמדים רק תורה ותפילה – אגב מלמדים הכול, לא משנה – לא מגיע לכם

משה גפני:  אבל לכתוב בכותרת כזאת שהתלמיד החרדי מקבל יותר מהתלמיד בחינוך הממלכתי? אין בושה לאנשים האלה? אין בושה לכתוב דברים, שהגמרא אומרת שבן אדם לא משקר מן ימא לטיגנא

משה גפני:  בן אדם לא משקר בדבר שאתה יכול תכף לברר אותו

משה גפני:       יושב עיתון – אני לא יודע מה המצב שלו, של הדה-מרקר הזה – יושב עיתון עם ד"ר נרי הורוביץ, כותב יום אחרי יום, ואת אותו דבר אתה רואה בטלוויזיה, אתמול בערוץ 13 – התלמיד החרדי מקבל יותר

משה גפני:  מה תגידו לילד בתלמוד תורה שמקבל פחות מרבע ממה שמקבל תלמיד בחינוך הממלכתי? חרפה לתקשורת הישראלית, חרפה לנרי הורוביץ הזה, שהוא אומר שאני לא קראתי את הכתבה

משה גפני:  אני מכיר את הכתבות שלו בעל פה, אני יודע את כל מה שהוא עושה ואני יודע את כל מה שהוא מקבל

משה גפני:  הוא יכול להכחיש מה שהוא רוצה

אופיר כץ: תודה

משה גפני: אני מציע, תפתחו – מה? אה, אבל זה באמת עיתון שלא שווה לנפנף איתו

טלי גוטליב: בדיוק

טלי גוטליב:  כל הכבוד לך, גפני

משה גפני: מאה אחוז

משה גפני:  אני אומר, תפתחו את ספר התקציב, תראו את התקציב שם

משה גפני:  לא צריך ללמוד יותר מדי ולהיות דוקטור כדי להבין את זה

משה גפני:  תגידו שלא צריך את החינוך החרדי; יש לנו ויכוח האם צריך או לא צריך? האם צריך ללמד תורה? האם צריך ללמד מידות טובות, כמו שמלמדים בחינוך החרדי? זה ויכוח

משה גפני:  להגיד שתלמיד חרדי מקבל יותר? הילד בתלמוד תורה מקבל רבע

משה גפני:  בספר התקציב הילד בחינוך העצמאי, שעל פי החוק צריך לקבל מאה אחוז, מקבל 13,000 לעומת 19,000

משה גפני:  למה? זאת מדינה יהודית? ילדים יהודים לא צריכים לקבל תקציב? לא צריכים – הבנתי

משה גפני:  אבל למה אתם משקרים? שקרנים שכמותכם, אנשי תקשורת ודוקטורים לחינוך

אופיר כץ: תודה, חבר הכנסת גפני

אופיר כץ:  חבר הכנסת אלקין – לא נמצא

אופיר כץ:  חבר הכנסת בני גנץ, שר הביטחון

אופיר כץ:  בבקשה, אדוני

הביטחון בנימין גנץ: מכובדי היושב-ראש, צוהריים טובים, חבריי חברי הכנסת, באורח פלא אני הולך לדבר על העניין שלשמו התכנסנו

הביטחון בנימין גנץ:       החוק שניצב מולנו היום הוא בעצם מסך עשן

הביטחון בנימין גנץ:  רבים ורבות פירטו כאן את הבעיות בחוק, את החופזה בהליך החקיקה, את הצורך במשטרה מקצועית, שאינה כפופה לשיקולים פוליטיים

הביטחון בנימין גנץ:  אני מבקש לדבר כאן היום על בעיה הרבה יותר עמוקה שהחוק הזה מסמל, והיא האמון בין שרים מסוימים בממשלה הנכנסת ובין הבכירים ביותר בשירות המדינה; אלה שאמונים על ביטחוננו, על כלכלתנו, על הדמוקרטיה

הביטחון בנימין גנץ:       אני אגלה לכם סוד, אני והרמטכ"ל לא תמיד מסכימים

הביטחון בנימין גנץ:  ממש לא

הביטחון בנימין גנץ:  יש לנו ויכוחים גם על נושאים מבצעיים, גם על נושאים נוספים

הביטחון בנימין גנץ:  אבל הוויכוחים האלה תחומים בשלושה יסודות ברזל: בכל מה שקשור להחלטות ברמה המדינית, אני מחליט; בכל מה שקשור להתנהלות פיקודית בתוך הצבא, הרמטכ"ל מחליט; והחשוב ביותר, כל הוויכוחים והדיונים האלו נשארים בחדרים שבהם הם מתקיימים, והם תמיד נשארים ברמה המקצועית והעניינית

הביטחון בנימין גנץ:      השר המיועד לביטחון לאומי עוד לא הושבע, ובחדר כבר עולה ריח הפגר

הביטחון בנימין גנץ:  הוא עוד לא דרך בשערי המשרד, וכבר נשמעים איומי הדחה של המפכ"ל

הביטחון בנימין גנץ:  אנחנו רואים מופעי הדלפות, תדרוכים והשמצות שמסכנים את הדבר הבסיסי ביותר שמספק ביטחון ויכולת לארגונים הגדולים לתפקד, והוא אמון

הביטחון בנימין גנץ:  כשיש אמון לא צריך חקיקת בזק

הביטחון בנימין גנץ:  אפשר לבצע תהליכים קשים ומהלכים משמעותיים

הביטחון בנימין גנץ:  וכשאין אמון יש בלגן מבצעי

הביטחון בנימין גנץ:  כשאין אמון בתוך המערכת, אין גם לציבור אמון

הביטחון בנימין גנץ:       המשטרה היא גוף שבסיס קיומו תלוי באמון שהציבור רוחש לה

הביטחון בנימין גנץ:  משימתה היא לספק ביטחון לציבור ברחובות, בבתים, בכבישים

הביטחון בנימין גנץ:  בימים אלה, כשמבקשים לפגוע באמון הזה, אנחנו נפגוש את זה אצל השוטרת שבקצה, שמחלקת דוח תנועה, אצל השוטר בקצה, שמגיע לטפל באירוע פשיעה

הביטחון בנימין גנץ:  לפגיעה הבסיסית הזו במשטרה, לניסיון להלך אימים על המפכ"ל ולהחדיר את הפוליטיקה למשטרה, ולהטלת הדופי במקצועיות המשטרה יהיה מחיר כבד

הביטחון בנימין גנץ:       אני קורא לראש הממשלה ולשרים המיועדים, אם אתם רוצים באמת להצליח במשימה החשובה מאוד של חיזוק ביטחון הפנים, אל תחבלו באמון הציבור במי שאמור לספק את הסחורה

הביטחון בנימין גנץ:  אל תחבלו בביטחון העצמי הארגוני של המשטרה ומפקדיה

הביטחון בנימין גנץ:  המלחמה של המשטרה צריכה להיות ברחובות ובארגוני הפשיעה ולא בפוליטיקה

הביטחון בנימין גנץ:  אל תישאו את הפגר הזה אל תוך החדר; אל תעשו את המשטרה פוליטית, חלשה, מפוחדת ומסוכסכת

הביטחון בנימין גנץ:  תודה רבה

אופיר כץ: תודה רבה, אדוני

אופיר כץ:  חבר הכנסת יואב קיש – לא פה – היה

אופיר כץ:  חבר הכנסת איתמר בן גביר

אופיר כץ:  בבקשה, חבר הכנסת בן גביר

איתמר בן גביר: טוב, תודה רבה, אדוני היושב-ראש

איתמר בן גביר:  כנסת נכבדה, סגן השר, אני רואה שאתה נמצא כאן, אני שמח שבאת

איתמר בן גביר:  עוד פעם לצערי האופוזיציה לא נמצאת

איתמר בן גביר:  מטריד, מטריד אותי שהאופוזיציה המיועדת שצעקה צעקות לא באמת מחפשת לקיים דיון אמיתי, אבל כשמסתכלים על החוק – בואו נהיה ישירים

איתמר בן גביר:  אם מי שהיה מציע את החוק היה מהצד הזה של האולם, כולם היו אומרים לו בראבו, בראבו כל הכבוד

איתמר בן גביר:  כפי שאתה סגן השר ציינת לא פעם ולא פעם: הינה, אנחנו משפיעים על מדיניות, הינה אני יושב בשולחן עגול

איתמר בן גביר:  הינה, ביום חמישי אני יושב עם ראש אגף חקירות ועם עוד כל מיני בעלי פונקציות ותפקידים

איתמר בן גביר:       אבל זה בדיוק העניין, שזה לא קיים בפקודת המשטרה

איתמר בן גביר:  זה לא קיים בפקודת המשטרה, וזה הסיפור שלנו

איתמר בן גביר:  זה הסיפור

איתמר בן גביר:  פקודה ישנה, ארכאית, שצריך לשנות אותה

איתמר בן גביר:  אנחנו עושים היום צעד חשוב למען הדמוקרטיה הישראלית, כי כפי שאמרתי, רק במדינת משטרה המפכ"ל, המפקד הצבאי, איך שלא נקרא לו, לא כפוף לאף אחד

איתמר בן גביר:  במדינה דמוקרטית יש דרג, דרג פוליטי, דרג שנבחר, דרג שזכה באמון הציבור

איתמר בן גביר:  ואנחנו היום נלחמים בשמה של הדמוקרטיה, אנחנו מביאים את ההצעה הזאת לכבודה של הדמוקרטיה

איתמר בן גביר:  אני אגיד עוד דבר, אנחנו מביאים את ההצעה הזאת למענם של אזרחי מדינת ישראל, כי אם תהיו כנים, חבריי באופוזיציה המיועדת, במשך שנה וחצי הטרור ברחובות, עלייה של מאות אחוזים במעשי טרור, עלייה של מאות אחוזים בבריונות

איתמר בן גביר:  אנשים מפחדים לצאת החוצה

איתמר בן גביר:  הטרור החקלאי, עבירות הפרוטקשן

איתמר בן גביר:       חבר בדרום אמר לי: תשמע, אני לא פותח עסק בדרום, למה אני לא פותח עסק בדרום? לוקחים אצלנו פרוטקשן

איתמר בן גביר:  זה הפך להיות הנוהג, הנוהל שבמקום

איתמר בן גביר:  וכן, צריך לשנות את המדיניות, כי כשאנחנו רואים בתל שבע זריקות אבנים על ניידת והניידת בורחת, ובסופו של דבר לא מכניסים לשם 30–40 ניידות, ובאים ואומרים: יש כאן שלטון חוק, יש כאן שלטון חוק; או בשער שכם זורקים בקבוקי תבערה, אז מה עושים? סוגרים את שער שכם; מפנים את האוטובוסים דרך שער יפו

איתמר בן גביר:  מה זו הכניעה הזאת? מה זו ההתרפסות הזאת? על חשבון מי, ריבונו של עולם? על חשבון מי? על חשבונם של אזרחי ישראל

איתמר בן גביר:       כאן בסיכום הזה אני רוצה בקצרה לעבור אחד אחד על הסעיפים של הפקודה, של התיקון המדובר

איתמר בן גביר:  כאמור, משטרת ישראל נתונה למרות הממשלה

איתמר בן גביר:  לפני זה עוד המפקח הכללי נתון למרות הממשלה, כפוף לשר

איתמר בן גביר:  בעקבות הערות הייעוץ המשפטי והערות חברינו, חידדנו, כתבנו את סעיף 1(ג): הדרג הפיקודי העליון במשטרה הוא המפקח הכללי – אין על זה שום מחלוקת

איתמר בן גביר:  אחרי זה השר הממונה על משטרת ישראל מטעם הממשלה, זה קיים גם היום, ואז הסעיף של התוויית המדיניות והעקרונות: השר יתווה את מדיניות המשטרה, את העקרונות הכלליים לפעילותה, לרבות לעניין סדרי העדיפויות, תוכניות עבודה, הנחיות כלליות

איתמר בן גביר:       הצחיקה אותי אחת הדוברות שלכם, שאמרה כאן: הוא לא בא עם תוכנית עבודה

איתמר בן גביר:  מה זה לא באתי עם תוכנית עבודה? את נתת לי את ההזדמנות לבוא עם תוכנית עבודה? אני נכנסתי למשרד כדי לבוא עם תוכנית עבודה? אני כבר במשרד כשהצגתי את תכנית העבודה - -       

מירב בן ארי: אבל אתה עדיין לא במשרד, למרות שהדלקת נרות

איתמר בן גביר: - - אני הצגתי במשרד כבר תוכנית העבודה, אני הגעתי למשרד

מירב בן ארי: איזו תוכנית?     

איתמר בן גביר: הרי יש עדיין שר, אני מזכיר לכם, יש שר

איתמר בן גביר:  נכון, שר כושל, שר רופס, שר שלא מגיע לדיונים, שר שלא מגיע לטקסים, שר שאיבד את השליטה, שר שקורא מתוך מסמכים סודיים חומרים סודיים

איתמר בן גביר:  אבל ריבונו, הוא לא בא עם תוכנית עבודה

איתמר בן גביר:  הוא לא בא

מירב בן ארי: אבל מה התוכנית שלך? מה התוכנית?     

איתמר בן גביר: יש תוכנית עבודה

מירב בן ארי: מה התוכנית?     

איתמר בן גביר: אני אתן לך בקווים כלליים

מירב בן ארי: אני אשמח

איתמר בן גביר: ניתן גיבוי לשוטרים, מה שלא עשיתם

מירב בן ארי: יש גיבוי

איתמר בן גביר: מה שלא עשיתם

מירב בן ארי: יש גיבוי

איתמר בן גביר: הפקרתם, הפקרתם את החיילים שלנו

איתמר בן גביר:  הפקרתם את השוטרים שלנו

יואב סגלוביץ': אין לך מושג – אין לך מושג

איתמר בן גביר: אין יום, אין יום שעשרות, מאות שוטרים מדברים איתי: הפקירו אותם, הפקירו אותנו, אם זה בשכר, אם זה בחוסר הגיבוי

מירב בן ארי: מה גיבוי קשור לשכר?     

איתמר בן גביר: אם זה בהיעדר חקיקה מתאימה, שכן אנחנו נביא חקיקה מתאימה, שתגן על השוטרים

מירב בן ארי: ממי? ממי תגן על השוטרים?     

איתמר בן גביר: חיילים שלנו יורים במחבל, מוצאים את עצמם במצ"ח

איתמר בן גביר:  שוטרים לוחמי משמר הגבול, יורים במחבל, ומוצאים את עצמם במח"ש

מירב בן ארי: מי במצ"ח? מה קשור? אתה בכלל לא יודע - - -     

איתמר בן גביר: זה במשמרת שלכם, סגלוביץ

איתמר בן גביר:  אתה ובר לב, אתם הבאתם את זה

איתמר בן גביר:  אז כן, נכנס שר שרוצה מדיניות אחרת, מדיניות אחרת ממה שאתם הבאתם, מהכישלון, מהבריונות, מהאלימות

איתמר בן גביר:  הגיע הזמן להחזיר את השלווה ואת השפיות לאזרחי ישראל

מירב בן ארי: - -  -     

איתמר בן גביר: מדיניות בחקירות, עוד דבר, לא קראו את ועדת צדוק - -     

מירב בן ארי: - - -     

איתמר בן גביר:  לא ראו שהשר יכול וצריך לבוא ולהגיד: יש מגמה

גלעד קריב: למה הורדת את הסעיף שעוסק בוועדת חקירה ספציפית?     

איתמר בן גביר: יש מגמה - -     

גלעד קריב: למה שינית את ההצעה שלך?      

איתמר בן גביר: - - שוב, לא כמו עמר בר לב שהתערב בחקירות ספציפיות

מירב בן ארי: אבל למה אתה כל הזמן מדבר עליו? הוא לא נמצא פה

גלעד קריב: די, די, למה הורדת את הסעיף?     

איתמר בן גביר: לא כמו כל מיני אנשים שהתערבו בחקירות ספציפיות

מירב בן ארי: הוא לא יכול לדבר

איתמר בן גביר: אבל כן, לבוא אדוני היושב-ראש, ולהגיד למשטרה: הגיע הזמן לחקור, לדוגמה, את אלה שיורים בנשים שהולכות עם ג'ינס ברהט, יש דבר כזה

איתמר בן גביר:  אישה הולכת עם ג'ינס, יורים בה, למה? כי היא הולכת עם ג'ינס

מירב בן ארי: מי? מי יורה בה?     

איתמר בן גביר: איפה זכויות הנשים שלכן?     

גלעד קריב: והמשטרה לא חוקרת את זה?     

איתמר בן גביר: איפה זכויות הנשים שלכן? איפה זכויות הנשים? אתם, מעניין אתכם זכויות הנשים, כמו שאותי מעניין זכויות הירח

מירב בן ארי: מי יורה בהן?     

איתמר בן גביר: זה לא מעניין אתכם

איתמר בן גביר:  לא מעניינות אתכם זכויות נשים

איתמר בן גביר:  וכן, אנחנו נשים על סדר העדיפויות - -     

מירב בן ארי: אותנו לא מעניינות זכויות נשים? אותנו? אתה כבר חודש לא מדבר מילה על נשים - - -     

איתמר בן גביר: - - שלנו את עבירות הפרוטקשן, את עבירות הטרור החקלאי, להתנכלות לנשים, התנכלות לנשים

איתמר בן גביר:  כן, כי יש מי שמתנכל לאישה

איתמר בן גביר:  כל אלה שהצביעו נגד הוועדה לבדיקה לסוהרות פתאום מדברים איתנו על זכויות נשים

מירב בן ארי: זה מה שמעניין אותך? תביא - - - נראה אותך

גלעד קריב: - - -     

איתמר בן גביר: טלו קורה מבין עיניכם, טלו קורה מבין עיניכם

גלעד קריב: המסרים שלך - - -     

איתמר בן גביר: וכן, אנחנו נילחם בטרור הלאומני ובבריונות ובוונדליזם

גלעד קריב: למה הורדת את הסעיף?     

מירב בן ארי: מה התוכנית? מה התוכנית? 20 דקות בלי תוכנית, רק עמר בר לב, לא התוכנית

אופיר כץ: חברת הכנסת בן ארי, חבר הכנסת קריב

גלעד קריב: למה - - -     

מירב בן ארי: למה הוא לא נותן לנו תוכנית?     

אופיר כץ: אפשר הערות ביניים, לא שיח עכשיו

מירב בן ארי: מי שיח? אני רוצה תוכנית

אופיר כץ: כל משפט את – מי שיח?     

גלעד קריב: למה אתה מתנגד לסעיף - - - ממלכתי? 

איתמר בן גביר: אני מקווה שאדוני יוסיף לי זמן נוכח ההפרעות

אופיר כץ: חברי הכנסת קריב ובן ארי

גלעד קריב: לא להוסיף זמן, כי לוועדה הוא לא נתן תשובות

איתמר בן גביר: הם לא מקבלים דמוקרטיה, מה לעשות?      

גלעד קריב: מקבלים, מקבלים

איתמר בן גביר: הלאה

איתמר בן גביר:  אחרי העניין הזה שוועדת צדוק – חיים צדוק ממפלגת העבודה אמר שזה מה שצריך להיות

גלעד קריב: אבל - - -     

אופיר כץ: חבר הכנסת קריב, קריאה ראשונה

איתמר בן גביר: אני כותב שחור על גבי לבן, ואת זה ההצעה אומרת: אין בהוראות שבסעיף זה כדי לגרוע מחובתה של משטרת ישראל לפי כל דין בעניין חקירה או תיק, לרבות לעניין פתיחתם, ניהולם או סגירתם – הייתי בטוח שאחרי הסעיף הזה הייתם מתנצלים

איתמר בן גביר:  הרי מה אומר הסעיף הזה? שהשר לא יכול להתערב בחקירה ספציפית; שהשר לא יכול להחליט לא לחקור עבירה

איתמר בן גביר:  פתאום כל אלה שצעקו וגידפו, נאלמו דום

איתמר בן גביר:       אבל כן, יש עוד סעיף שהוא לטובתם של אזרחי מדינת ישראל, זמני טיפול בתיקים

איתמר בן גביר:  השר רשאי להתוות מדיניות - -     

מירב בן ארי: תעשה את זה

איתמר בן גביר: - - כלליים לעניין משך הזמן של הטיפול בתיקים

גלעד קריב: אבל לא את זה אתה מבקש

מירב בן ארי: אבל זה לא מה שאתה רוצה

גלעד קריב: אבל אתה רוצה להתערב בהעמדה לדין, למה אתה משקר?      

איתמר בן גביר: למה התנגדתם? למה? זה לטובת האזרחים

איתמר בן גביר:  זה לטובת האזרחים, זה לטובת הציבור

איתמר בן גביר:  זה לא כולנו שם ברחוב? למה התנגדתם? אם סוחבים חקירה בעבירות מסוימות, למה התנגדתם? למה אתם מתנגדים לדבר הזה?     

מירב בן ארי: מה התוכנית שלך? כל מה שאתה אומר זה משפטים חלולים

גלעד קריב: - - - העמדה לדין - - - למה אתה מתכוון בחקירות והעמדה לדין?     

איתמר בן גביר: העמדה לדין מחקו

איתמר בן גביר:  אתה לא – אתה מדבר על דברים מלפני שבוע

איתמר בן גביר:  מחקנו את ההעמדה לדין

מירב בן ארי: די, אתה כבר חודש

מירב בן ארי:  חודש

גלעד קריב: - - - למה אתה משקר לאזרחי ישראל?     

איתמר בן גביר: הלאה

איתמר בן גביר:  פרסום פקודות משטרת ישראל

שלמה קרעי: תעמיד אותו לדין על הביזיון לחתור תחת יהדותה של מדינת ישראל

איתמר בן גביר: זה גם, זה גם משהו שמה שנקרא היה ולא קיים, לא קיים – זה העניין של שקיפות

איתמר בן גביר:  הודה שם – היועצים המשפטיים, אגב, הודו, אמרו: נכון

מירב בן ארי: כולם נגד החוק שלך

מירב בן ארי:  אין יועץ משפטי שהוא בעד

גלעד קריב: - - - נגד החוק - - -      

איתמר בן גביר: זה מכריח, זה מלמד על יותר שקיפות

איתמר בן גביר:  הרי עד היום לא היה הסעיף הזה, ברירת המחדל הייתה לא לחשוף

איתמר בן גביר:  באנו ואמרנו: לא

איתמר בן גביר:  מעכשיו, הכול יהיה חשוף

איתמר בן גביר:  אור השמש מחטא

איתמר בן גביר:  אור השמש מחטא

גלעד קריב: - - - גם ההוראות שלך?      

קריאה: אז למה - - - לא בכתב, תעשה אותה בכתב

איתמר בן גביר: אנחנו רוצים שייחשפו דברים

איתמר בן גביר:  כמובן, לא כמו שהשר בר לב חשף חומרים סודיים

מירב בן ארי: עוד פעם השר בר לב? די, אתה כבר השר הבא

מירב בן ארי:  תניח לו כבר

איתמר בן גביר: יש כאן, זה, זה לא

איתמר בן גביר:  אבל ודאי שלטובת אזרחי ישראל, צריכה להיות חשיפה של פקודות

מירב בן ארי: לטובת אזרחי ישראל, זה לא לטובת איתמר בן גביר

איתמר בן גביר: וזה דבר נפלא

איתמר בן גביר:  אני הייתי בטוח שהם יברכו

מירב בן ארי: מה נפלא, מה?     

גלעד קריב: - - -      

איתמר בן גביר: יגידו: איזה יופי, יש כאן שקיפות

איתמר בן גביר:  איזה עקרונות

איתמר בן גביר:  אבל בואו נאמר את האמת – אמר לי חבר אופוזיציה וגם חברת אופוזיציה - - -     

מירב בן ארי:  בוא באמת נגיד את האמת

מירב בן ארי:  עד עכשיו לא אמרת - - -     

גלעד קריב: - - -     

איתמר בן גביר: אמרו לי: איתמר, הפקודה הזאת מצוינת

מירב בן ארי: בוא נאמר את האמת עכשיו

מירב בן ארי:  נגיד את האמת

מאי גולן: היושב-ראש, מה יהיה? היא לא נותנת - - - התרנגולת הגיעה

מירב בן ארי: אוה, הינה, שלום לך

מירב בן ארי:  זאת שבמשך שנה שלמה לא עצרת לרגע, רק - - -      

אופיר כץ: חברת הכנסת בן ארי, די

קריאות: - - -      

אופיר כץ: גם חברת הכנסת מאי גולן

מירב בן ארי: שבי, שבי

מאי גולן: שבי את, שבי את

מאי גולן:  את מבינה שאת לא - - - אבל - - - שבי את

מאי גולן:  למי תגידי שבי? שבי את

מירב בן ארי: - - - אני לא שומעת

אופיר כץ: חברת הכנסת מאי גולן

מאי גולן: פרובוקטורית עלובה - - -     

מירב בן ארי: - - -      

אופיר כץ: מירב בן ארי, קריאה ראשונה

אופיר כץ:  מאי גולן, קריאה ראשונה

מאי גולן: פרובוקטורית, דמגוגית

מירב בן ארי: שבי כבר, שבי

מאי גולן: די

מאי גולן:  היא לא נותנת להקשיב

מאי גולן:  אני לא יכולה לשמוע את הקול שלה

אופיר כץ: אז די

אופיר כץ:  תפסיקי, היא גם תפסיק

אופיר כץ:  זהו

מירב בן ארי: תפסיקי לצעוק

אופיר כץ: די

אופיר כץ:  מירב בן ארי, את בקריאה ראשונה

אופיר כץ:  זהו

מירב בן ארי: שתפסיק לצעוק עליי

מאי גולן: לי – תפסיקי לצעוק? אנשים מתלוננים על הקול שלך בטוויטר, כבר

מאי גולן:  קול שסורטים על זכוכית - - -     

אופיר כץ: חברת הכנסת גולן

אופיר כץ:  חברת הכנסת גולן

מאי גולן: אי-אפשר לשמוע את השקרים שלך

מאי גולן:  עלובה

מאי גולן:  את רק צריכה להיות בטוויטר, זה מה שאת טובה בו

מירב בן ארי: - - - אתה יודע שלא צועקים בעמידה

מירב בן ארי:  צועקים בישיבה

אופיר כץ: חברת הכנסת גולן

אופיר כץ:  זהו

אופיר כץ:  זהו

אופיר כץ:  בסדר, אבל אמרת

אופיר כץ:  מאי, אמרת

מאי גולן: אי-אפשר לשמוע אותה

מאי גולן:  זה עלבון לאנושות

מירב בן ארי: מי ביקש ממך להיכנס? צאי החוצה

מאי גולן: אני אשב פה כמה שאני ארצה, לא שואלת אותך, זה לא הכנסת שלך

מירב בן ארי: יופי, שבי, שבי

אופיר כץ: מירב בן ארי, די

מאי גולן: זאת לא הכנסת שלך

מאי גולן:  שבי את

מאי גולן:  שבי את

מאי גולן:  יושבת לה, את רק יודעת לצעוק

אופיר כץ: מאי, מאי

מירב בן ארי: שבי, זה מפריע

מירב בן ארי:  אני יושבת, את לא רואה? מה את עיוורת?     

מאי גולן: פקה, פקה, פקה, תרנגולת

מאי גולן:  צדקו שאמרו לך תרנגולת

מאי גולן:  מקרקרת כל היום

אופיר כץ: זהו, די

אופיר כץ:  זהו מירב

מירב בן ארי: שבי, שבי

מירב בן ארי:  את יכולה לצאת

מירב בן ארי:  מקרקרת – מי דיבר איתך בכלל?     

מאי גולן: מקרקרת כל היום

מאי גולן:  מי שמדברת, מי שמדברת על צומי

מאי גולן:  כבר חצי כנסת חסמה אותך בטוויטר

מאי גולן:  עלבון לכנסת

איתמר בן גביר: אמרו חברי כנסת מהאופוזיציה המיועדת, חבר הכנסת איתמר - - -     

מאי גולן: אצל מנסור עבאס לא ישבת עדיין

מירב בן ארי: נו, זה ימשיך עוד הרבה זמן?     

מאי גולן: כן, זה ימשיך כל עוד את תפריעי לו, אני אפריע לך

מאי גולן:  כל עוד את תפריעי לו, אני אפריע לך - - -      

אופיר כץ: מאי, חברת הכנסת מאי גולן, את בקריאה שנייה

אופיר כץ:  די

מאי גולן: והיא, באיזה קריאה?      

אופיר כץ: את בקריאה שנייה, די

אופיר כץ:  היא תמשיך, היא תהיה גם בקריאה שנייה

מאי גולן: - - - שעה היא - - -      

מירב בן ארי: אני לא מתייחסת אלייך

אופיר כץ: חברת הכנסת מירב בן ארי, גם את בקריאה שנייה

אופיר כץ:  זהו, לא צריך להוסיף תמיד את המילה האחרונה

מירב בן ארי: סליחה? אני אפילו לא צעקתי

מירב בן ארי:  אני אפילו לא צעקתי

איתמר בן גביר: אמרו לי - - -     

אופיר כץ: בבקשה, חבר הכנסת בן גביר

אופיר כץ:  אוסיף לך, כמובן

איתמר בן גביר: תודה

איתמר בן גביר:  חברי כנסת מהאופוזיציה אמרו לי: איתמר, תשמע, ההצעה טובה

איתמר בן גביר:  אתה לא מבין, אנחנו כאן בשיקולים אחרים

נאור שירי: שקרן

נאור שירי:  שקרן

אופיר כץ: חבר הכנסת שירי, קריאה ראשונה

איתמר בן גביר: זה אופוזיציה, ובאופוזיציה אנחנו צריכים להתנגד

איתמר בן גביר:  איפה האחריות שלכם לטובת הנשים שבנגב? איפה האחריות שלכם לטובת האנשים בגליל?     

גלעד קריב: האחריות שלנו - - - הנשים בנגב - - -     

מאי גולן: אל תענה להם, הם לא ראויים לתגובה, אל תגיב להם בכלל

אופיר כץ: חבר הכנסת גלעד קריב, קריאה שנייה

אורית פרקש הכהן: מה זה? תגיד להם כבר

קריאות: - - -     

איתמר בן גביר: איפה האחריות שלהם לגבי נשים שמותקפות?     

קריאות: - - -     

מאי גולן: את מצביעה עליי? גם המחנה שלך שונא אותך

אופיר כץ: מאי, מאי

איתמר בן גביר: איפה האחריות שלהם לגבי בנות שהולכות בדרום תל אביב ומרביצים להן כי הן יהודיות והן מוטרדות?     

קריאות: - - -     

איתמר בן גביר: איפה האחריות שלהם? איפה האחריות שלהם?     

קריאה: תגיד, זה נראה לך הגיוני?     

איתמר בן גביר: איפה האחריות שלהם לגבי הוונדליזם בכבישים, איפה האחריות שלהם לגבי הסכינאות? זה היה, כל זה, במשמרת שלכם

איתמר בן גביר:  בגלל זה אתם היום באופוזיציה המיועדת

קריאות: - - -     

איתמר בן גביר: עם ישראל נתן בנו אמון, נתון לנו אחריות

איתמר בן גביר:  ובשביל לקחת את האחריות – ואנחנו לוקחים, אנחנו לא מתבלבלים, לא מתביישים – צריך לקבל גם את הסמכות

איתמר בן גביר:  זה החוק הזה, אדוני, חוק שמלמד על איזונים ובלמים

איתמר בן גביר:  אני רוצה להגיד תודה

איתמר בן גביר:  תודה רבה - - -      

גלעד קריב: - - - אתה שרלטן - - -     

יואב קיש: חכה לשנייה ושלישית

יואב קיש:  זאת קריאה ראשונה

מירב בן ארי: למי תודה? כן, חכה

מירב בן ארי:  עוד לא עבר

רון כץ: מה אתה אומר לו תודה, הוא מסכים איתנו - - -     

איתמר בן גביר: אני רוצה להגיד תודה בכל זאת ליושב-ראש הוועדה אופיר כץ

איתמר בן גביר:  אדוני היושב-ראש, היושב-ראש של הוועדה, שעשה עבודה מצוינת

איתמר בן גביר:  מצוינת, מאוזנת

איתמר בן גביר:  אני לא ראיתי יושב-ראש שנותן כל כך הרבה לדבר, עוד ועוד פעם

איתמר בן גביר:  איך הוא אמר לי, אני נלחם למען חופש הביטוי

איתמר בן גביר:  אני נותן חופש ביטוי לכולם

איתמר בן גביר:  תודה לך

איתמר בן גביר:  תודה לך, אדוני היושב-ראש

איתמר בן גביר:  תודה, חבר הכנסת יואב קיש

איתמר בן גביר:  תודה לכולם

איתמר בן גביר:  ובאמת, נחכה עם כל התודות, למירי שור פרנקל ולכל היתר - -      

מירב בן ארי: תחכה לקריאה שנייה ושלישית כבר

מירב בן ארי:  תודה

איתמר בן גביר: - - לקריאה שנייה ושלישית

איתמר בן גביר:  אבל אני אגיד לכם דבר אחד: אתם ואנחנו צריכים לברך

קריאה: היועצת המשפטית - - -      

איתמר בן גביר: לברך, לברך על זה שיש הצעת חוק כזאת

מירב בן ארי: כולם מתנגדים - - - אין יועץ משפטי אחד - - -     

איתמר בן גביר: ההצעה הזאת היא לכבודה של הדמוקרטיה הישראלית

איתמר בן גביר:  לכבודה של מדינת ישראל

איתמר בן גביר:  והיא תיתן כלים להתמודד בפשיעה, בטרור, בכל מה שקרה

איתמר בן גביר:  מה שאתם לא עשיתם במשמרת שלכם

איתמר בן גביר:  תודה רבה

יוראי להב-הרצנו: אתה שרלטן

יוראי להב-הרצנו:  שרלטן

קריאות: - - -      

אופיר כץ: תודה רבה, חבר הכנסת איתמר בן גביר

אופיר כץ:  אין לי ספק שאתה תהיה שר לביטחון לאומי מצוין

אופיר כץ:      חבר הכנסת קיש, קודם לא היית, אתה רוצה? לא, אוקיי

אופיר כץ:  סגן השר יואב סגלוביץ', בבקשה, אדוני

גלעד קריב: - - -      

מאי גולן: - - - שהעם בחר בו, ברוב דמוקרטי גדול

מאי גולן:  העם רוצה אותו - - -      

אופיר כץ: בבקשה, אדוני

יואב סגלוביץ': אדוני היושב-ראש, חבריי חברי הכנסת, להחזיר את השלווה והביטחון, אמר חבר הכנסת איתמר בן גביר

יואב סגלוביץ':  את השלווה והשפיות

יואב סגלוביץ':  נו, באמת, שלווה ושפיות? אומרים שלשקר אין רגליים, אני דווקא רואה שיש לו, אפילו חליפה, רגליים ועניבה אדומה

יואב סגלוביץ':  לשקר יש רגליים, והוא במופע אחד מולנו

יואב סגלוביץ':  ומה שאני אנסה בזמן שישנו זה לנסות ולתת משהו ברמת העובדות, אולי ברמת האמת

יואב סגלוביץ':       אומרים שלשרים אין מדיניות

יואב סגלוביץ':  ובלי החוק הזה אי-אפשר לייצר מדיניות

יואב סגלוביץ':  על מנת להגיע באמת, במציאות של היום, צריך לפני שמדברים על העובדות עצמן, לקעקע שקרים

יואב סגלוביץ':  זאת אומרת, אתה לא מתחיל לדבר על העניין עצמו, אתה צריך לפרק את השקר, ואז לדבר על העובדות

יואב סגלוביץ':  והשקר הראשון, ופה זה התחיל, הוא שאי-אפשר להיכנס למשרד בלי להציב מדיניות – כי זה לא כתוב בחוק

יואב סגלוביץ':  אני רוצה להגיד כמה דברים לחברי הכנסת שאולי מבינים קצת פחות, אולי קצת יותר

יואב סגלוביץ':  יש פה בחוק שני דברים בלבד: יש פה את מערכת היחסים שבין המפכ"ל לבין השר, ואני אדבר עליה בהמשך, אבל חברים, מה בין מערכת היחסים שבין השר לממשלה? זה מופיע בחוק? לא מופיע

יואב סגלוביץ':  אז כדאי שגם ראש הממשלה הנכנס, המיועד, בנימין נתניהו, יקשיב

יואב סגלוביץ':  כי למעשה בשום דבר חקיקה של שום משרד ממשלתי לא כתוב בחוק: מדיניות השר הנוגע

יואב סגלוביץ':  פשוט לא

יואב סגלוביץ':  לא במשרד הפנים, לא במשרד הדתות, לא במשרד האוצר

יואב סגלוביץ':  פשוט לא

יואב סגלוביץ':  מה כן יש? מה כן קיים? יש מדיניות

יואב סגלוביץ':  היא לא כתובה בחוק

יואב סגלוביץ':  המקום הראשון שבו זה חוקק, או נמצא בדבר חקיקה, זה דווקא כל מה שקשור בזמנו ב-2016, בכל מה שקשור לרשות החשמל

יואב סגלוביץ':  שם באו ואמרו: מה המדיניות שהשר יכול לעשות אותה, גדרו גדרות גם

יואב סגלוביץ':  ולכן האמירה הראשונה שאומר חבר הכנסת איתמר בן גביר, כאילו שרק בפקודת המשטרה - - -     

אופיר כץ: רגע, סגלוביץ'

אופיר כץ:  חבריי לסיעת הליכוד

יואב סגלוביץ': כאילו שרק בפקודת המשטרה - - -       

אופיר כץ: גלית דיסטל

אופיר כץ:  חברת הכנסת דיסטל

אופיר כץ:  גלית

אופיר כץ:  חברים, זה מפריע

אופיר כץ:  תודה

יואב סגלוביץ': שכאילו שאך ורק בפקודת המשטרה לא מופיעה מדיניות, ולכן צריך לתקן את זה, כי אז איתמר בן גביר לא יכול להיכנס ולעשות מהפכה ולהחזיר שפיות – כן, שפיות, הוא יחזיר שפיות

יואב סגלוביץ':  שקר

יואב סגלוביץ':  לא נכון

אלמוג כהן: למה לא?     

יואב סגלוביץ': לא נכון

יואב סגלוביץ':  פשוט לא נכון, כי אין הבחנה בין מה שכותב המחוקק לבין מדיניות, לבין הסיפור המינהלי, לבין הסיפור החוקי

יואב סגלוביץ':  זה בכלל לא נמצא בהצעת החוק

יואב סגלוביץ':  ואתם יודעים מה? בתיקון לחוק משק החשמל כתוב גם איך זה צריך להיות: שהמדיניות צריכה להיות מפורסמת באתר האינטרנט

יואב סגלוביץ':  פה? נאדה, שום דבר

יואב סגלוביץ':  מדיניות שר

יואב סגלוביץ':  זה רק דבר ראשון

יואב סגלוביץ':       הדבר השני, מה בין מדיניות ממשלה למדיניות שר? אני חשבתי שבמשפט החוקתי במדינת ישראל ההגדרה של ראש ממשלה היא ראשון בין שווים

יואב סגלוביץ':  לא, לא, לא, פה השר לביטחון לאומי המיועד, הוא הולך להיות, על פי חוק, ראשון בין שווים

יואב סגלוביץ':  הוא יקבע מדיניות שמחייבת את הממשלה

יואב סגלוביץ':  מה עם אחריות משותפת? שמעתם על המושג הזה, חבריי השרים העתידיים? יבוא שר, במקרה הזה איתמר בן גביר, ינעל את הממשלה על מדיניות שלו

יואב סגלוביץ':  אין דבר כזה

יואב סגלוביץ':  האם זה מופיע בהצעת החוק? מה פתאום

יואב סגלוביץ':  מדוע שיהיה? האם בהצעת החוק הזו יש משהו ממה ששמענו פה על הדוכן? הולך פה מנפנף: אני אחזיר את המשילות בנגב

יואב סגלוביץ':  איך תחזיר משילות?     

אלמוג כהן: - - -      

יואב סגלוביץ': הצבעתם נגד כל החוקים שהיו פה

יואב סגלוביץ':  בכל החוקים שהיו פה הצבעתם נגד

אלמוג כהן: - - -     

יואב סגלוביץ': נגד חוק האיירסופט שעבר בקריאה ראשונה

יואב סגלוביץ':  נגד המדיניות

אלמוג כהן: נגד המדיניות

יואב סגלוביץ': איזה מדיניות? הבל ורעות רוח

יואב סגלוביץ':  תפתח את החוק, לא קראת אותו

אלמוג כהן: כשיורים ולא אכפת לך

יואב סגלוביץ': בלצעוק אתה מצוין

יואב סגלוביץ':  בלצעוק אתה מצוין

יואב סגלוביץ':      לכן, החוק הזה, לא שהוא שלא טוב רק לאזרחי מדינת ישראל – ואני פונה פה לשרים, אני פונה פה לשר חיים כץ, השר העתידי, ואני פונה לשר ישראל כץ ולכל השרים – אתם מבינים מה המשמעות שיש מדיניות של שר? שאין בכלל מדיניות ממשלה? הוא יכול לקבוע את מדיניות הפתיחה באש בלי שישבתם ודנתם? הוא יחליט מה צריך לעשות או לא לעשות בהקשרים רגישים ובין-לאומיים? זה האיש שאתם נותנים לו יד לעשות את זה? לא ראיתם על מה מדובר ועם מי מדובר? מי שלא ראה מה שהוא עשה בזמנו, כשהוא עשה עבירות פליליות, צריך לראות איך הוא מתנהג בוועדה

יואב סגלוביץ':  זה הסיפור

יואב סגלוביץ':  זאת נקודה שאפילו לא חשבתם עליה

יואב סגלוביץ':  אני מציע לראש הממשלה המיועד בנימין נתניהו לחשוב האם האיש הזה, איתמר בן גביר, הולך להכתיב לו את המדיניות שקשורה לדברים הכי בסיסיים?      חברים, זה לא סיפור שאני ממציא אותו עכשיו

יואב סגלוביץ':  תראו כיצד עובדת ממשלה

יואב סגלוביץ':  כשאתה רוצה לייצר החלטת ממשלה, יש לפני זה את כל התהליך המוקדם

יואב סגלוביץ':  פה יושב השר איתמר בן גביר – או כל שר אחר לפי תיקון הפקודה – יעשה מה שהוא רוצה, ינעל את הממשלה

יואב סגלוביץ':  לא אחריות משותפת

יואב סגלוביץ':  ראשון בין שווים רציתם? קיבלתם

יואב סגלוביץ':  איתמר בן גביר

יואב סגלוביץ':  לא ראש הממשלה המיועד בנימין נתניהו אלא איתמר בן גביר, כי זה כתוב בחוק

יואב סגלוביץ':      ועל מנת שהציבור לא יתבלבל מכל מה שאמרתי, חשוב לזקק את זה לנקודה אחת: מדיניות שר לא באה בחקיקה; זה עניין מינהלי

יואב סגלוביץ':  זה ששמים מדיניות שר בחקיקה וכובלים ידי ממשלה שלמה זה תקלה חוקתית מן המעלה הראשונה, וזה לא מופיע בחוק – לא הפרסום, לא סמכות ערעור, כלום

יואב סגלוביץ':  השרים הם חבורה של בובות בישיבת ממשלה מול מדיניות השר לביטחון הפנים, הביטחון הלאומי, ביטחון המולדת, תקראו לו איך שרוצים

יואב סגלוביץ':  אבל זה האיש

יואב סגלוביץ':  זו דמותו, זה פרצופו

יואב סגלוביץ':  אז אמרתי קודם – לשקר אומרים אין רגליים, במקרה הזה ראינו: יש לו רגליים, יש לו חולצה לבנה, יש לו גם עניבה אדומה

יואב סגלוביץ':      בהקשר לעניין הזה אני רוצה לומר עוד כמה דברים

יואב סגלוביץ':  דובר על מדיניות שר שלא קיימת

יואב סגלוביץ':  חשוב לי גם קצת לגעת בכבודם של שרי ביטחון פנים קודמים

יואב סגלוביץ':  דווקא לא מהמפלגה שלי, וגם לא השר עמר בר לב, שעבדתי איתו בצורה טובה, וזו הזדמנות טובה להגיב על דברי הבלע, שאמר פה קודם לכן איתמר בן גביר

יואב סגלוביץ':  השר צחי הנגבי היה שר ביטחון הפנים בשנת 2003–2004

אלמוג כהן: אתם הפקרתם את תושבי הנגב

יואב סגלוביץ': בשנת 2003–2004 השר לביטחון הפנים צחי הנגבי הקים את היחידה הכלכלית

יואב סגלוביץ':  הוא עשה את זה בעבודה משותפת והוקמה יחידה כלכלית

יואב סגלוביץ':  ואני בין השאר זכיתי גם להקים אותה, גם לעמוד בראשה

יואב סגלוביץ':  גם הקמת מאגר ה-DNA נרשם לזכותו של השר צחי הנגבי – אותו אחד שאין לו מדיניות

יואב סגלוביץ':       נעבור לשר אבי דיכטר

יואב סגלוביץ':  השר אבי דיכטר היה שר ביטחון הפנים בין 2006 ל-2008

יואב סגלוביץ':  אתם רוצים לשמוע איזה דברים עשה אבי דיכטר, בלי שהוא צריך להתלהם בכנסת, לספר סיפורים על משילות? מה הוא עשה בשקט, במקצוענות ובעבודה טובה? הוא עשה כמה דברים

יואב סגלוביץ':  הוא גם קבע לוחות זמנים לשנת 2007, 2008, 2009, 2010

יואב סגלוביץ':  דרך אגב, רובם גם בוצעו

יואב סגלוביץ':      הדבר הראשון שבהם, אם תרצו, כל הנושא של חוק - - - התקשורת ב-2007

יואב סגלוביץ':  אני הייתי אז בשירות

יואב סגלוביץ':  הוא הוביל את העניין הזה כמדיניות שר בכנסת ובממשלה

יואב סגלוביץ':       לאחר מכן, רחמנא ליצלן, הוא עסק גם בהקמת להב 433

יואב סגלוביץ':  הדרכים מצטלבות, אני הייתי בסופו של דבר האיש שהקים את היחידה הזאת

יואב סגלוביץ':  זאת הזדמנות טובה להגיד כמה מילים על דברי הבלע, שנשמעים פה על היחידה הזאת במהלך השנים ועל אגף החקירות באופן כללי

יואב סגלוביץ':  זה נכון לומר כמה מילים על שומרי הסף, שפה בבית הזה, על ידי האנשים, כולל השר בן גביר, השר המיועד, אותם שומרי הסף הפכו להיות כינוי גנאי

יואב סגלוביץ':  שומרי הסף ממה? לפני הכול הם שומרי הסף משרירות הלב, מהתנהגות שלטון לא מידתית

יואב סגלוביץ':  זו הזדמנות טובה להגיד שגם בוועדה הזאת ראינו מופעים שלא מכבדים ולא מכובדים באשר להתנהגות אל עובדי מדינה

יואב סגלוביץ':      הדבר הנוסף, לגבי משטרת ישראל שזוכה פה לקיתונות של רותחין

יואב סגלוביץ':  יושב במהלך הוועדה השר המיועד איתמר בן גביר, ולא מכבד את הדבר הכי בסיסי

יואב סגלוביץ':  איש מדים שיושב בישיבה ומביע את דעתו המקצועית – זה מה שהיה שם, לא סיפור אחר

יואב סגלוביץ':  כאשר מדברים על השר אבי דיכטר – שוב, לא מהמפלגה שלי, הוא מהליכוד – הוא הסתדר יפה מאוד בלי הצעת החוק המפוברקת הזאת

יואב סגלוביץ':  היא הצעת חוק מפוברקת

יואב סגלוביץ':  אין בינה לבין מה שהוא דיבר פה בנאום חוצב הלהבות על משילות ולא כלום

יואב סגלוביץ':  יכול היה לשבת פה ולהצביע עם חבריו בעד החוקים שהגשנו

יואב סגלוביץ':       דרך אגב, אחזור על מה שאמר פה שר המשפטים

יואב סגלוביץ':  הם יגיעו פה לכנסת, כל אותם חוקים, מהאיירסופט, עובר דרך הנושא של חיפוש ללא צו במקרים המתאימים

יואב סגלוביץ':  אנחנו נצביע בעד

יואב סגלוביץ':  גם על חוק חברות השמירה נצביע בעד

יואב סגלוביץ':  אבל איפה הוא היה כשהוא דיבר על משילות? או שהוא לא היה במליאה או שהוא הצביע נגד

יואב סגלוביץ':  בשם מה? בשם האומה? בשם הלאומיות? לא

יואב סגלוביץ':  מאותן סיבות שעכשיו הדבר הזה מתנהל כאן בכנסת בצורה בלתי מידתית, כאשר מדברים על אושיות מרכזיות בדמוקרטיה במדינת ישראל

יואב סגלוביץ':  מדובר על מערכת אכיפת חוק

יואב סגלוביץ':       מדיניות השר לביטחון הפנים בנושא חקירות? רבותיי, ממתי נחקר מבין בחקירות? הוא מבין בלהיות נחקר

יואב סגלוביץ':  אבל מה אתם מצפים שיקרה? שיישב על כיסאו של השר לביטחון הפנים אדם שהורשע, ואין פוצה פה ומצפצף, לא מהקואליציה; לא מתהפך עליכם ראשכם כשאתם רואים מי הולך לשבת שם, במקומות הכי רגישים? לא קופץ לכם שום דבר?     ואני אומר לכם את הדברים האלה כי החוק הזה הוא חוק רע

יואב סגלוביץ':  הוא לא חוק רע לאופוזיציה, רבותיי, הוא חוק רע למדינת ישראל ולאזרחי מדינת ישראל, שהם מבחינתם יכולים להגיד: משטרה יותר טובה, משטרה פחות טובה; משטרה עובדת נכון, משטרה עובדת לא נכון

יואב סגלוביץ':  דבר אחד אסור שיקרה: אסור שלמשטרה יהיה צבע

יואב סגלוביץ':  לו בהצעה הזאת יש בדל של צבע – ויש לא רק בדל, יש לה מברשת של צבע פוליטי – אנחנו פוגעים באחד היסודות הכי עמוקים ומשמעותיים בעולם הדמוקרטי

יואב סגלוביץ':  כשעובר נהג ויקבל דוח תנועה, שלא יחשוב שהוא קיבל את הדוח בגלל מה בגלל שיש לו סטיקר של איזושהי מפלגה פוליטית על הרכב שלו

יואב סגלוביץ':  את הדבר הזה, אני מצפה גם מחבריי – שלא מקשיבים, וזה בסדר גמור, הם לא רגילים להקשיב, הם רגילים רק להצביע

יריב לוין: רגע, רגע

יריב לוין:  דקה

יריב לוין:  חברי הכנסת, אם אפשר לפזר שם את ההתקהלות בצד ימין בבקשה

יריב לוין:  מכובדיי, אנא

טלי גוטליב: - - - חילק סוכריות, אדוני היו"ר

טלי גוטליב:  זה חזק מאיתנו

המודיעין אלעזר שטרן: יריב, יש לו נאום מצוין

המודיעין אלעזר שטרן:  דווקא אתה שמבין בחקיקה וחוקים

יריב לוין: אני מנסה לשמוע, אבל קשה ככה

יריב לוין:  בבקשה לשבת, לשמור על השקט

יריב לוין:  תודה

יריב לוין:  בבקשה

יואב סגלוביץ': מדיניות – שרים לאורך כל הקדנציות קידמו

יואב סגלוביץ':  נגיד כמה מילים פה, כי זה הזדמנות להגיד משהו גם על השר עמר בר לב, שעבדתי איתו – כי לא שמעת את מה שאמר השר המיועד איתמר בן גביר

יואב סגלוביץ':  שר שעשה עבודתו נאמנה לקידום האינטרסים של מדינת ישראל, לא האינטרסים האישיים שלו

יואב סגלוביץ':  אני מוניתי להיות סגן השר לביטחון הפנים, וגם על ידי הממשלה לטפל בסיפור שנקרא "מסלול בטוח", אותה תוכנית לאומית

יואב סגלוביץ':      אחרי ששמענו את כל הסיפורים ודברי הבלע, בפעם הראשונה מאז 2014 הייתה ירידה בפשיעה בשנת 2022

יואב סגלוביץ':  99 נרצחים יש נכון להיום בחברה הערבית – מספר נורא ואיום

יואב סגלוביץ':  נכון לאותו זמן בשנה קודמת זה היה 117

יואב סגלוביץ':  יש עלייה בכל הפרמטרים: במעצרים, במעצרים עד תום ההליכים

יואב סגלוביץ':  כן, אנחנו פחות טובים בלרוץ לזירות אירועים, לקפוץ על הדם ולרקוד על הדם – אנחנו פחות בזה; כן, אנחנו לא הצלחנו בבחירות האלה, ואנחנו נהיה באופוזיציה, ואני שלם עם זה לחלוטין

יואב סגלוביץ':  אבל לקחת את העניין שלא זכינו בבחירות האלה ועל הדבר הזה בסופו של דבר להביא הצעות חוק שפוגעות בדברים הכי בסיסיים של שיטור בחברה דמוקרטית, אדוני היושב-ראש, זה אירוע אחר

יואב סגלוביץ':      אני קורא לחבריי להבין שמדיניות שר לביטחון פנים איננה מעל מדיניות ממשלה, ומדיניות לא קיימת בחקיקה לאף שר

יואב סגלוביץ':  יש ממשלה שקובעת מדיניות, ויש מדיניות שר שהיא בתחום המינהלי, ואת זה צריך להבין

יואב סגלוביץ':  זה לא כתוב בחוק

יואב סגלוביץ':  אין חובה לפרסם את המדיניות שלו כפי שהוא מציג – לא באינטרנט ולא בשום מקום אחר

יואב סגלוביץ':      לכן אני רוצה לסגור ולומר: הצעת החוק הזאת רעה לא לאופוזיציה – הצעת החוק הזאת רעה למדינת ישראל

יואב סגלוביץ':  היא תצבע את המשטרה בצבע פוליטי, דבר שלא היה מעולם

יואב סגלוביץ':  האיש שהולך לצבוע אותה בצבע פוליטי הוא בן אדם שהורשע לא פעם אחת בעבירות של הסתה וטרור

יואב סגלוביץ':  זה האיש שיושב שם, והוא האחרון שיכול להטיף מוסר למישהו ברמה הערכית

יואב סגלוביץ':  אבל גם ברמה המשפטית – זה שאדם נחקר סדרתי לא הופך אותו למומחה באכיפה; זה רק הופך אותו למומחה בעבריינות

יואב סגלוביץ':  הדברים האלה שאני שומע פה בכנסת הזאת – כל אחד מכם צריך לקרוא מהי המשמעות שלכם כחברי ממשלה – שמי שיקבע מדיניות של משרד הפנים הוא לא הממשלה – בחוק אין את זה לאף אחד – לאיתמר בן גביר יש את זה

יואב סגלוביץ':       ראשון בין שווים – אמרתי בהתחלה, ואני אומר בסוף: אומרים כל הזמן שלשקר אין רגליים; זה ביטוי

יואב סגלוביץ':  אני כבר מזמן ראיתי: לשקר יש רגליים

יואב סגלוביץ':  פגשתי אותו היום – עניבה אדומה, חולצה לבנה וחליפה

יריב לוין: תודה לסגן השר יואב סגלוביץ'

גלעד קריב: מדהים שהשר המיועד לא בא לשמוע את מה שיש לסגן שר הבט"פ לומר

יפעת שאשא ביטון: - - -     

יריב לוין: אני מזמין את השר לביטחון הפנים, עמר בר לב

יריב לוין:  בבקשה

עמר בר-לב: תודה רבה, אדוני היושב-ראש

עמר בר-לב:  בשבוע האחרון מופיעים בפני ועדת הכנסת המיוחדת מפכ"לים וניצבים בדימוס במשטרת ישראל

עמר בר-לב:  הם כבר משוחררים מהמשטרה, הם אינם אנשים פוליטיים, עסוקים בעשייה אזרחית ויכולים להמשיך בשגרת חייהם מבלי לזנק אל תוך הלהבה הפוליטית השורפת, אך הם מגיעים לכאן, לכנסת ישראל, כי הם  מבינים שאין ברירה אחרת – לא להם ולא לנו

עמר בר-לב:  מדינת ישראל יקרה להם, משטרת ישראל יקרה להם, וכשהם רואים שמדובר במינוי של אדם מורשע בתמיכה בארגון טרור לתפקיד השר לביטחון הפנים, לגחמותיו של פוליטיקאי אשר גזענות אומנותו, ושערעור על יסודות הדמוקרטיה הוא במשך שנים לחם חוקו – הם נחרדים; נחרדים שמשטרת ישראל ניצבת בפני יד מאיימת ודורסנית חסרת אחריות וחסרת ניסיון, המבקשת להפוך את המשטרה לפוליטית, וככזו – שלא תהיה כפופה לעקרון הממלכתיות

עמר בר-לב:      חברות וחברי הכנסת, גם בכירי המשפט הישראלי, מכהנים ולשעברים, מוטרדים עד מאוד מכך שהשר המיועד מתעקש להכפיף אליו את המפכ"ל באופן כזה אשר יהפוך את המפכ"ל למריונטה הנשלטת על ידי השר

עמר בר-לב:  המפכ"ל כפוף בראש ובראשונה לחוקי מדינת ישראל, לפני שהוא כפוף אפילו למשטרה, הוא כפוף לחוקי מדינת ישראל, הוא דמות עצמאית ומקצועית מבלי שהוא נתון למסע של כפייה פוליטית לא של שר וגם לא של ממשלה

עמר בר-לב:       ועדת צדוק, שהשר המיועד הרבה לצטט, קבעה: "השר רשאי להתערב בקביעת תוכנית העבודה של המשטרה ובקביעת סדרי העדיפויות בין התחומים השונים המופקדים בידי המשטרה"

עמר בר-לב:  אך אדוני היושב-ראש, משום מה, הוא שכח ולא ספר את המשך הציטוט של אותה ועדת צדוק שאומר: "אולם בבואו לעשות כן, עליו ליתן משקל ניכר לעמדתו המקצועית של המפכ"ל, ולא להתערב בה אלא במקרים מיוחדים ומטעמים בעלי חשיבות רבה"

יואב קיש: לשבת, לשבת

יואב קיש:  עושה אלקטרונית – כולם יושבים

עמר בר-לב: אודה בפניכם, חבריי חברי הכנסת וחברותיי: מעולם לא הייתה לי בעיה לקבוע מדיניות

עמר בר-לב:  המשטרה תמיד מילאה את המדיניות שקבעתי, גם אם לעיתים היה צורך בשיח פורה ביני לבין המפכ"ל או ביני לבין סגל הפיקוד הבכיר

עמר בר-לב:  לא הרגשתי צורך לקבוע זאת בחוק, כי לא חשתי חוסר ביטחון ביכולתי לממש מדיניות הלכה למעשה

עמר בר-לב:  מי שטוען שיש לשר אחריות אבל אין לו סמכות – פשוט טועה ומטעה

עמר בר-לב:      יתר על כן, קביעת המדיניות שלי נגעה לסוגיות אסטרטגיות, ולא טקטיות; למקרים אשר תוצאותיהם היו עלולות להשפיע על הביטחון הלאומי של מדינת ישראל ועל מעמדה הבין-לאומי, שהיו עלולות לדרדר אותה לכאוס ביטחוני או אזרחי או שניהם גם יחד

עמר בר-לב:      גם במקרה הזה נגעה ועדת צדוק, שהשר המיועד הרבה כל כך לצטט: "הוועדה סבורה כי השר רשאי להתערב בהחלטות אסטרטגיות, לתת הנחיות כלליות ולהתוות מדניות עבור המשטרה בעניינים בעלי חשיבות עקרונית, אולם אין הוא רשאי להתערב בפרטי הביצוע האופרטיביים של המדיניות או בפרטים – נושא השמור לדרג המקצועי בלבד"

עמר בר-לב:      מאחר שהשר המיועד איננו מבדיל בין אסטרטגיה לטקטיקה, ואני בספק אם הוא בכלל מבין מה ההבדל ביניהן, אני רק אסביר - -     

יואב קיש: לשבת בכיסא

עמר בר-לב: - - כי להורות למפכ"ל לשלוח לנגב 30 ניידות יס"מ, כמו שהוא הציע, לטפל בהתפרעות כזו או אחרת – זו לא טקטיקה, וזו גם לא אסטרטגיה; זה להתערב בפרטים המבצעיים מבלי להבין את המשמעויות המבצעיות של צעד כזה

עמר בר-לב:      בדיוק לצורך כך יש מפכ"ל, ויש מפקד מחוז, והם יודעים את העבודה

עמר בר-לב:  הם יודעים כמה כוחות לשלוח, לאן, מתי ומדוע; הם לא עושים הבחנה בין מתפרעים יהודים לערבים, כפי שהשר המיועד עושה באופן קבוע מטעמים גזעניים, כמובן; הם יודעים כיצד לטפל בהפרות סדר, ואין צורך ששר יתערב וינחה אותם כיצד לעשות זאת

עמר בר-לב:      לכן אסור גם שהשר לביטחון הפנים יהיה מעורב במעשה או במחשבה בביטול מחאות והפגנות אזרחיות המקובלות במדינה דמוקרטית או במדיניות שעל פיה אין להעמיד לדין זורקי אבנים יהודים, כפי שהציע רק בימים האחרונים חבר הכנסת צבי פוגל מסיעתו של השר המיועד, שהוא עצמו מיועד לכהן כיושב-ראש הוועדה לביטחון פנים

עמר בר-לב:  לא להעמיד לדין – זו מדיניות; לא להעמיד לדין זורקי אבנים יהודים, כי זורקי אבנים יהודים הם מעל לחוק

עמר בר-לב:      זאת ועוד, השר המיועד יורה לחלל האוויר - -     

חיים כץ: עמר, זה בסדר

עמר בר-לב: - - סיסמאות ריקות מתוכן

עמר בר-לב:  יתכבד וייכנס בחיל ורעדה לתפקידו; יבין את גודל האחריות המונחת על כתפיו, ילמד את עבודת המשטרה שאין לו מושג בה ועשיית המשרד לביטחון הפנים; יכיר את המפכ"ל והקצונה הבכירה המקצועית המסורים כל כך, שהוא היטיב להבאיש במהלך השנים, כולל בימים אלו; יקרא דוחות מודיעיניים, אם יספקו לו; יבין מהו הכוח ומהן מגבלות הכוח; יפגוש את הכוחות בשטח ולא כהרגלו מהצד של מפר סדר ומלהיט הרוחות, ורק אז יחליט אם יש מה לשנות ואיך כדאי לעשות זאת

עמר בר-לב:      לסיכום, אדוני היושב-ראש, רק שר חסר ביטחון עצמי, חסר הבנה ומנהיגות דורש לקבוע בחוק את סמכויותיו ערב כניסתו לתפקיד

עמר בר-לב:  וגם אם בשל חוסר ניסיונו וחוסר הבנתו של השר המיועד הוא חש צורך לעשות זאת, אין זה החוק המוצג כאן בפניכם

עמר בר-לב:  לכן אני מבקש מהכנסת להצביע נגד החוק המסוכן הזה

עמר בר-לב:  תודה רבה

יריב לוין: תודה רבה לשר עמר בר לב

יריב לוין:  חברות וחברים נא לשבת, בבקשה

יריב לוין:  נא לשבת

יריב לוין:  רבותיי, נא לשבת ולשמור על השקט

יריב לוין:  לפני ההצבעה, אני מבקש לעדכן את עניין סדר-היום לימים הקרובים

יריב לוין:  אני מציע שכולם ישמעו וידעו מה מתוכנן

יריב לוין:  חברות וחברי הכנסת, מאחר שאנחנו נמצאים כידוע בעיצומו של חג החנוכה, ומאחר שלאורך כל שנות פעולתה של הכנסת הייתה תמיד הקפדה שלא לקיים דיונים מעבר לשעה מסוימת אחרי הצוהריים במהלך החג, גם מתוך התחשבות – כמובן גם בנוהג הזה וגם בעובדי הכנסת, אני פניתי ליו"ר הוועדה המסדרת וביקשתי ממנו שינסה להגיע להבנה עם נציגי האופוזיציה העתידית, שתאפשר לנו להימנע, חרף מצוקת הזמנים שאנחנו נמצאים בה, מקיום דיונים בשעות מאוחרות במהלך חג החנוכה

יריב לוין:       אני שמח ורוצה להודות לכל מי שהיה מעורב במאמץ הזה, על כך שבסופו של עניין גובש סיכום, והסיכום הוא כזה: המשך הליכי החקיקה בכנסת בחוקים שתלויים ועומדים להמשך דיון יחודש ביום שני בישיבת המליאה

יריב לוין:  גם דיוני הוועדות שיתקיימו עד אז בחוקים יתקיימו במהלך שעות היום ולא בלילה

יריב לוין:  הדיון בחקיקה – בהמשך יהיה דיון, כמובן כפי שנהוג ומקובל, בקריאה השנייה והשלישית, על ידי חברי הכנסת

יריב לוין:  השר המסכם יוכל לסכם את הדיון ב-30 דקות

יריב לוין:  אני שב ומודה לכל מי שהיה מעורב בכל ההסדר הזה, שבאמת מאפשר לנו להימנע מתקדים שהוא תקדים לא טוב

יריב לוין:       אם כן, חברות וחברי הכנסת, מכאן אנחנו נעבור להצבעה בקריאה הראשונה על הצעת חוק לתיקון פקודת המשטרה (מס' 39) (סמכויות), התשפ"ג–2022, הצעת החוק של חבר הכנסת איתמר בן גביר

יריב לוין:  הצבעה

יריב לוין: בעד ההצעה להעביר את הצעת החוק לוועדה – 63 

יריב לוין: נמנעים – אין  

יריב לוין: אם כן, חברות וחברי הכנסת, בעד – 63, נגד – 53, אין נמנעים

יריב לוין:  לפיכך אני קובע שהצעת החוק לתיקון פקודת המשטרה (מס' 39) (סמכויות), התשפ"ג–2022, התקבלה בקריאה הראשונה, ותוחזר לוועדה המיוחדת לדיון בהצעת החוק לתיקון פקודת המשטרה (מס' 39) (סמכויות), התשפ"ג–2022, לשם הכנתה לקריאה השנייה והשלישית

יריב לוין:       חברות וחברי הכנסת, תם סדר-היום

יריב לוין:  הישיבה הבאה תתקיים מחר, יום רביעי, כ"ז בכסלו התשפ"ג, 21 בדצמבר 2022, בשעה 11:00

יריב לוין:  ישיבה זו נעולה